ކަދުރުގެ ފައިދާ | Miladhoo\n4 އަހަރު ކުރިން 61\nކަދުރަކީ ކީރިތި ޤުރުޢާނާއި މާތް ރަސޫލާ ސުންނަތުންވެސް އެނގޭގޮތުގައި އިންސާނުންނަށް ނުހަނު ފައިދާހުރި މެވާއެކެވެ. އަދި ހަމަ އެހެންމެ ކަދުރަކީ ރަސޫލާ އާންމުކޮށް ފަރިއްކުޅުވާ އުޅުއްވި ކާނާއެވެ. އިސްލާމްދީން ފާޅުވެގެންއައި ދުވަސްވަރުގައި މުސްލިމުންގެ ކެއުމުގެ ގޮތުގައި ބޭނުންކުރެއްވީވެސް ކަދުރެވެ.ހަނގުރާމައިގެ މައިދާނުގައި އަދި އެ ނޫން މައިދާންތަކުގައިވެސް މުސްލިމުންގެ މެދުގައި މަޤުބޫލް މި މޭވާއަކީ އިންސާނާގެ ހަށިގަނޑަށް ބޭނުންވާ ފައިދާހުރި އެތަކެއް މާއްދާތަކެއް ހިމެނޭ މޭވާއެކެވެ. އަދި ރަސޫލާ ދުނިޔެއަށް ފޮނުއްވުމުގެ ކުރިންވެސް ކަދުރަކީ އަރަބި ކަރައިގައި ބޭނުންކުރެވުނު މެވާއެކެވެ. ތާރީޙްގެ ފަތްފުއްތަކުން އެނގޭގޮތުގައި ކަދުރު އެންމެ ފުރަތަމަ ފެނިފައިވަނީ މެސޮޕޮޓޯމިއަން ސިވިލައިޒޭޝަންގެ ދުވަސްވަރު އެސަރަހައްދުންނެވެ. އެއީ މިހާރު ސައުދީއާއި އިރާގް ގުޅޭ ހިސާބެވެ.\nދުނިޔޭގައި ސިލްކް އުފެއްދުމާއި ވިޔަފާރީގައި މީގެ އެތައް އަހރުތަކެއްކުރިން ފާހަގަކުރެވޭ ޗައިނާމީހުން ވިޔަފާރިކޮށް ދަތުރު ނިންމާލާފައި އަންނީ ކަދުރު ހިފައިގެންނެވެ. ޒަމާނަކީ ބާޓާ ސިސްޓަމަށް ވިޔަފާރި ހިންގަމުން އައި ޒަމާންކަމުން ސިލްކަށް ކަދުރު ބަދަލުކޮށް ޗައިނާއަށް ގެނެސް އުޅުނެވެ. އަދި މެދުއިރުމައްޗައް ދުނިޔޭގެ އެކިކަންކޮޅުތަކުންދާ ގިނަ ބަޔަކު އެންމެ ކުރިން ފަށައިގެންވެސް ރަމްޒީ އެއްޗެއްގެ ގޮތުގައި ކަދުރުގެންނަކަން ވަނީ ފާހަގަކުރެވިފައެވެ. ދަތުރުގެ ހަދިޔާއެއްގެ ގޮތުގައި ގައުމުގައި ތިބޭ އާއިލާއަށް ގިނަ ބަޔަކު ކަދުރުގެނެއެވެ.\nކަދުރު އާންމުކޮށް ހައްދަނީ އަރަބިދުނިޔޭގައެވެ . ދުނިޔޭގައި ކަދުރު ހައްދާ ގައުމުތަކަކީ ސައުދީ އަރަބިއްޔާ، އީރާން، އިރާގް، މިސްރެވެ. އަދި މީގެ އިތުރަށް ޔޫރަޕްގައި އިސްލާމީ ދައުލަތްފެތުރިފައި ކުރިން އޮތް ދެ ގައުމުކަމަށްވާ އިޓަލީ، ސްޕެއިން އަދި އެމެރިކާގައެވެ. އެމެރިކާގެ ކޮންޓިނެންޓްގައި އެމެރިކާގެ އިތުރަށް މެކްސިކޯފަދަ ގައުމުތަކުގައިވެސް ކަދުރު ހައްދާއުޅެއެވެ. މެކްސިކޯއަށް ކަދުރު ތައާރަފްކޮށްފައިވަނީ ޕޯރޗުގީޒުންނެވެ. ދުނިޔޭގެ ގިނަ ގައުމުތަކަށް ކަދުރުގެ މުޑުވަތް ގެންގޮސްފައިވަނީ ސައުދީ އަރަބިއްޔާއިންނެވެ.އަދި ސްޕެއިންގެ އަންދަލްސް އަށް ކަދުރު ތައާރްފްކޮށްފައިވަނީ ހަލީފާ އަބްދުއްރަޙްމާންއެވެ. ޕާކިސްތާނަށް ކަދުރު ގެނެސްފައިވަނީ އެލެކްސެންޑާރ ދަ ގްރޭޓް އޭސިއާގައި މަސައްކަތްކުރެއްވި ދުވަސްވަރުއެވެ.\nއެހެންނަމަވެސް ދުނިޔޭގެ ގިނަ ގައުމުތަކެއްގައި ކަދުރު ހެދޭކަން ވަނީ ފާހަގަކުރެވިފައެވެ. ހަމަ އެހެންމެ އަޅުގަނޑުމެންގެ މި ގައުމުގައިވެސް ކަދުރު ހެދި ކަދުރު އަޅާ ދޮންވެއެވެ. މިގޮތުން ދާދިފަހުން ނ.މާފަރުގައި ކަދުރު އަޅާ ދޮންވެފައިވެއެވެ. އަދި ސ.ކޮމަންޑޫ، ބ.ކުޑަރިކިލި އަދި ކުރިން މާލޭގައިވެސް ކަދުރު ރުއްހެދި ކަދުރު އަޅާފައިވެއެވެ.\nސަލާމްލެއްވި އިސާގެ ފާނުގެ މައިކަނބަލުން އީސާގެ ފާނާއިގެން ރަށްކައުވެ ވަޑައިގަތުމަށް ބަނޑުގައި ރިހުމުގެ ވޭންވަރު އަޅަންފެށި ހިނދު ﷲ އެކަމަނާއަށް އެއިލާހުގެ ބަސްފުޅު ވަހީކުރެއްވިއެވެ. މި ހާދިސާ ހިމެނެނީ މަރުޔަމް ސޫރަތުގައެވެ. މިގޮތުން އެ ސޫރަތުގެ 25 ވަނަ އާޔަތުގެ މާނައީ ” ވީއިރު، ތިޔަކަދުރު ރުކުގައި ހިފާފައި، ކަމަނާއާއި ދިމާއަށް ހަލުވައިލާ ހުށިކަމެވެ! އެއިރުން، ދޮންވެ ފައްކާވެފައި އެހުރި ކަދުރުތަށް ކަމަނާގެ ކައިރިއަށް އެޅޭނެއެވެ”. ދެން ހަމަ އެޔާޖެހިގެން 26 ވަނަ އާޔަތުގެ މާނަގައި ވަނީ ” ދެން އެކަދުރުކައި، ތިޔައޮތް ފެންއާރުން ފެންބޮއި ހިތްހަމަޖައްސާހުށިކަމެވެ.! ދެން، ކަމަނާއަށް މީހަކު ފެނިއްޖިނަމަ ބުނާށެވެ: ” ހަމަކަށަވަރުން، އަހަރުރެން މިއިނީ، ރަޙްމާންވަންތަ މާތްރަސްކަލާންގެ ކިބައަށް ރޯދަހިފުމަށް ނަދުރުގަނެގެންނެވެ.! ވީމައި އަދު، އަހުރެން، އެއްވެސް މީހަކާއި ވާހަކަދަށްކައި އުޅޭކަށް ނެތީމެވެ”. އަދުގެ ސައިންސްވެސް ސާބިތުކޮށްދޭގޮތުގައި ކަދުރަކީ މާބަނޑު މީހުންނަށް ފައިދާހުރި ރަނގަޅު މޭވާއެކެވެ. ކަދުރަކީ މާބަނޑު މީހުން ކެއުމަށް ނުހަނު ރަނގަޅު ފައިދާހުރި މެވާއަކަށް ވަނީ ކީއްވެތޯއެވެ؟ ކަދުރަކީ ވިހެއުމުގައި ދިމާވާ ދަތިތަކުން ސަލާމަތްކޮށްދީ ލޭ ހިނގުމާއި އަދި ބަނޑުގައި އޮންނަ ކުޑަ ދަރިފުޅުގެ ހެދި ބޮޑުވުމަށް ބޭނުންވާ ގިނަ މާއްދާތަކެއް އެކުލެވޭ މޭވާއެކެވެ. ކަދުރަކީ ރަހިމުގެ މަސްތަކުގެ ބާރުގަދަކޮށްދޭ މޭވާއެކެވެ.\nކަދުރަކީ ހަށިގަނޑު ވިހަ މާއްދާތަކުން ސަލާމަތްކޮށް ރަށްކާތެރިކޮށްދޭ މޭވާއެކެވެ. އަދި ހަމަ އެހެންމެ ކަދުރު ޖޫހަކީ އެކި ވައްތަރުގެ ހުމުގެ ބަލިތަކާއި ރޯގާތަކަށްވެސް ރަނގަޅު ފަރުވާއެކެވެ. ކަދުރަކީ ޖިންސީ ދުޅަހެޔޮކަންވެސް އިތުރުކޮށްދޭ މޭވާއެކެވެ. އަދި ކަދުރު ކެއެއުމުން ނުވަތަ މާމުޔާ ކިރު ކަދުރު ޖޫހާއި އެއްކޮށްގެން ބުއިމުން ހަށިގަނޑު ބާރުގަދަކޮށްދެއެވެ.\nސަހީހުލް ބުހާރީގައި އަދި މުސްލިމްގައި ބަޔާންވެފައިވާ ރަސޫލާގެ ހަދީޡް ބަސްފުޅެއްގައިވާ ގޮތުން ހެނދުނު އަޖުވާ ކަދުރުގެ7ކަދުރު ކައިފި މީހަކަށް އެދުވަހު ވިހައިގެ އަސަރެއް އަދި ސިހުރުގެ އަސަރެއް ނުކުރާނެއެވެ. މި ހަދީޡްގެ ނަމްބަރަކީ ބުހާރީގެ ހަދީޡް ނަމްބަރ 5327 އަދި މުސްލިމްގެ ހަދީޡް ނަމްބަރ 3814 އެވެ. އަދި މީގެ އިތުރަށް އަޖުވާ ކަދުރާ ބެހޭގޮތުން މުސްނަދު އަޙްމަދުގެ ހަދީޡް ނަމްބަރ 23592 އަދި މުސައްނަފް އިބުނު އަބީ ޝައިބާ ހަދީޡް ނަމްބަރ 2394 ގައިވެއެވެ. ހަދީޡް ނަމްބަރު ނަގާފައިވަނީ (http://www.letmeturnthetables.com/2011/07/hadith-ajwa-dates-and-science.html) އިންނެވެ. މީ 1400 އަހަރުކުރިން ރަސޫލާ ވިދާޅުވެފައިވާ ބަސްފުޅަކަށްވާއިރު މިއަދުގެ ސައިންސްވަނީ މިކަން އިތުރަށް ސާބޮތުކޮށްދީފައެވެ.7ކަދުރަކީ ގާތްގަނޑަކަށް 70 ގުރާމެވެ. އޭގެން 70 މިލިގްރާމަކީ އިންސާނާގެ ހަށިގަނޑުގެ ނާރުތަކާއި ހުޅުތަކާއި ކަށިގަނޑަށް ބޭނުންވާ ކެލްސިއަމްއެވެ. އަދި 35 މިލިގްރާމް އަކީ ސިކުނޑިއަށް ބޭނުންވާ ކާނާގެ ތެރޭގައިހިމެނޭ ޕޮސްޕަރަސްއެވެ. އަދި7 މިލިގްރާމް ހިމެނެނީ ހަށިގަނޑުގައި ބާރު ޖައްސާ ހަށިގަނޑު ވަރުގަދަކޮށްދޭ، ހިތުގެ ހިނގުން ރަނގަޅުކޮށްދިނުމަށް ބޭނުންވާ ބާވަތެއްކަމަށްވާ ދަނގަނޑުގެ ބައެވެ. އަދި މީގެ އިތުރަށް ހަށިގަނޑަށް ބޭނުންވާ ވިޓަމިންސް، ލޮނު، މިނަރަލްސްގެ ބައި ލިބެއެވެ. ކަދުރުގައި ހަށިގަނޑަށް ބޭނުންވާ ހުރިހާ ބައެއް ހިމެނޭއިރު އޭގެތެރޭގައި އެންމެ މަތީ މިންވަރަކަށް ހިމެނެނީ ކާބޯހައިޑްރޭޓްސް އެވެ. އެއީ ހަށިގަނޑު ވަރުގަދަވެ ބާރު ޖެހުމަށް ބޭނުންވާ ބާވަތެވެ. ކަދުރުން ލިބޭ ކާބޯހައިޑްރޭޓްސްގެ މިންވަރަކީ 88ޕަސެންޓެވެ. އަދި %5.6-2.3 ޕުރޮޓީންސް ހިމެނެއެވެ. ޕްރޮޓީންސް އަކީ ހަށިގަނޑު ހެދިބޮޑުވުމަށް ބޭނުންވާބައެވެ. އަދި ހަށިގަނޑަށް ބޭނުންވާ ޑައިޓްރީ ފައިބަރޔާއި ވިޓަމިންސް %11.5-6.4 ހިމެނެއެވެ. އަދި %5-5.2 ގެ ފެޓް ހިމެނެއެވެ. އަދި މީގެ އިތުރަށް %5-0.2 ތެޔޮހިމެނެއެވެ.\nކަދުރަކީ ވިޓަމިން އޭ، ބީ ވަން، އަދި ފުލުއޮރިން ހިމެނޭ މޭވާއެކެވެ. އަދި މީގެ އިތުރަށް ހަށިގަނޑަށް ބޭނުންވާ މިނަރަލްސްގެ ބާވަތްތައް ހިމެނެއެވެ. އޭގެ ތެރޭގައި ކެލްސިއަމް، ކޯބަލްޓް، ދަގަނޑު، މެގްނީޒިއަމް، ޕޮޓޭސިއަމް، ޕޯސްފަރަސް، ސޯޑިއަމް، ޒިންކްއެވެ. އަދި އެލްމީނިއަމް، ކްލޯރައިޑް، ލެޑް އާއި ސަލްފަރ، ސެލީނިއަމްވެސް ހިމެނެއެވެ. މި މާއްދަތަކީ ދިފާއީ ނިޒާމް ވަރުގަދަކޮށްދީ ކެންސަރުން ސަލާމަތްވުމަށް އެހީތެރިވެދޭ ބައިތަކެކެވެ.\nކަދުރަކީ ހަށިގަނޑަށް އެންމެ ފައިދާހުރި މެވާއެވެ. އެހެންކަމުން ކަދުރާއި ބެހޭގޮތުން ލިޔެވުނު ކުޑަ މައުލޫމާތު ކޮޅާއި އެކު އައްޑޫ އޮންލައިންގެ ލިޔުންތެރިޔާ ޒާރާ ކަދުރާ ބެހޭގޮތުން ލިޔުއްވާފައިވާ ލިޔުމެއްވެސް ހިއްސާކޮށްލަމެވެ. ޒަރާ ލިޔުއްވާފައިވާ ގޮތުގައި “ ރޯދަމަސް އައުމާއެކު މުޅި ދުނިޔޭގެ އެތަންމިތަނުގައި ކަދުރުގެ ވިޔަފާރި ޢާއްމުވެއެވެ. ކަދުރުން ރޯދަ ވީއްލުމަކީ ސުންނަތެކެވެ. މީގެ އިތުރުން ކަދުރަކީ އޭގައި އިންސާނާއަށް އެތަކެއް ފައިދާ ލައްވާފައިވާ މޭވާއެކެވެ.\nކަދުރަކީ ހަށިގަނޑަށް ބޭނުންވާ ޑައެޓަރީ ފައިބަރ ހިމެނޭ މޭވާއެކެވެ. ކަދުރުގައި ފެނަށްގިރޭ ވައްތަރުގެ ފައިބަރާއި، ފެނަށް ނުގިރޭ ވައްތަރުގެ ފައިބަރު ވެސް ހިމެނެއެވެ. އަދި ކަދުރަކީ ހަށިގަނޑަށް ބޭނުންވާ ހަކަތަ އަވަސްކަމާއެކު ލިއްބައިދެނިވި އެންމެ ރަނގަޅު ކާނާގެ ބާވަތެވެ. ޕޮޓޭސިއަމްވެސް އެންމެ ގިނައިން އެކުލެވިގެންވާ އެއްބާވަތަކީ ކަދުރެވެ. ކަދުރަކީ ބަނޑުހަރުވުމުން ދުރުކޮށްދޭ ކާނާގެ ބާވަތްތަކުގެ ތެރެއިން ބާވަތެކެވެ. ނަމަވެސް އޭގެ ފައިދާ އެންމެ ރަނގަޅު ގޮތުގައި ލިބިގަތުމަށްޓަކައި ބަނޑުހަރުވެފައިވާ މީހާ ކަދުރު ބޭނުންކުރަން ޖެހޭނީ އެއްރޭ ވަންދެން ފެނުގައި ލުމަށްފަހު އެފެނާ އެކުގައެވެ..\nގަވާޢިދުން ކަދުރު ބޭނުންކުރާނަމަ، ގޮހޮރުގެ މައްސަލަތައް މެދުވެރިން ކުޑަކޮށް ދެއެވެ. ކަދުރަކީ ބޭރަށް ހިންގުމަށް ވެސް ހުރި ފަރުވާއެކެވެ. ސަބަބަކީ ކަދުރުގައި ހުންނަ ޕޮޓޭސިއަމްއަކީ ބޭރަށްހިންގުން ކޮންޓްރޯލް ކުރުމުގައި އެހީތެރިވެދޭ މާއްދާއަކަށްވާތީއެވެ.\nކަދުރަކީ ބައެއް ވައްތަރުގެ ކެންސަރުން އިންސާނާ ސަލާމަތްކޮށްދޭ އެއްޗެކެވެ. ކަދުރުގައި އެންޓި އޮކްސިޑެންޓް އެކުލެވިގެން ވުމަކީ ފްރީ ރެޑިކަލްތަކުން ހަށިގަނޑުގެ ސެލްތައް މިންޖުކޮށްދީ، ކެންސަރުން ރައްކާތެރިކޮށްދޭ ކަމެކެވެ. ކަދުރުގައި ވިޓަމިން އޭ ގިނަ މިންވަރަކަށް ހުރެއެވެ. ވިޓަމިން އޭ ގިނައިން ހުންނަ ކާނާ ބޭނުންކުރުމަކީ އަނގަޔާއި، ފުއްޕާމޭގެ ކެންސަރުން ރައްކާތެރިކޮށްދޭނެ ކަމެކެވެ.\nކަދުރަކީ ހިތުގެ ބަލިތަކުން ވެސް މީހާ ސަލާމަތްކޮށްދޭ މޭވާއެކެވެ. އެހެނީ އެއީ ސޯޑިއަމް މަދު ޕޮޓޭސިއަމް ގިނަ މޭވާ އެކެވެ. އެހެންކަމުން، މިއީ ހިތާއި ލޭހޮޅިތަކުގެ ނިޒާމްގެ މަސައްކަތް ރަގަޅުކޮށްދީ، އަދި ނާރުތަކުގެ ނިޒާމްގެ މަސައްކަތް ރަގަޅުކޮށްދޭ މޭވާއެކެވެ. ކަދުރުގައި އަޔަން އެކުލެވިފައިވުމުން ހަށިގަނޑުގެ ލޭ އިތުރުވެއެވެ. ކަދުރަކީ އެއްވެސް މިންވަރަކަށް ކޮލެސްޓްރޯލް ހިމެނޭ މޭވާއެއްނޫނެވެ.\nމާބަނޑު އަންހެނުން ކަދުރު ބޭނުންކުރުމަކީ ރަހިމުގެ މަސްތަކުގެ ބާރުގަދަކޮށްދޭ ކަމެކެވެ. މީގެ އިތުރުން ކަދުރަކީ މާބަނޑު އަންހެނުންނަށް ދިމާވާ ވިހެއުމުގެ ވޭންތައް ކުޑަކޮށްދޭ މޭވާއެއް ވެސް މެއެވެ.\nކަދުރުގައި ވިޓަމިން އޭ އެކުލެވުމަކީ ލޮލުގެ ފެނުމުގެ މައްސަލަ ހުންނަން އެހީތެރިކަން ފޯރުކޮށްދޭ ކަމެކެވެ. ޚާއްޞަކޮށް ނައިޓް ބްލައިންޑްނެސްގެ މައްސަލަ ހުންނަ މީހުންނަށް ކަދުރު ބޭނުންކުރުމުން އެކަމުގެ އުދަގޫ ކުޑަވެއެވެ.\nމިހުރިހާ ފައިދާތައް އެކުލެވިގެންވާ ކަދުރަކީ ހަމައެކަނި ރޯދަމަހު ބޭނުންކުރަންޖެހޭ މޭވާއެއްކަމަށް ބައެއް މީހުން ދެކެއެވެ. ނަމަވެސް ކަދުރަކީ ރޯދަމަސް ނޫނަސް ކޮންމެ ދުވަހަކު ވެސް ބޭނުންކުރުމަށް އެންމެ ރަގަޅު މޭވާއެވެ.


Passport Dhookohllumah Amuru Nerune Ali Waheed Edhigen - Criminal Court - Vaguthu\nޕާސްޕޯޓު ދޫކޮށްލުމަށްް އަމުރު ނެރުނީ އަލީ ވަހީދު އެެދިގެންް - ކްރިމިނަލް ކޯޓު\nޖިންްސީ މައްސަލަތަކަކާއި ގުޅިގެން ހަތް ދައުވާއެއް އުފުލާފައިވާ ކުރީގެ ޓޫރިޒަމް މިނިސްޓަރ އަލީ ވަހީދުގެ ޕާސްޕޯޓު ދޫކޮށްލުމަށް އަމުރު ނެރުނީ އޭނާގެ އެދުމުގެެ މަތިން ކަމަށް ކްރިމިނަލް ކޯޓުން ހާމަކޮށްފިއެވެ.\nމިހާރު މީސް މީޑިއާގައި ދައުރުވަމުން އަންނަ ކޯޓު އަމުރަކުން ފެންްނަނީ އަލީ ވަަހީދުގެ ފުރުން މަނާކޮށްފަައި އއޮތް އޮތުން ބާތިލުކޮށްދިނުމުގެ އަމުރަކަށް އެދިފައި ވަނީ ޕްރޮސެކިއުޓަރ ޖެެނެރަލް (ޕީޖީ)ން ކަމަށެވެ. މިކަމާއި ގުޅިގެން ކްރިމިނަލް ކޯޓުން ވިދާޅުވީ މިފަދަ އަމުރެއް ނެރުނީ ޕީޖީން ކަމަށް ޖެހިފައިވަނީ އޮޅުމަކުން ކަމަށާއި، ހަގީގަތުގައި ފުރުން މަަނާކުރުމަށް އޮތް އޮތުން ބާތިލުކުރުމަށް އެެދުނީ އަލީ ވަހީދުގެެ ފަރާތުން ކަމަށެވެެ.\nއަލީ ވާހީދުގެ މައްޗަށް ޖިންސީ ގޯނާގެ ދައުވާ އުފުލާފައިވާއިރު، އިއްޔެ ހަވީރު ވަގުތެއްގައި އޭނާ ވަނީ ޕާސްޕޯޓް ހިފެހެއްޓުމަށް ކޯޓުން ކޮށްފައިވާ އަމުރު ބާތިލް ކުރުމާއި އެކު ލަންޑަނަށް ފުރާފައެވެ. އަޑުފެތުރިފައިވާ ގޮތުގައި އޭނާގެ ޕާސްޕޯޓް ހިފަހައްޓާ ފުރަން ނެރެނު އަމުރު ބާތިލު ކޮށްފައިވަނީ ސިއްހީ ހާޅަތު ހުރި ގޮތުން ޑޮކްޓަރަށް ދެއްކުމަށް ޑޮކްޓަރު ލަފާ ދިނުމުންނެވެ.\nއަލީ ވަހީދު ރާއްޖެއިން ބޭރަށް ގޮސްފައިމިވަނީ ބޮޑެތި ދައުވާތަކެއް ދައުލަތުން އުފުލާފައިވަނިކޮށެވެ. އޭނާގެ މައްޗަށް ވަނީ ޖިންސީ އަނިޔާ ކުރުމުގެ ދައުވާއަކާއި ޖިންސީ ގޯނާ ކުރުމުގެ ދައުވާ އާއި ޖިންސީ ގޯނާ ކުރަން އުޅުމުގެ ދައުވާ އާއި ރޭޕް ކުރަން އުޅުމުގެ ކުށުގެ ދައުވާ އާއި ބޭ އަދަބީ ގޮތުގައި ޖިންސީ ގުނަވަން ހާމަ ކުރުމުގެ ދައުވާ އާއި ހުއްދަ ނޫން ޖިންސީ މުއާމަލާތެއް ހިންގަން އެދުމުގެ ދެ ދައުވާއެއް ކޮށްފައެވެ.\nފެބުރުއަރީ 11, 2021 00:02\nތިޔަ ކޮއްލީ ވަރަށް މޮޅުކަމެއް ދެންހަމަ ޔަގީނުންވެސް ﷲހާ ރަސޫލާގެ ބަސްދޮގުކޮށް މަޖިލީހުގެ ބަހުސް ކުރި ވާހަކަ ނުދައްކާނެ ދެންދައްކާނީ ތިވާހަކަ އެހެންވެ ކުރިކަމެތީ\nފެބުރުއަރީ 11, 2021 18:18\nއަލީ ފިލުވަން ރާއްޖެއިން ބޭރަށް ފޮނުވައިފިން. ދެން އޮތީ މީޑިއާތަކުން އެވާހަކަ ދެއްކުން. ރައްޔިތުންނަށް އޮތީ އަލީލާން ބަލީލާން ހަތްދެގޮބޮޅި ފަތީލާން ކިޔުން. ވަލްހަމްދުލިއްލާހި.\nފެބުރުއަރީ 11, 2021 00:22\nބަހުންވެސް ވަށްކަން ކުރާ ސަރުކާރު\nފެބުރުއަރީ 11, 2021 00:34\nޑޮކްޓަރުންގެ މިިފަދަ ނިންމެވުންތައް ވެސް ތަހުގީގު ކުރުން ކިހިނެއްތޯ ؟ މިހެން ދެން ލިޔެލެވޭވަރު ވެއްޖެ ދެއްތޮ ! މި ޤައުމުގައި\nފެބުރުއަރީ 11, 2021 00:36\nމި މީހުން މި ހާވާ ހަޑި ތެރެއަށް ޑރ ޝާން މެން ފަދަ ބޭފުޅުން ވެއްދުމަކީ ދެރަ ކަމެއް. އައިޖީއެމްއެޗްގެ މެޑިކަލް ޑައިރެކްޓަރ ކަން ދިނީ މިކަހަލަ ކަންކަމުގައި ބަސް ހޯދަން ފަސޭހައަކަށްތަ؟\nފެބުރުއަރީ 11, 2021 00:41\nފެބުރުއަރީ 11, 2021 01:09\nޖިންްސީ މައްސަލަތަކަކާއި ގުޅިގެން ހަތް ދައުވާއެއް އުފުލާފައިވާ ކުރީގެ ޓޫރިޒަމް މިނިސްޓަރ އަލީ ވަހީދުގެ ޕާސްޕޯޓު ދޫކޮށްލުމަށް އަމުރު އަލީ ވަހީދު އެދިގެން ދޫކުރަން ޖެހޭތަ؟އެހެންވިއްޔާ ޖަލުގަތިބި މީހުންވެސް އެމީހުން އެދުނީ ގޭބަންދަށް ދޫކުރަންވީނުން.ހާދަ ހެއްވާކަމެކޭދޯ؟ކުޑަކުދިން ކައިރީ ދައްކާ ވާހަކަ.\nފެބުރުއަރީ 11, 2021 05:30\nބީތާވެގެން ނޭގޭތަ އޭނަގެ މައްޗަށް ދައުވާ އުފުލާފައިވާކަން؟ ހޭބަލިވާ ކަހަލަ ވާހަކަ ބޮޑު ކޯޓަކުން ދެއްކީމަ ވަރަށް ކާޓޫނު ކަމެއް\nފެބުރުއަރީ 11, 2021 05:31\nއޮޅުމކުން ނޫނީ ކަލެމެންނަށް އެބަ އެއްވެސްކަމެއް ވޭތަ! އަތަށް ގޮވީމަ ދެން ފޫބައްދަން ކިޔާފަނުކިޔާނެ އެއްޗެއްވެސް ނޭގުނެއްނު\nފެބުރުއަރީ 11, 2021 06:37\nއެމީހަކު ބޭނުން ގޮތަކަށް އަމުރު ނެރެދޭތަ؟؟؟ މިދެން ހާދަ ހެއްވާ ކަމެއް..\nފެބުރުއަރީ 11, 2021 06:45\nއައްޔަ ދިޔައީ އޭނަގެ އިސްކުރު ބާރުކުރަން އިސްކުރު ރަގަޅުކޮށްލަން، އަންނާނެ ކަންބޮޑުނުވޭ !\nފެބުރުއަރީ 11, 2021 07:41\nއަލީ ވަހީދުވީމަ ޕާސްޕޯޓް ދޯކޮއްލެވުނު. އެހެން މީހަކު ވެއްޖިއްޔާ ދުލެއް ނުކުރެވޭ.0ޓޮލަރެނސްގައި އިންސާފު ސަދޫމް ސިޓީ.\nތިޔާ އުޅެނީ ބުއްޅަބެޔަށް ޖެހުނު ސިއްހީމަސްސަލަ ޖެހިގެން ދެން އަޑުއިވޭނީ ފުރޮޅުލީ ގޮނޑިދުއްވަން އުޅޭ ހަބަރު\nފެބުރުއަރީ 11, 2021 09:10\nމަގަބޫލް ކުރަނީ މައިބަދައިގެ ފަރުވާ ރާއްޖެއިން (ޝާންމެން) އެންމެ ފުރިހަމައަށް ލިބޭކަމަށް. މިހާރުދެން ތި ޑޮކޭ ކިޔާމީހާއަށްވެސް އިތުބާރު ކުރަންވީތޯ.\nފެބުރުއަރީ 11, 2021 10:08\nޓިކެޓް ނަގައިގެން ކުއްލިއަކަށް ލަންޑަނަށް ފުރުމަކީވެސް އިއްތިފާގެއްތޯ، ތިބަޔާނުންވެސް ސާފުވެގެންދިޔައީ އަދި ވަގުތުން ފުރައިގެން ދިޔަ ދިއުމާއި ނަޝީދު އޭނާގެ ދިފާހުގައި ދައްކާފައިހުރި ވާހަކަތަކަށް ބަލާއިރު، ތިކަން ވެގެންދިޔަގޮތް ސާފުކޮށް ރީތި ހުދު ފޮށައެއް ފެންނަފަދައިން އެބަ އެނގޭ، މިނޫން ދުވަހެް އޮތްކަން ހަނދާންކުރާތި، އަދި މި ވެރިކަމަކީ އަބަދު އޮންނާނެ ވެރިކަމެއްވެސް ނޫން. ކޮންމެ ކަމަކަށް ނިމުމެއް އޮންނާނެ.\nފެބުރުއަރީ 11, 2021 10:20\nގާޟީން ނަރަކަ ވައްދަވާ ވާހަކަ ތެދުވަނީ ތިކަހަލަ މުޖުރިމުން އުޅޭތީ...ކޯޓްތައް ނުޖެހަެ ސިޔާސީ ވާކަށް...ޕީޖީގެ ދިފާއުގަ ކޯޓުން ބަޔާން ނެރޭކަށް ނުޖެހޭ. ބިރުގަންނަޖެހޭނީ ހަމައެކަނި ﷲ އަށް\nފެބުރުއަރީ 11, 2021 10:26\nއަޅުގަނޑު މި އެދެނީ ރައީސް ޔާމީން ދޫކޮށްލަން އަވަހަށް ދޫކޮށްލާ.އެދި ލެއްވީމަ ވަންޏާ ސަޅި އަވަހަށް ރައީސް ޔާމީން ދޫކޮށްލަ ދެއްވާ؟\nފެބުރުއަރީ 11, 2021 10:35\nއެއްދޮގު ހަދާފިއްޔާ އެދޮގުން ސަލާމައްވާން ސަތޭކަ ދޮގުވެސް ހަދަން ޖެހިދާނެ ކަމައް މީހުން ބުނެއުޅޭތީ އަޑުއިވޭ.\nފެބުރުއަރީ 11, 2021 16:38\nއަލީވަޙީދު އެދިގެންތަ ޕާސްޕޯޓް ހިފެހެއްޓީ\nފެބުރުއަރީ 11, 2021 16:45\nތިމަންނަ ބުނީމަ ޕާސްޕޯޓްދޫކުރާގޮތައް ޕާސްޕޯޓުހިފހައްޓާދޭށޭދޯ އަލީވަހީދުބުނީ މިހުރީ ބޮދަތި ކޯޓްތަކުންދައްކާވާހަކަ


25 Aharun Matheege Meehunnah Maadhamaa In Feshigen Vaccine dheyn Fashanee - Vaguthu\nމާލެ ސަރަހައްދުގައި 25 އަހަރުން މަތީގެ މީހުންނަށް މާދަމާ އިން ފެށިގެން ކޮވިޑް-19 އިން ރައްކާތެރިވުމަށް ދޭ ވެކްސިން ދޭން ފަށާނެ ކަމަށް ހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ)ން ވިދާޅުވެއްޖެ އެވެ.\nއެޗްއީއޯސީން މިގޮތަށް ވިދާޅުވެފައި ވަނީ މިހާރު ކުރިއަށްގެންދާ ނޫސްވެރިންގެ ބައްދަލުވުމެއްގައެެވެ.\nއެޗްއީއޯސީން ވިދާޅުވީ، 25 އަހަރުން މަތީގެ މީހުންނަށް އިތުރުން، ދިގުމުއްދަތަކަށް ބޭސްކުރާ އުމުރުން 18 އަހަރާއި 25 އަހަރާއި ދެމެދުގެ އެންމެންނަށްވެސް ވެކްސިން ދިނުމުގެ ކަންކަން ކުރިއަށްގެންދާނެ ކަމަށެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ)ގެ ތަފާސް ހިސާބުތަކަށް ބަލާއިރު، މިހާތަނަށް ރާއްޖެއިން ވެކްސިން ދިން މީހުންގެ އަދަދު ވަނީ 85،110 އަށް އަރާފައެވެ.\nރާއްޖޭގައި މިހާރު ދެމުން ގެންދަނީ އިންޑިއާގެ ކުންފުންޏަކާއި އެސްޓްރަޒެނެކާ ގުޅިގެން އުފައްދާފައިވާ ކޮވިޑޝީލްޑް ވެކްސިނެވެ. މި ވެކްސިން ރާއްޖޭގައި ބޭނުން ކުރުމުގެ ހުއްދަ މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) ދީފައިވަނީ މިދިޔަ މަހުގެ 28 ވަނަ ދުވަހުއެވެ\nމާލޭގައިރި ދިރިއުޅޭ މީހުންގަޔަށް ވެކުސިން ޖެހީމާ ނިމުނީތޯ؟ދުވެހި ރަތްޔިތު މީހާއަށް ނުދީވެސް ގަވައިދާ ހިލާފަށް އުޅޭ ބޭރުމީހުންނަށްވެސް ޖަހަނީ.ކޮބާ އަހަރުމެންގެ ޙައްގު؟


Raees Ge Manifesto Thanfeez Kurumah Dhuniye Ehee Vaane - Foreign Minister - Vaguthu\nރައީސްގެ މެނިފެސްޓޯ ތަންފީޒު ކުރުމަށް ދުނިޔެ އެހީވާނެ - ފޮރިން މިނިސްޓަރު\nރައީސް އިބާރާހީމް މުހައްމަދު ސޯލިހްގެ މެނިފެސްޓޯ ތަންފީޒު ކުރުމަށް ދުނިޔޭގެ ގައުމުތަކުގެ އެއްބާރުލުން ލިބޭނެ ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nޔުނައިޓެޑް އަރަބް އެމިރޭޓްސް (ޔޫއޭއީ)އާއި އެމެރިކާ އަދި އިނގިރޭސި ވިލާތަށް ކުރެއްވި ދަތުރުފުޅަށްފަހު މިއަދު ރާއްޖެ ވަޑައިގެން ޝާހިދު ކުރެއްވި ޓްވީޓެއްގައި ވިދާޅުވެފައި ވަނީ މިދިޔަ ފަސް އަހަރު ރާއްޖެ އޮތީ ދުނިޔެއިން އެކަހެރިވެފައި ކަމަށާއި، ފެންނަމުންދަނީ އަނެއްކާވެސް ބައިނަލްއަގުވާމީ ދުނިޔެއިން ރާއްޖެ ބަލައިގަންނަ ތަން ކަމަށެވެ.\nBack in Maldives after fruitful meetings in Adu Dhabi, Washington, NY and London. After5years of isolationism, Maldives is received by the international community with genuine warmth andareadiness to assist us realise Pres @ibusolih's manifesto for the people of Maldives. pic.twitter.com/YHHwIxYZBx\n— Abdulla Shahid ? (@abdulla_shahid) January 30, 2019\nޝާހިދު ޓްވީޓުގައި އިތުރަށް ވިދާޅުވީ އަބޫދާބީގެ އިތުރުން އެމެރިކާގެ ވޮޝިންޓަން، ނިއުޔޯކް އަދި ލަންޑަންގައިވެސް ކާމިޔާބު ބައްދަލުވުންތަކެއް ކުރިއަށް ގެންދެވުނު ކަމަށާއި، އެ ގައުމުތަކުން ރާއްޖެ ބަލައިގަނެ ހޫނު މަރުހަބާއެއް ދަންނަވާފައިވާ ކަމަށެވެ. އޭގެ އިތުރުން ހުރިހާ ގައުމަކުންވެސް ރައީސް ސޯލިހުގެ މެނިފެސްޓޯ ތަންފީޒު ކުރުމަށް އެހީތެރިވާން ތައްޔާރު ކަމަސްވެސް ޝާހިދު ފާހަގަކުރެއްވިއެވެ.\nމި ދަތުރުގައި ޝާހިދު ވަނީ އެމެރިކާގެ ނޭޝަނަލް ސެކިއުރިޓީ ކައުންސިލްގެ މެމްބަރުންނާއި އދ. ގެ ސެކްރެޓަރީ ޖެނެރަލް އެންޓޯނިއޯ ގުޓަރޭޒްއާ ބައްދަލު ކުރައްވައިފައެވެ. މޫސުމަށް އަންނަ ބަދަލުތަކާ ބެހޭ ގޮތުން އދގެ ސަލާމަތީ މަޖިލީހުގައި ޝާހިދު ތަގުރީރުކުރެއްވިއެވެ.\nޖެނުއަރީ 30, 2019 20:02\nއަނެއްކާ ދިވެހިންގެ ދީނާއި ޘަގާފަތް ވިއްކާލީތޯ. ބޭރުގައުމުތަކާއެކު ވެފައިވާ އެއްބަސްވުން ތަންފީޛުކުރަން އެމީހުންއެހީވާނީ. މިގައުމަށް އެމީހުން ބޭނުންވާ ކަންތައްތައް ތައާރަފްކުރީމަ އެމީހުން އެހީވުމަށް ޔަގީކަންދޭނީ. މިހާރުވެސް އެތައްވައުދެއް ނުފުއްދި ހިގައްޖެ. 100 ދުވަހުން ކުރަންބުނި ގިނަ ކަންތައްތަކެއްނުވޭ. ޝާހިދު ނުވާނެ ސަހަލިއެއް.\nޖެނުއަރީ 30, 2019 20:04\nރައީސް މެނިފެސްޱޯގައި ތަންފީޒުނުކުރެވޭކަމެއް އެބައޮތްތަ؟؟؟\nޖެނުއަރީ 30, 2019 20:08\nދުނިޔޭން ބޭރުން ވެސް އެހީ ލިބޭނެ ތިޔަ މެނި ފެސްޓޯ އަށް\nޖެނުއަރީ 30, 2019 20:12\nދެން ތިވީގޮތުން މުޅި ދުނިޔެއިން ކޮމިޓީތަކާ ކޮމިޝަންތަކާ އުފައްދާ ދިމަދިމާލުން ނައިބުންނާއި ސްޓޭޓް މިނިސްޓަރުން އައްޔަންކުރާނެދޯ! އޭރުން މުޅި ދުނިޔޭގައިވެސް އޮންނާނީ ކޮމިޓީތަކެއް!\nޖެނުއަރީ 30, 2019 20:22\nއިސްލާމް ދީނަށާއި ރަސޫލާއަށް ފުރައްސާރަކުރާ މީހެއްގެ ފަހަތުގައި އުޅޭ ބައެއްގެ ކަންތައްތައް ތަންފީޒުކުރަން ކާފަރުން އެހީވާނެ.\nޖެނުއަރީ 31, 2019 00:01\nމިޤަރުނުގެ އެންމެ ބޮޑު ތެދު\nޖެނުއަރީ 30, 2019 20:24\nއެހެން ވީމަ ބަޖެޓުގެ ބޭނުމެއްނުވާނެތާ\nޖެނުއަރީ 30, 2019 20:28\nތިހެން ކިޔައިގެން ދުނިޔޭގެ އެއްކޮޅުން އަނެއްކޮޅަށް ދަތުރު ކުރުންނޫން ކަމެއް ނުކުރޭ. ސަރުކާރުން ކުރާކަމަކީ ކޮމިޓީއުފެއްދުން. ކުރީ ސަރުކާރުންވެސް ޔޫއޭއީއާއި ގާތް ގުޅުމެއްބޭއްވި. މިސަރުކާރުންވެސް ފެންނަނީ ހަމަ އެމަންޒަރު.\nޖެނުއަރީ 30, 2019 20:48\nއެހިވާނެތާ ލާދީނިއްޔަތު ފަތުރައި އިންޑިޔާގެ ދަށަށް ރާއްޖެ ގެންދަން. އެހެން ކަމަކަށް އެހީއެއް ނުވާނެ. ޔާމީން މަދައްކަތް ކުރެއްވި ތިޔަ ނުފޫޒުތަކުން ސަލާމަތް ވެފައިވާ ރާއްޖެ އަކަށް މިތަން ހަދާން.\nޖެނުއަރީ 30, 2019 20:49\nދުނިޔެއޮތް ކަމެއްތޯ ކަލޭމެން ވައުދުތައްވީ؟؟؟ އިންޑިޔާއަށް ކިޔާ އާނަމެއްތޯ ދުނިޔެއަކީ؟؟؟ ޔަހޫދިންގެ މަގުސަދު ހާސިލުކުރަން ކަލޭމެންކުރާ މަސައްކަތައް އެެމީހުން އެހީވާނެކަން އެއީ ރަސޫލުޒަމާނުގަ ކަންތައް ހިގާފަ ހުރިގޮތައް ބަލާއިރުވެސް ފެންނަންއޮތް ހަގީގަތެއް!\nޖެނުއަރީ 30, 2019 20:54\n20 ސިފައިން 30 ސިފައިން ރަށެއްގަ ބަިތިއްބާ މަތިން ނޫން ގޮތަކަށް އެއްޗެް ނުލިބޭ.\nޖެނުއަރީ 30, 2019 21:04\nސޮރާ!! މޮޅު ވާހަކަ ނުދައްކާ!! ސާލިހްގެ ވެރިކަމަށް އެހީވާނީ ކަލޭ މައުމޫން ދުވަސްވަރު ނުފޫޒާއެކު ނަގާފައިވާ އިންޓަރެސްޓް ނެތް ލޯނަލުން 10 ބުރިއަށް ގެ ހަދައިގެން ލިބޭ ފައިސާއިން. !!!! ކަލޭ ތީ އަމިއްލަ ފައިދާ ތި ނަގަނީ ގައުމްގެ އިސްތިގުލާލް ވިއްކާލައިގެން. ކަލޭ ދަތުރު ތިކުރަނީ ކަލޭ އެކި ގައުމް ތަކުން ގަނެފައި ވާ ގެތަށް ބެލުމަށާއި ކަލޭގެ އަބިދަރިންނާއެކު މަޖާ ކުރަން. ކަލޭގެ މަކަރުވެރިކަން ﷲ އަވަސް މުއްދަތެއްގެ ތެރޭގައި ފާލު ކުރައްވައި ފާންދެއެވެ.\nޖެނުއަރީ 30, 2019 21:21\nމުޅި ދުނިޔެ އެއްބާރުލުން ދިނަސް ވާނެ ކަމެއް ހަރާން، ތިހެން ސަޅިބައިސާ ކަނޑަނީ، ޢަމަލުން އެއްވެސް ކަމެއްނުދެއްކޭ،\nޖެނުއަރީ 30, 2019 21:23\nދުނިޔެ އެހީވާނޭ ކިޔާފަ ގައުމު ދަރަނިވެރި ނުކޮށްލާތި.\nޖެނުއަރީ 30, 2019 21:55\nމެނިފެސްޓޯ ތަންފީޒު ކުރުމަށްވެސް ބޭރުމީހުން. ރައްޔަތުންގެ ފައިސާއިން މުސާރަދީގެން ވަޒީފާދީފަތިބި ވަޒީރުންނާ ރައީސް އަދި އެހެންމުވަޒަފުން ކުރަނީ ކޮންކަމެއްތޯ.؟ ޝާހިދުވެސް ރައްޔަތުންފައިސާއިން ހޮލިޑޭ ހަދާފަ މާމޮޅުކަމަށް ހެދިގެން އުޅެނީދޯ؟\nޖެނުއަރީ 30, 2019 21:59\nކަލޯ ސާހިދޫ ދީނާ ގައުމު ވިއްކާފަ މެނެފެސްޓޯ\nޖެނުއަރީ 30, 2019 23:05\nޝާހިދު ބުނި ބަހުގެ މާނައަކީ އިންޑިޔާއިން އަދި އިނގިރޭއްސިވިލާތު ރާއްޖެއަށް ކަނޑައެޅި މެނިފެސްޓޯ ތަންފީޒު ކުރުމަށް ރައީސް އެހީތެރިވާނެ.\nޖެނުއަރީ 31, 2019 00:07\nތީ ކަށަވަރު ކަމެއްތާ. ތިކަމާ އަހަރުމެން މުސްލިމުން ހޭލާ ތިބެން އެބަ ޖެހޭތާ.\nޖެނުއަރީ 31, 2019 00:19\nޝާހިދު.. ދުނިޔެ އޭ ކަލޭ ތިކިޔަނީ ކޯޗަކައް.. ދުނިޔޭގަ އޮތް އެންމެބޮޑު އިގުތިސޯދަކީ ޗައިނާ.. އަދި ކުރިއަށްއޮތް ތަނުގައި ދުނިޔޭގެ އެންމެބާރުގަދަ އަސްކަރިއްޔާވެސް އޮންނާނީ ޗައިނާގަ.. އަދި ދުނިޔޭގަ އޮތް އެންމެ އުފެއްދުންތެރިގައުމަކީވެސް ޗައިނާ.. އެންމެބޮޑު މާކެޓަކީވެސް ޗައިނާ.. ކަން މިހެން އޮތް އިރު ޗައިނާގެ އެހީތެރިކަން އެކުނުލެވޭ ޕުލޭންތަކެއް އެއޮތީ ދުނިޔޭގެ ބޮޑު ބައިން ރިޖެކްޓުވެފަ.. އަދި ތިޔަ ބުނާ މުޅިދުނިޔެއިންވެސް ޗައިނާއިން އެންމެ5އަހަރުދުވަހު ގެނެސްދިން ތަރައްގީއެއް އަދި 20 އަހަރުންވެސް ގެނެސްނުދެވޭނެއެވެ. މިސާލަކައް އެފްރިކާގެ ގައުމުތަކައް ބަލާށެވެ. ތިޔަ ބުނާ މުޅި ދިނިޔެއިން އެމީހުންނައް 'އެހީ' ވާތާ އެތަކެއް އަހަރެއް ވެގެން ދިޔައިރުވެސް ކޮންތަރައްގީއެއްތޯ ލިބުނީ.. އެކަމަކު ޗައިނާއިން އެމީހުންގެ ތަރައްގީގެ ބައިވެރިޔަކައް ވެލިތާ5އަހަރު ވެލީއިރު އެތަކެއް ބިލިޔަން ޑޮލަރުގެ އުމްރާނީ ތަރައްގީ އެގައުމުތަކައް އެއޮތީ ގެނެސްދީފަ.\nޖެނުއަރީ 31, 2019 00:24\nދިވެހިންގެ މަގުފުރެދިފައިވާ ލާދީނީ ސަރުކާރު.. ދިވެހީން މަގުފުރެއްދުމުގެ ސިއްރު އެޖެންޑާތަކުގައި އެއްބަސް ވެފައި އައިސް މިދައްކަނީ ދުނިޔޭގެ އެހީ ލިބޭވާހަކަތަކެވެ. ވެރިކަމައް އާދެވުނުތާ 100 ދުވަސް ހަމަވެ ނިމިގެން ދިޔައިރުވެސް ސަބްސްޓޭންޝަލް އެއްވެސް ކަމެއް ރައްޔިތުންނަކައް ކޮއްދެވިކާއެއްނެތް.. ކުރާހާވެސް ކަމަކީ ދަޅަދެއްކުމާއި ޒާތްޒާތުގެ ސިމްބޮލިކު މުނާސަބާތައް ފާހަގަކުރުން.. އިގުތިސޯދީ ތަރައްގީއައް ކުރިޔައް އެޅުނު ހަމަ އެންމެ ފިޔަވަޅެއްވެސް ނެތޭ ބުނުމަކީ މުޅިން ދޮގަކައްނުވާނެ.\nޖެނުއަރީ 31, 2019 00:27\nކަލޭ ތިޔައައީ ދުނިޔެއިން ރާއްޖޭގައި ތަންފީޒުކުރުމައް ދިން މެނިފެސްޓޯ ކިހިލިޖަހައިގެން ދޯ..\nޖެނުއަރީ 31, 2019 00:33\nތީރިސް އަހަރުގެދިގު ވެރިކަމުގަ ވެސްތިމަގާމުގަ ހުރި ތިގޮތައް ވީކަމެއްނެއް ސުނާމީގަ ހާލުގަ ޖެހުނު މީހުނައް ބަހަން ދިން އެހީވީތަނެއް ބަލާ އެމައްސަލަ ތަންފީޒު ކުރުން މާރަނގަޅު ރައީސުގެ މެނިފެސްޓޯގަ ވެސްއޮއްނާނެ އެތަންފީޒް ކުރާނެވާހަކަ ކޮމެޓީއަކުން\nޖެނުއަރީ 31, 2019 00:36\nދުނިޔެއިން ބޭރުންވެސް އެހީވާނެ ޝައްކެތްނެތް.\nޖެނުއަރީ 31, 2019 00:48\nމިސަރުކާރު ވެއްޓޭކަށް ދެން މާގިނަދުވަހެއް ނުނަގާނެ ﷲގެ މަތިވެރިދީން ބޮލާލާ ޖެހިބަޔަކަށް ﷲ ނަސްރެއް ނުދެއްވާނެ .\nޖެނުއަރީ 31, 2019 07:18\nދުނިޔެ އެހީވާނެ ޤައުމު ދީން ކަމުއިވާ އިސްލާމްދީން ފަހަތަށް ޖައްސާ އެހެން ދީންތައް ގެންނާނެ ކަމަށް އިސްލާމްދީން ގެ ޢަދުއްވުން ގާތު އެދެންޔާ ޝާހިދު ކޮބާ ޝިއުނާ ކޮބާ ވީކެންޑްތަކުގައި ރާއްޖެއިން ބޭރަށް ގެންދާ ތިނަދޫ މަންޖެ ޒިފްލީން ކަލޭ ތީ ހަމަ މައްކާރެއް ޖައްބާރެއް.\nޖެނުއަރީ 31, 2019 07:31\nކެނެޑާ ، ޑެންމާކު ، އިންޑިޔާ ، އިގިރޭސިވިލާތުން އެހީއެއްދިނަސް ދޭނީ! އަދި އެ އެހީގެ ފަހަތުގައި އޮންނާނީ އެމީހުންގެ އަމިއްލަ މަޞްލަޙަތު! އިސްލާމްދީނަށް ފުރައްސާރަކުރުން، ، ޤުރުއާނާ ސުންނަތް ބޮލާލާޖެހުން ، އެ ޤަވްމުތަކުން މީހުން އައިސް ރާއްޖޭގައި ބެނުންގޮތަކަށް އުޅުމުގެ ފުރުޞަތު އޮތުން. މިކަންތައް ކޮށްދިނުން އެއީ ޝަރުޠަކީ!\nޖެނުއަރީ 31, 2019 07:34\nތިބުނާ މެނިފެސްޓޯއެއް ތަންފީޒު ކުރާއިރު ބޭރުދުނިޔެއިން ލިބޭނެ އެހީއަކީ ކުޅޭނެ ވޮލީ ބޯޅަ، ކުނިކަހާ ފިހިގަނޑެއް، ދުވެލަން ބޫޓެއް އަދި ހަދާނެ އިތުރު ކޮމިޓީތަކަށް ބޭރުގެ މެމްބަރުން\nޖެނުއަރީ 31, 2019 07:35\nހުސްއަތާއައިސް އެއްޗެއްބުނެލީ ދެއްތޯ؟\nޖެނުއަރީ 31, 2019 09:00\nދުނިޔޭގެ ރައީސް އެއްބާ؟\nޖެނުއަރީ 31, 2019 10:48\nދުނިޔެއޮތީ އިބޫއަށް ދަރައިފައިތޯ ތަލަބޯއާ ސުވާލުކުރަންބޭނުން! ކިތައްމެ ދޮގެއްހެދިއަސް ރައްޔިތުން ތިޔަވާހަކައެއް ގަބޫލެއް ނުކުރާނެ! މިހާރު ތިޔައުޅެނީ ކަމުންރެކޭންވެގެން އިބޫގެ ވައުދު އިބޫ ފުރިހަމަ ކުރަންޖެހޭނީ! ރަގަޅު ވައިދެއް އިބައޮތްތޯ!\nޖެނުއަރީ 31, 2019 10:50\nމީ ހާދަ ގަބުޅި ވާހަކަ ދައްކާމީހެއްދޯ! މިހާތަނަށް އެއްވެސް ގައުމަކަށް ދުނިޔެ އެހީވިތޯ!\nހެދުމުގެ ނާސްތާއައް ކުނިވެފަ އޮތް ދޮންކެޔޮ ވަކެއް ހޯދަންތޯ..


16 އޯގަސްޓް 2017\n(12 އޯގަސްޓް 2017 އާ ގުޅޭ)\n"ކޮބާ މިގޭ މީހުން. ކާކުގެ ގެއެއް މިއީ؟" ވަރުދާއަށް އެހެން ނައަހައެއް ނުހުރެވުނެވެ.\n"މިހާރު މިގޭގައި މިތިބީ މިގޭ މީހުން. މިއީ ވަރުދާގެ އެޕާޓްމަންޓް. އަހަރެންގެ ފަރާތުން ވަރުދާއަށް." ނާޝިދުގެ މި ޖުމްލަކޮޅުން ވަރުދާގެ ބަސް ހުސްވެއްޖެއެވެ. ނޭވާލާންވެސް ހަނދާން ނެތުނު ކަހަލައެވެ. ނާޝިދުގެ މޫނަށް ބަލަހައްޓައިގެން ހުރެވުނީ، ސަމާސާ ނުކުރާށޭ ބުނާ ކަހަލަ ގޮތަކަށެވެ.\nނާޝިދުވެސް ނަޒަރު އަނބުރާނުލާ ވަރުދާގެ މޫނަށް ބަލަހައްޓައިގެން ހުރީއެވެ. ދެ ޖީބަށް އަތްޖަހައިގެން ހިނިތުންވެގެންނެވެ. އޭނަ އެބުނި އެއްޗެއް ވަރުދާއަށް ޤަބޫލުކުރެވެންދެން އިތުރު ވާހަކައެއް ނުދައްކާން ޢަޒުމް ކަނޑައަޅައިގެން ހުރި ފަދައެވެ.\n"ސްޓިލް ކާންޓް..؟" ދެފަރާތަށް ބޯހަލުވާލަމުން، އަދިވެސް ޤަބޫލުނުކުރެވޭހޭ ނާޝިދު އެހީ އޭގެވެސް އިރުކޮޅެއްފަހުންނެވެ.\nބުނަންވީ އެއްޗެއް ވަރުދާއަކަށް ނޭނގުނެވެ. އެ ރީތި ސިޓިންރޫމަށް ބެލެނީއެވެ. ނާޝިދުވެސް ވަރުދާގެ ނަޒަރު ހުރި ދިމާލަށް، މާބޮޑު ޝައުޤެއް ނެތް ގޮތަކަށް ބަލާލިއެވެ. އެތަނަށް ހުރި ޝައުޤަށްވުރެ ބޮޑަށް ނާޝިދުގެ މޫނުމަތިން ފެންނަނީ ފަޚުރެއްގެ ފޮނިކަމެވެ. އެ ބަލާލުން ގޮސް ވަރުދާހުރި ދިމާލަށް އަމާޒުވިއިރު ނާޝިދުއަށް ފެނުނީ އެތަނުން ނުކުންނަން ވަރުދާ ގޮސްގޮސްހުރި ތަނެވެ.\nވީގޮތް ނާޝިދުއަށް އެނގުނެވެ. ދުވެފައި ގޮސް ވަރުދާގެ ދެކޮނޑުގައި ހިފައި ހުއްޓުވިއެވެ.\n"ކަމަކުނުދޭ ތި ސަމާސާ.." ނާޝިދުގެ އަތުގެ އިހްސާސް ވުމާއެކު އެނބުރިލެވުނު ވަރުދާ މިހެން ބުނެލިގޮތުންވެސް ނާޝިދުގެ ހިނިތުންވުން ވީ ކުރިއަށްވުރެ ބޮޑެވެ.\n"ހިނގާބަލަ. އެތެރެއަށް. ދިޔައިމަ އެނގޭނީ." ވަރުދާގެ އުނަގަނޑުގައި އަތުން ހިފަހައްޓައި އެތެރެއަށް ގެންދަން ނާޝިދު އުޅުނެވެ. ދެން އެހެން ގޮތެއް ނެތޭ ބުނާ ކަހަލަ ގޮތެއް މޫނަށް ހަދާލާފައި ވަރުދާވެސް ނާޝިދުއާއެކު ހިނގައިގަތެވެ.\nސިޓިންރޫމް ދޮރުން އެތެރެއަށް ވަރުދާ ވައްދާފައި، ނާޝިދު އެ ދޮރު ރަނގަޅަށް ލެއްޕިއެވެ.\n"މިއީ ސަމާސާއެއް ނޫން. އެކަމަކު....ފުރަތަމަ ހިނގާދޯ ތަންތަން ބަލާލަން. ވަރުދާއަށް ކަމުދަންޏާ.........ދެން އެނގޭނީ ހަދަންވީ ގޮތެއް."\nޗޮކްލެޓް ކުލައާއި ކްރީމް ކުލައިގެ ފަރުނީޗަރާއި ތަކެތިން ރީތިކޮށްފައިވާ އެ ސިޓިންރޫމްގެ ތެރެއިން ލާފައި ވަރުދާގެ އަތުގައި ހިފައިގެން ސިޓިންރޫމުން ނުކުމެވެން ހުރި ބެލްކަނީއާއި ދިމާލަށް ނާޝިދު ހިނގައިގަތެވެ. އެތަނުގެ ބޮޑު ދޮރުގައި ދަމާފައި ހުރި ހުދުކުލައިގެ ތުނި ފަރުދާ ދެފަރާތަށް ކަހާލިއެވެ. ދެން އެ ދޮރު ހުޅުވާލިއެވެ. އިރުއޮއްސެމުން ދިޔަ ގަޑީގެ ރީތި ކަމާއި ހަވީރުގެ ފިނި ވައިރޯޅިތައް އެ ދޮރުން އެތެރެއަށް ވަންނަން ފެށިއެވެ. އެ ރީތި ވަގުތުކޮޅުގެ ހިތްހަމަޖެހުން ވަރުދާއަށް އިހްސާސް ކުރެވުނެވެ.\nވަރުދާ ހީކުރީ ނާޝިދު އޭނަގެ އަތުގައި ހިފައިގެން ދެން ނިކުންނަނީ އެބެލްކަނީއަށް ކަމަށެވެ. ނަމަވެސް އޭގެ ބަދަލުގައި ނާޝިދު ހިނގައިގަތީ ސިޓިންރޫމް ހުރަސްކޮށް ދެވެން ހުރި ބަޔާއި ދިމާލަށެވެ. އެއީ ހަމަ އެ ސިޓިންރޫމްވަރުގެ ފުޅާ އެ ބޮޑުމިނުގެ ތަނެކެވެ. ނަމަވެސް ސިޓިންރޫމާއި އެބަޔާއި ދެމެދުގައި ވަނީ ވަކި ފާރެއް ލެވިފައެވެ. އެކަމަކު އެއީ ހަމައެކަނި ދެފަރާތުންވެސް ތިންފޫޓް ހުރި ފާރެކެވެ. އެތެރެއަށް ވަނުމަށްޓަކައި މުޅި ތަނުގެ ފުޅާމިނަށްވާހެން ވަނީ އެ ފާރުން މައްޗާހިސާބުން ވަށްކޮށްފައިވާ ދޮރާށްޓެއް ކަނޑާފައެވެ. އަދި އެ ވަށް ދޮރާށީގެ ވަށައިގެން ވަނީ ޗޮކްލެޓް ކުލައިގެ ކުދިކުދި ޓައިލްސްކޮޅުތަކަކުން ޒީނަތްތެރި ކޮށްފައެވެ. ކްރީމް ކުލަލާފައިވާ އެ ފާރުގައި އެ ފަރުމާ ވަރުދާއަށް ވަރަށް ހިތްގައިމު ވިއެވެ. އެތަނުން އެތެރެއަށް ވަންނަން ހިނގައިގަތްއިރު ވަރުދާއަށް ހީވީ ވަރަށް ޝާހީ ތަނަކަށް ވަދެވިގެން އުޅޭހެންނެވެ.\nއެތެރެއަށް ވަންއިރު އެއީ ތިންކޮޓަރީގެ ބޮޑު ހޯލެކެވެ. ކަނައަތްފަރާތު ކަނުގައި އެއްކޮޓަރި ހުރިއިރު އެދިމާ ކުރިމަތިން ވައަތްފަރާތުގައި ހުރީ ސޯފާ އެއް ބަހައްޓައި ވަކިން ހަދާފައިވާ ކުޑަ ތަންކޮޅެކެވެ. އެއީ އެމީހުންގެ ދެއަރިމަތިން ފެނުނު މަންޒަރެވެ. ދިމާ ކުރިމައްޗަށް ބަލާލުމުން ފެނުނީ ކުރިމަތީ ފާރުގައި އަނެއް ދެކޮޓަރި ހުރިތަނެވެ. ދެކޮޓަރީގެ ދޮރުވެސް ހުރީ އެއް ދޮރު އަނެއްދޮރާއި ދިމާލަށެވެ. އެކަމަކު އެމީހުން ތިބި ދިމާލުން ދޮރު ނުފެނެއެވެ.\n"މިއީ ...ކުޑަ އޮފީހެއް." ލަސްލަހުން ނާޝިދު ބުނެލިއެވެ. އެއީ އެންމެ ފުރަތަމަވެސް ހުޅުވާލި އެންމެ ކައިރިން ޖެހުނު ކޮޓަރިއެވެ. އެތަނުގައި ހުރީ އޮފީސް މޭޒަކާއި ގޮނޑިއާއި ފޮތްލާ ދެތިން ހަރުގަނޑެވެ. ނަމަވެސް ހުރިހާ އެއްޗެއްވެސް ހުހެވެ. އަރާމު ސޯފާއަކާއި ޓީވީވެސް ބަހައްޓާފައި ހުއްޓެވެ. ހުރިހާ އެއްޗަކީވެސް މުޅިން އާ ތަކެއްޗެވެ. އެތަނުންވެސް ބެލްކަނީއަށް ނުކުމެވެން ދޮރެއް ހުއްޓެވެ.\nވަރުދާ އެއްވެސް ސުވާލެއް ނުކުރެއެވެ.\n"މިތަން ރީތިތަ؟" އެކޮޓަރީން ނުކުންނައިރު ދިމާ ކުރިމަތީގައި އޮތް ހުސްތަންކޮޅަށް އިޝާރާތްކޮށް ނާޝިދު އެހިއެވެ. ފަރުވާތެރިކަމާއެކު އެތަނަށް ވަރުދާ ބަލާލިއެވެ. އެތަނަށް ބަލާލުމުންވެސް އެއީ އަންހެނަކަށްޓަކައި ޚާއްޞަ ކޮށްފައިވާ ތަނެއްކަން އެނގެއެވެ.\nދެމީހަކަށް ހަމަޖެހިލައިގެން އިނދެވޭވަރުގެ ސޯފާއަކާއި، ވައިލެޓް ކުލައިގެ ވަރަށް ކުޑަ ސޯފާއަކާއި، ހުދު ކުލައިގެ ކުޑަކުޑަ ގޮނޑިއެއް އެތަނުގައި ހުއްޓެވެ. އެއްފަރާތެއްގައި ކުޑަ މޭޒަކާއި ދޮރުފަތްތަކެއް ލާފައިވާ ތިރި ކަބަޑެއް ހުއްޓެވެ. މިހުރިހާ އެއްޗެއް ހުރީ އެތަންކޮޅުގެ މެދުގައި ބޯ ރަގެއް އަޅާ އެ ރަގުގެ ވަށައިގެން ވަރަށް ފާޑުވެރިކަމާއެކު އަތުރާފައެވެ. ބޭރުން އުޑުމަތި ފެންނަގޮތަށް ހުރި ބިއްލޫރި ކުޑަދޮރުގައިވެސް ވަނީ ހުދާ ވައިލެޓްގެ މަޑުކުލަތައް އެކުލެވޭ ދޮރުފޮއްޗެއް ދަމާފައެވެ.\n"އަސްލުވެސް މިއީ ކާކުގެ ގެއެއް." އެންމެ ފުރަތަމަވެސް، މިހާރު މިގޭގައި މިތިބީ މިގޭމީހުންނޭ ނާޝިދު ބުނި ނަމަވެސް ވަރުދާއަކަށް އަދިވެސް ނުވިސްނެއެވެ. ޤަބޫލެއް ނުކުރެވެއެވެ. އެކަމަކު ނާޝިދު އަކީ އެފަދަ ސަމާސާ ކުރާ މީހެއްނޫންކަންވެސް ވަރުދާގެ ހަވަނަ ހިއްސު ބުނެދެއެވެ. އެކަމަކުވެސް މިވަނީ ކީއްކަން ވަރުދާއަށް އަދި ޔަޤީނެއް ނުވެއެވެ.\n"ހިނގާ. އަދި އެބަހުރި ބަލަންޖެހޭ ދެ ކޮޓަރި..." ވަރުދާ ކުރި ސުވާލަށް ޖަވާބު ނުދީ ވަރުދާގެ އަތުގައި ހިފައިގެން ނާޝިދު ހިނގައިގަތެވެ. ފުރަތަމަ ހުޅުވާލީ އެމީހުންގެ ކަނައަތްފަރާތުން ހުރި ކޮޓަރީގެ ދޮރެވެ.\nވަރުދާއަށް ލިބުނީ ބޮޑު ޙައިރާން ކަމެކެވެ. ނާޝިދުއަށްވުރެ ކުރިން ކޮޓަރިތެރެއަށް ވަދެ ވަށަވަށައިގެން ބެލެން ފެށިއެވެ.\nއެއީ ކުޑަކުޑަ އަންހެންކުއްޖަކަށްޓަކައި ތައްޔާރުކޮށްފައިވާ ކޮޓަރިއެކެވެ. ކޮޓަރީގެ ކުލަތަކާ، ފަރުނީޗަރާ، ބެޑްޝީޓާއި ބިންމަތީގައި އަޅާފައިވާ ދޫލައާއި ހަމައަށްވެސް އެއީ ކުޑަ އަންހެންކުއްޖެއްގެ ކޮޓަރިއެކެވެ. އެއްކަނެއްގައި ކުޅޭނެ ތަންކޮޅަކާއި އަނެއް ކަނުގައި ކިޔެވުމަށް ބޭނުންކުރާ ތަންކޮޅެއް ހަދާފައި ހުރި ލޯބި ލޯބި ކޮޓަރިއެކެވެ. ކުޑަމިނުން ފާހާނާގެ ދޮރުގައިވެސް ވަނީ ކުދިންނާ ގުޅޭ ކަހަލަ ކުރެހުމެކެވެ.\n"މިއީ ކޮން ކުއްޖެއްގެ...؟" ވަރުދާގެ އަޑު ނިކުތީ ބެދިގެންނެވެ.\nވަރުދާއަށް ވީގޮތާއި ވަމުންދާގޮތް ނާޝިދުއަށް ފެނެއެވެ. ވަރުދާގެ ހިތަށް އެކުރި އަސަރަކީ ކޮން ކަމެއްގެ އިހްސާސްގައި ކުރި އަސަރެއްކަންވެސް ވިސްނައިގަންނާކަށް ނާޝިދުއަށް އުނދަގޫ ނުވިއެވެ.\n"ކަމުދޭތަ....؟" ވަރުދާ ކައިރިއަށް ދަމުން ނާޝިދުވެސް އެހީ ސުވާލެކެވެ.\n"ވަރަށް..." ފުން ނޭވާއަކާއެކު މަޑު އަޑަކުން މި ޖަވާބު ދިން އިރު ވަރުދާއަށް ހުރެވުނީ އެ ކޮޓަރީގެ ފުރިހަމަ ކަމާއި ރީތި ކަމުން، ދެއަތް އުފުލައިގެން ދެއަތް ދެއަތާ މަހާލައިގެންނެވެ. ވަރުދާއަށް ކުރާ އަސަރު އެ ދެއަތަށް ލެވޭ ބާރުން ނާޝިދުއަށް އިހްސާސްވިއެވެ.\nނާޝިދު ގޮސްހިފީ ވަރުދާގެ، ލާމެހިފައިވާ ދެއަތްތިލައިގައި އެއްކޮށެވެ.\n"މިއީ ސާރާގެ. ސާރާގެ ކޮޓަރި މިއީ. މި އެޕާޓްމަންޓް، މި ފްލޯ، މިއީ ވަރުދާގެ ނަމުގައި އަހަރެން ރަޖިސްޓްރީ ކޮށްދީފައި ހުރި ތަނެއް. މިތަނުގަ ހުރިއްޔާ ހުރިހާ އެއްޗަކީ، މިތަނަކީ މިއީ ވަރުދާގެ ތަކެތި. ވަރުދާގެ ތަން. އަހަރެން ނެތް ދުވަހަކުވެސް މިތަނުން ވަރުދާ ނެރޭނެ މީހަކު ނާންނާނެ."\nމެއާއި ހިސާބަށް އުފުލައިގެން ދެއަތް ޖޯޑުކޮށްގެން ހުރި ވަރުދާގެ އެ ދެއަތްތިލަ ނާޝިދުގެ ދެއަތްތިލައިގެ ތެރެއަށް ގެނެސް ބާރުކޮށްގެން ހުރެ ވަރުދާއާއި ހަތަރުކަޅި ހަމަކޮށްފައި ނާޝިދު މިހެން ބުނީ، ދެވަނަ ފަހަރަކުވެސް ނާޝިދުގެ އެ ބުނުމާއި ދޭތެރޭ ވަރުދާއަށް ޝައްކެއް ނުއުފެދޭނެހާ ޔަޤީންކަމާއެކުގައެވެ. ލޯތްބާ އޯގާތެރިކަމުގެ ޙައްދެއްނެތް އަސަރާއެކުގައެވެ.\nވަރުދާއަކަށް އެއްޗެއް ނުބުނެވުނެވެ. ނާޝިދު އެ ވާހަކަ ދައްކަން ފެށުމުން، ތުންފަތް ފިއްތާ ބާރުކޮށްގެން ހުރިއިރުވެސް، ލޮލުން އޮހިގަތީ ކަރުނައެވެ. ނުރޯންކަމަށް މަސައްކަތް ކުރިޔަސްވެސް ކާމިޔާބެއް ނުވިއެވެ. ކަރުނަ ފައިބަނީ ވަރުދާގެ އެއްވެސް އިޚްތިޔާރެއް އޭގެ މައްޗަށް ނެތް ފަދައަކުންނެވެ.\nއޭނައަށްޓަކައި އެޕާޓްމަންޓެއް ނާޝިދު އެ ގަނެދިނީ ކިއްވެގެންކަން ވަރުދާއަށް ވިސްނައިގަންނާކަށް އުނދަގުލެއް ނުވިއެވެ. އޭނަގެ ޙަޔާތުގެ އެ މުހިއްމު މައްސަލައަށް ނާޝިދު މިހާވަރަށް ވިސްނަފާނެކަމެއް ދުވަހަކުވެސް ވަރުދާ ހިތަކަށް ނައަރައެވެ. އޭނަގެ މަންމަގެ ގެއިން އޭނައަށް އޮތް ޖާގަ އޮތީ މާކުރިން ގެއްލިފައެވެ. މާ ފަހަކުން އޭނަގެ މަންމަ ވަނީ އޭނަގެ ބައްޕަގެ ގެވެސް ވިއްކާލުމުގެ ލިޔުންތަކުގައި އޭނަ ލައްވާ މަޖްބޫރަކުން ސޮއި ކުރުވާފައެވެ. އޭނައާއި އޭނަގެ ދަރިފުޅަކީ، ގެދޮރެއް އަދި ނިސްބަތްވާ ވަކި ވަޒަނެއް ނެތް ބައެއްކަން އެއީ ޙަޤީޤަތެކެވެ. އެކަމަކު އެކަމަށް ނާޝިދު މިހާ ވިސްނަފާނެ ކަން އެއީ ވަރުދާއަށް ލަފާކޮށްލެވިފައިވެސް އޮތް ކަމެއް ނޫނެވެ. ޚާއްޞަކޮށް، ސާރާއާއި ނާޝިދުއާއި އެއްވެސް ކަހަލަ ގުޅުމެއް ނެތްއިރު، ސާރާއަށްޓަކައިވެސް ވަކި ކޮޓަރިއެއް ހަދާފައި ހުރުން އެއީ ވަރުދާގެ ހިތުގެ އެންމެ ހިމަ ނާރަށްވެސް އަސަރުކުރުވި ކަމަކަށް ވިއެވެ.\n"މިއީ އަހަރެން ވަރުދާއަށް ދިން ހަދިޔާއެއް. ޤަބޫލުކުރާނަންތަ؟" އެވަރު ބޮޑުކަމެއް ކޮށްދީފައިވެސް، ފިރިމީހާގެ މަޤާމްގައި ހުރެވެސް ނާޝިދު އެ އަހަނީ އޭނަގެ ޚިޔާލަށެވެ. އެ ސުވާލުކުރަނީ އޭނައާއެވެ. ނާޝިދު އުފެދިފައިހުރީ ކޮންކަހަލަ މަށްޓަކުންބާއޭ ވަރުދާގެ ހިތަށް އެރިއެވެ. މި ދުނިޔޭގައި ހަމަ އެހާ ބަރާބަރު އިންސާނުން އުޅޭކަން މި ނޫނީ ވަރުދާއަށް އެނގިފައެއް ނެތެވެ.\nއެއްވެސް އިރެއްގައި މިވެނިގޮތަކަށް ކަމެއް ކުރާށޭ ނާޝިދު ނުބުނާކަން އަބަދުވެސް ވަރުދާއަށް ފާހަގަވެއެވެ. ކޮންމެ ވާހަކައެއް ދެއްކިޔަސް އެގޮތަކަށް އެކަމެއް ކުރާނަންތޯ ނުވަތަ ޤަބޫލުތޯ ނުވަތަ މައްސަލައެއް އެބައޮތްތޯ އަހާކަން ވަރުދާގެ ހަނދާނަށް އެވަގުތުވެސް އައެވެ.\nބަސްތަކަކުން ބުނާނެ އެއްޗެއް ވަރުދާއަށް ނޭނގުނެވެ. ހުރި ގޮތަށް ހުރެފައި ލެނގިގަނެވުނީ ދިމާ ކުރިމަތީގައި ހުރި ނާޝިދުގެ މެއާއި ދިމާލަށެވެ. ހިމޭންކަމާއެކު ލޮލުން އޮހެމުން ދިޔަ ކަރުނަތަކާއެކު ނާޝިދުގެ މޭގައި މޫނު ޖެހުމާއެކު ވަރުދާގެ ހަށިގަނޑުން ދެތިން ގިސްލުމެއްވެސް ނުކުތެވެ.\nވަރުދާގެ އެ ޙަރަކާތުން ނާޝިދުއަށް އޭނަގެ ސުވާލުގެ ޖަވާބު ލިބުނެވެ. ނާޝިދު އޭނަގެ ދަތްދޮޅީގައި ޖެހިފައި ހުރި ވަރުދާގެ ބޮލުގައި ފިރުމަމުން، ވަރުދާގެ ހަށިގަނޑުގައި ބާރަށް ހިފަހައްޓާލިއެވެ. ހިތްވަރު ދިނުމާއި އޯގާތެރި ކަމުގެ ބައްދާލުމަކުން ވަރުދާގެ ހަށިގަނޑު ވަށާލިއެވެ.\nވަރުދާގެ ކަރުނަތައް ހުއްޓެންދެން، ލޯތްބާއެކު އަތުތެރޭގައި ބަހައްޓައިގެން ހިމޭންކަމާއެކު ނާޝިދު ހުއްޓެވެ. އޭނަގެ މޭގައި ފޮރުވިގެން ހުރި ވަރުދާގެ މޫނަށް ފަރުވާތެރިކަމާއެކު ނާޝިދު ބަލާލީ ވަރުދާއަށް ހަމަޖެހިލަން ވަގުތު ދިނުމަށްފަހުގައެވެ. ނާޝިދުއަށް ފެނުނީ ވަރުދާގެ ލޮލުގައި އަދިވެސް ކަރުނައިގެ ތެތްކަން ހުރިތަނެވެ. ނާޝިދު އޭނަގެ ކަނައަތުގެ ޝަހާދަތް އިނގިލިން ވަރުދާގެ ލޯ ފޮހެދިނެވެ. އަދި ހަމަ ދެން އައި ސިކުންތުގައި، ކުރިއަށް ޖެހި، މި ދުނިޔެއިން އޭނައަށް އެންމެ ރީތި ދެލޮލުގައި ނާޝިދު ބޮސް ދިނެވެ. ދެން ނުރޯށޭ ބުނާފަދައަކުންނެވެ. ގަސްތަކާ ނުލާވިޔަސް ރޮއްވާލެވުނީތީ ދެރަވަމޭ ބުނާ ފަދައަކުންނެވެ.\nބަހެއް ޖުމްލައެއް ނެތިވިޔަސް އެ ދެހިތަށްވެސް ދެހިތުގެ ވާހަކަތައް ލޮލާއި މޫނުގެ އަސަރުތަކުން އެނގި ޔަޤީންވެގެން ދިޔައެވެ. ކުޑަވެސް ޝައްކެއް ވެފައި އޮތްނަމަ އެ ވަހުމެއް އެވަގުތު ފިލާދިޔަ ފަދައެވެ. ހުރިހާ ސުވާލަކަށްވެސް އެވަގުތު ޖަވާބުތައް ލިބުނު ކަހަލައެވެ. ޒަމާންތަކެއްވަންދެން އެނގިފަރިތަ ދެމީހުންނަށް އެދެމީހުން ނުވިޔަސް، އަދި ލޯބީގެ ގޮތުން މާ ބޮޑު ގުޅުންތަކެއް އެ ދެމެދުގައި ނެތްނަމަވެސް، އެދެމެދުގައި އޮތީ ޠާހިރު ލޯތްބެއްކަން ޝައްކަކާ ނުލާ ދެއިންސާނުންނަށްވެސް ޔަޤީންވެގެން ދިޔައެވެ.\nވަރުދާގެ އަތުގައި ހިފައިގެން ގޮސް ނާޝިދު ދެން ހުޅުވާލީ ސާރާ ކޮޓަރީ ދިމާ ކުރިމަތިން ހުރި ކޮޓަރިއެވެ. ނާޝިދު ބުނާކަށް ނުޖެހުނެވެ. އެއީ އެދެމީހުންގެ ކޮޓަރިކަން އެތަން ފެނުމާއެކު މިފަހަރު ވަރުދާއަށް އެނގުނެވެ.\nކޮޓަރީގެ މެދުގައި ހުރި ބޮޑު އެނދާއި އެއް ކަނެއްގައި ހުރި ބޮޑު ސޯފާ ފިޔަވާ ދެން އެ ކޮޓަރިތެރެއިން ފެންނަން ހުރި ހަމައެކަނި އެއްޗަކީ ފަސްވަރަކަށް ފޫޓްގެ، ފޮތްބަހައްޓާ ހަރުގަނޑެކެވެ. އެ ނޫންއެއްވެސް އެއްޗެއް ނެތެވެ.\nއަލަމާރިއެއް ޑްރެސިނ ޓޭބަލެއް އެހެން އެއްޗެއްވެސް ނެތެވެ. އެ ތަކެތި ފެނުނީ ކޮޓަރިތެރެއަށް ވަނުމުން ކޮޓަރިތެރެއިން ވަކިން ވަދެވެން ހުރި ބައެއްގެ ތެރެއިންނެވެ. އެނދުގެ ބޯލާކޮޅުގައި އިންނަ މީހަކަށް ޑްރެސިންގ ޓޭބަލް ކައިރީ އިށީނދެ ހުންނަ މީހަކު ރީއްޗަށް ފެންނާނެއެވެ.\nއެ އެޕާޓްމަންޓްގެ އެހެން ތަންތަނެކޭ އެއްފަދައިން އެކޮޓަރިއަކީވެސް ފުރިހަމައަށް ހަދާފައިވާ ރީތި ތަނެކެވެ. ވަރުދާގެ ހަޔާތުގައިވެސް އަދި އެފަދަ ރީތި ތަނެއްގެ ތެރޭގައި ފައިތިލަ ނުޖެހެއެވެ.\nއެނބުރިފައި ވަރުދާ ބަލާލިއިރު ނާޝިދު އިނީ އެނދުގެ ފައިލާކޮޅުގައި އިށީނދެލައިގެންނެވެ. ވަރުދާ ބަލާލުމުން އެނދުގައި އަތް ޖައްސާލާފައި އިށީންނަން އައުމަށް ނާޝިދު އެދުނެވެ.\nބަހުސެއް ނެތި ވަރުދާ ގޮސް މަޑުމަޑުން އިށީނދެލިއެވެ.\n"އަހަރެން ވަޢުދުވީ ވަރުދާގެ ދިރިއުޅުން ބަދަލުކޮށްދޭން. މިއީ އޭގެ އެއްބައި." ވައަތުން ވަރުދާގެ ކޮނޑު ވަށާލަމުން ވާހަކަ ދައްކަން ނާޝިދު ފެށިއެވެ.\n"އެކަމަކު މިއީ ކާކުގެ ގެއެއް. ކިހިނެއް މިތަން....މިވަރު ބޮޑުކަމެއް ކުރީ ކޮން އިރަކު...؟" ވަރުދާގެ ހިތުގައި ހުރި ސުވާލުތައް ކޮށްލެވުނީ އެއްފަހަރާއެވެ. ނާޝިދު ހިނިތުންވެލިއެވެ.\n"މިއީ އަހަރެމެންގެ އޮފީހުގެ ފަރާތުން ގަނެފައި އޮތް ބިމެއް. މިބިމުގަ ފަސްބުރިއަށް މި ހަދަނީ ކުއްޔަށްދޭ ތަނެއް. އަނެއްހެން ބުނަންޏާ މިއީ އަންވަރުއާއި އަހަރެންގެ ބިމެއް. މަސައްކަތެއް ނުލިބި ބަނގުރޫޓްވާ ދުވަހަކުންވެސް ކައިގެން ބޮއިގެން އުޅެވޭނީ މިކަހަލަ ކަމެއްވެސް ކޮށްފަ އޮތީމަކަމަށް އަހަރެމެންނަށް ފެންނާތީ ކުރި އިންވެސްޓެއް މިއީ. މި ފްލޯ މިހާރު މިހިރީ ވަރުދާއަށް ރަޖިސްޓްރީކޮށްފަ. އަހަރެންގެ ބިމެއް. އަހަރެންގެ އިންވެސްޓްމަންޓެއް. އެކަމަކު ޤާނޫނީ ގޮތުން މިއީ މިހާރު ވަރުދާގެ އެޕާޓްމަންޓެއް. މި ފްލޯރ އެއްކޮށް. މިހިރީ ހުރިހާ ލިޔުމެއް." މިހެން ބުނެ އެނދުކައިރީ ހުރި ކުޑަ ކަބަޑުން ފައިލެއް ނަގާފައި ވަރުދާއަތަށް ނާޝިދު ދިނެވެ. މި ހުރިހާ ކަމަކަށް ނާޝިދު ތައްޔާރުވެފައިހުރިވަރު ފެނިފައި ވަރުދާ ހަމަ ހައިރާން ވެއްޖެއެވެ.\n"އެކަމަކު ކޮންއިރަކު މިވަރުގެ ކަމެއް ކުރީ...؟" އެމީހުން ކައިވެނި ހަމަޖެހުނުތާވެސް އަދި މާގިނަދުވަހެއް ނުވާއިރު ޤާނޫނީ ގޮތުން މިވަރު ބޮޑުކަމެއް ކުރުމާއި، ތަނަށް ހޯދާފައިހުރި ތަކެތި ގަނެ ތަން ފުރިހަމަ ކުރުމުގެ އެ ބޮޑު މަސައްކަތް ކުރަން ނާޝިދުއަށް ވަގުތުވީ ކޮން އިރަކު ކަމެއް ވަރުދާއަކަށް ނޭނގެއެވެ.\n"ރިޔާޝާމެންގެއަށް ވަރުދާއާއި ބައްދަލުކުރަން އަހަރެން ދިޔަރޭ ހަނދާން އެބަހުރިތަ؟ އެރޭ.. އެރޭ އަހަންނަށް ދިން ޖަވާބު ހަނދާން އެބަހުރި ދޯ؟ އެނގޭދޯ އެރޭ ރިޔާޝާއާއި އަހަރެން ބައްދަލުކުރިކަންވެސް.؟" ވަރުދާގެ މޫނަށް ފަރުވާވެ ބަލަމުން ނާޝިދު އެހިއެވެ. އެ ހުރިހާ ކަމެއްވެސް އޮތީ ނާޝިދު ހީކުރިގޮތަށް ވަރުދާއަށް އެނގިފައެވެ. އެރޭގެ ހަނދާންވުމުން ލަދުންއިނދެވިޔަސް ވަރުދާ ބޯޖަހާލިއެވެ.\n"އެރޭ ރިޔާޝާ ކިޔައިދިން ހުރިހާ ވާހަކައަކުން މިކަން އަހަރެން ނިންމީ. އެރޭ އެންމެ ލޮލުފިޔައެއްވެސް ނުޖެހުނު. ނޭނގެ ވެފަ ހުރި ގޮތެއްވެސް. ޖެހިގެން އައި ފަސްދުވަސްތެރޭ މިހުރިހާ ކަމެއް ފައިނަލް ކޮށްފަ އަހަންނަށް ނިދުނީވެސް...." ހީލަމުން ނާޝިދު އެހެން ބުނެލިގޮތުން ހީވަނީ ވަރަށް އާދައިގެ ވާހަކައެއް ދައްކާލިހެންނެވެ.\nވަރުދާއަށް އެދުވަސްތައް ހަނދާން ވިއެވެ. އެރޭ އޭނައާއި ބައްދަލުކުރަން ނާޝިދު ދިޔުމުން، ކޮންމެ މީހަކުވެސް ގޮތްދައްކާނެޔޭ އޭނަގެ އަމިއްލަ ކަންތަކާ ނުބެހޭށޭ ނާޝިދުއާއި ދިމާލަށް ބުނެވުނު ހަނދާން ވަރުދާ ވަރަށް ރަނގަޅަށް އެބަހުއްޓެވެ. އެކަމަކު ކިތަންމެ ރުޅިއައިސް ހުރި ނަމަވެސް ޖެހިގެން އައި ދުވަސްތަކުގައި އޭނަ ހުރީ ނާޝިދުގެ އިންތިޒާރުގައެވެ. ނާޝިދު މަތިން އޭނަ އުއްމީދު ކަނޑާލީ، އެރޭގެ ފަހުން އެއްވެސް ޚަބަރެއް ނުވެ ފަސް ދުވަސް ވުމުންނެވެ.\n"އެކަމަކު...އޭރަކު ނޭނގޭނެ ނު އަހަރެމެން ..... ؟" ނާޝިދުމަތިން ޚުދު އޭނަ އުއްމީދު ކަނޑާލައިގެން ހުރި ދުވަސްތަކުގައި ނާޝިދު ކުރީ މިކަން ކަމަށް އެބުނާ ބުނުން ޤަބޫލުކުރަން ވަރުދާއަށް ދަތިވިއެވެ.\n"މި ދުވަސް އަންނާނެ ކަމެއް ދޯ؟ ވަރުދާއަށް ނޭނގިއޮތުން އެއީ ވެދާނެގޮތެއް. އެކަމަކު އަހަންނަށް އެނގޭ މިރޭ އަންނާނެކަން. ހަނދާން އެބަހުރިތަ ވިއްސާރައިގަ ޖެހިގެން އެއްކަލަ ގެސްޓްހައުސްކައިރީ އަހަރެން މަޑުކުރިރޭ. އެރޭ އެތަނަށް އައި ނުލަފާ ކުދިންގެ ފަރާތުން އަހަންނަށް އެނގުނީ ޢާލިމް ވަރުދާ ދޫކޮށްފައި ދިޔަކަން. މިރޭ އަންނާނެކަން އަހަންނަށް އެނގުނު އެރޭ. އެތަނުގަ. އެވަގުތު. ތިގެއަށް ދިޔަރޭ އަހަންނަށް އެކަން ޔަޤީންވި. ރިޔާޝާ އާއި ބައްދަލުވެ ވާހަކަ ދެއްކިފަހުން އިތުރު ޝައްކެއް ނެތި ކަށަވަރުވި. އަހަރެން ހުރީ ހުރިހާ ކަމެއް ހަމަޖައްސާފަ ވަރުދާ ބަލާދާން. އެކަމަކު އެއަށްވުރެ ކުރިން އަހަރެން ގަޔަށް ކޯކްތަށި އަޅަން ވަރުދާ އައީތާ ހުޅުމާލެއަށް. ދޯ....ސޯ...ދިސް އިޒް އިޓް." މިއޮތީ މިހިސާބަށް އާދެވިފައިކަމާއި މިއީ އަހަރެމެންގެ ޙަޔާތް ފެށުނު ގޮތް ކަމަށް ބުނެ އަތުގެ އިޝާރާތާއެކު ނާޝިދު ބުނެލިއެވެ.\nނާޝިދު އެހުރިހާ ވާހަކައެއް ދެއްކިއިރު މޫނަށް ބަލަން އިން ވަރުދާ ކަޅި ތިރިކޮށްލީ ކޯކްތަށީގެ ނަން ކިޔުނު ހިސާބުންނެވެ. އެބުނާ ކޯކްތަށީގެ ރޭގެ ހަނދާން ވުމުން ، އެރޭ ނާޝިދުގެ އެޕާޓްމަންޓްގައި ކަންހިނގި ގޮތް ވަރުދާގެ ހަނދާނަށް އައެވެ. ލަދުގަނެ ރަކިވީ އެކަމާއެވެ.\n"ޝުކުރިއްޔާ އިނގޭ. " ކުޑަކޮށް ގުދުވެލާފައި ވަރުދާގެ މޫނަށް ބަލަން ނާޝިދު މަސައްކަތް ކުރިއެވެ.\n"ކޮން ކަމަކަށް؟" ކަޅި އުފުލާ ނާޝިދުގެ މޫނަށް ވަރުދާވެސް ބަލާލިއެވެ. ނާޝިދު އިނީ ސަމާސާކުރާ މޫޑެއްގައިކަން ވަރުދާއަށް އެނގުނެވެ.\n"އަހަރެންގެ ގަމީހުގެ ގޮށްފަތި ނައްޓާލަން އެރޭ އުޅުނީތީ...." އެދެމީހުން އެކަކު އަނެކަކުދެކެ ވާ ލޯތްބަށް އިޢުތިރާފްވި ރޭގެ ހަނދާންތައް ނާޝިދު އާކޮށްދިނީ ލާނެތް ގޮތަކަށެވެ. ދިމާކޮށްލާ ސަމާސާކޮށްލާހިތުން އިނދެއެވެ.\n"އަޅޭ...." ލޯ ކަހާލާ ގޮތް ދައްކަމުން ވަރުދާއަށް މަޑުމަޑުން ބުނެލެވުނެވެ.\nވަރުދާގެ އެ ޙަރަކާތަށް ބަލަން އިން ނާޝިދުއަށް ފޮނި މީރު އުފަލެއްގެ އިހްސާސް ވިއެވެ. ހަމަޖެހިލާފައި އެނދުހުރަހަށް އޮށޯވެލީ ވަރުދާގެ ހަށިގަނޑުވެސް އަމިއްލަ ހަށިގަނޑާއެކު އެނދަށް ތިރިކުރަމުންނެވެ.\nނޭނގިހުއްޓާ ނާޝިދު ކުރި އެ ޙަރަކާތުން ސިހުމެއް ލިބުނު ނަމަވެސް ވަރުދާ ދެކޮޅެއް ނަހަދައެވެ. ނާޝިދުގެ އުރުތެރޭގައި، ނާޝިދުގެ އަތްމަތީ ބޯއަޅާލައިގެން އަރިއަކަށް ވަރުދާވެސް އޮވެލިއެވެ. އެއީ ނާޝިދު ވަރުދާ ބޭއްވި ގޮތެވެ. ހިމޭންކަމާއެކު ތިބެގެން އެ ފޮނި ވަގުތުކޮޅުގެ އިހްސާސް ދެމީހުންގެ ހިތުގައިވެސް އަބަދަށްޓަކައި ފޮރުވަން މަސައްކަތް ކުރާފަދައެވެ.\n"އަހަރެން ދެކެ ފޫހިވާ ދުވަހަކުވެސް ނިކަމެތިކޮށްނުލާ ރީތިކޮށް ...." ނާޝިދުގެ ހިތާދިމާލުގައި އަތްޖައްސާލައިގެން އޮތް ވަރުދާގެ އަނގައިން މިހިސާބަށް ބުނެވުމާއެކު، ކުރުއަތްމައްޗަށް ނާޝިދު ތެދުވެއްޖެއެވެ. ނާޝިދުގެ ނަޒަރު ވަރުދާގެ މޫނަށް ހުއްޓުމުން ވަރުދާ ބުނަން އުޅުނު އެއްޗެއް ވަރުދާއަކަށް ނުބުނެވުނެވެ. ނޫނެކޭ ބުނާ ގޮތަށް ނާޝިދު ބޯ ހޫރާލިއެވެ. އެކަހަލަ ވާހަކަ ދެން ނުދައްކާށޭ ބުނާ މާނައިގައެވެ.\nނާޝިދުގެ ރީތި މޫނަށް ބަލަހައްޓައިގެން، އަނގައިން ނުބުނެވި އޮތް ވަރުދާއަށް ފެނުނީ ނާޝިދުގެ ދެކޮނޑާއެކު އެ ތަނަވަސް މޭ ޚުދު އޭނަގެ މެއާއި ދިމާލަށް ގުދުވާތަނެވެ. ނާޝިދުގެ އެ ފަރި މޫނު ވަރުދާގެ މޫނާއި ދިމާލަށް ތިރިވާ ތަނެވެ. ވާން އެއުޅެނީ ކިހިނެއްކަން އެނގުމުން ވަރުދާގެ ގަޔަށް ފިނިގަނޑެއް އަރައިގެން ދިޔައެވެ. ލޯހުޅުވައިގެން އިތުރު ސިކުންތަކުވެސް އޮންނަން ނުކެރިގެން ވަރުދާ ލޯމަރާލިއެވެ. ނާޝިދުގެ އެފަދަ ބެލުންތަކަށް ވަރުދާއަށް ކެތެއް ނުވެއެވެ. އަދި އަމުދުން މިރޭ ވަރުދާއަށް ކުރެވޭ އިހްސާސް އެހެން ހުރިހާ ދުވަހަކާއި ވަގުތަކަށްވުރެ ތަފާތެވެ.


SunOnline: DPL: Ithubaaru dhemehehtumah New Radiant athun molheh muhihmu - Sekulovski\nއިތުބާރު ދެމެހެއްޓުމަށް ނިއު އަތުން މޮޅެއް މުހިއްމު: ސެކުލޮވްސްކީ\nއުރީދޫ ދިވެހި ޕްރިމިއަރ ލީގަކީ ދިގު ލީގެއް ކަމަށާއި އެހެންކަމުން ލީގުގެ ކުރީ ކޮޅު މާ ބައިވަރު ކަންކަން ނިމިގެން ނުދިޔަ ނަމަވެސް އިތުބާރު ދެމެހެއްޓުމަށްޓަކައި މިއަދުގެ މެޗަކީ މުހިއްމު މެޗެއް ކަމަށް މާޒިޔާގެ ކޯޗް މާރްޔަން ސެކުލޮވްސްކީ ބުނެފިއެވެ.\nމިއަދު ހަވީރު ނިއުރޭޑިއަންޓް ސްޕޯޓްސް ކްލަބާ ދެކޮޅަށް މާޒިޔާ ކުޅޭ މެޗުގެ ކުރިން ނޫސްވެރިންނާ ވާހަކަ ދައްކަމުން ސެކުލޮވްސްކީ ބުނީ މާލޭ ލީގުގައި ފެނުނު ނިއުރޭޑިއަންޓާއި މިއަދު ފެންނާނެ ނިއުރޭޑިއަންޓް ހާސްބައި ތަފާތުވާނެ ކަމަށެވެ.\n" ނިއު ވަރަށް ވަރުގަދަވާނެ. އެމީހުން ވަރަށް ކުރިން ކުޅުންތެރިން ގެނެސްފި. ގަބޫލުކުރިއަސް ނުކުރިއަށް އެއީ އެމީހުންނަށް ލިބުނު އެޑްވާންޓޭޖެއް،" މާލޭ ލީގުގެ މެދުތެރެއިން ކަހަލަ ގޮތަކަށް ނިއުރޭޑިއަންޓާ ގުޅުނު ބައެއް ކުޅުންތެރީން ފާހަގަކުރަމުން ސެކުލޮސްކީ ބުންޏެވެ.\nއޭނާ ބުނީ އަނިޔާއަށް ފަހު އަނބުރި އައިސް ރާއްޖޭގެ އެންމެ މޮޅު ކުޅުންތެރިއާ އަލީ އަޝްފާގު (ދަގަނޑޭ) މޮޅު ކުޅުމެއް ދައްކަމުން ދާކަމަށާއި އޭނާ ހިފަހައްޓަން މަސައްކަތް ކުރަން ޖެހޭނީ ޓީމެއްގެ ގޮތުގައިކަމަށެވެ. އަދި އެ ހުނަރު މާޒިޔާގައި އެބަހުރި ކަމަށާއި މާޒިޔާއިން އަބަދުވެސް ކުޅޭނީ ޓީމެއްގެ ގޮތުގައި ކަމަށެވެ.\nމުބާރާތް ހުޅުވި މެޗުގައި މާޒިޔާ ވަނީ މިނިވަން ޗެމްޕިއަންޝިޕްގެ އެއްވަނަ ޓީމާ ދެކޮޅަށް ކުޅެ އެ މެޗުން މޮޅުވެފައެވެ.\nމާޒިޔާ އަދި ނިއުރޭޑިއަންޓް ބައްދަލުކުރާ މެޗު އޮންނާނީ މިއަދު ހަވީރު 16:00 ގައެވެ.\nމާޒިޔާ ސްޕޯޓްސް އެންޑް ރެކްރިއޭޝަން ފުޓްބޯޅަ ނިއުރޭޑިއަންޓް ސްޕޯޓްސް ކްލަބް އުރީދޫ ދިވެހި ޕްރިމިއަ ލީގު މަޓާޓޯ 2017\nކޯނެލިއަސްގެ ގޯލާއެކު މާޒިޔާއިން ވިކްޓަރީ ބަލިކޮށްފި 1 ހަފްތާ3ދުވަސް ކުރިން\nނިއު ބަލިކޮށް، މާޒިޔާއިން ދެވަނަ ބުރުގެ ފެށުން ރަނގަޅުކޮށްފި2ހަފްތާ2ދުވަސް ކުރިން\nމާޒިޔާއާއި ގްރީންގެ މެޗަށް އަނެއްކާވެސް ހަމަހަމަ ނިމުމެއް2ހަފްތާ3ދުވަސް ކުރިން\nޔޫވީއަށް ޕްރިމިއާލީގުގެ ފުރުސަތު "ހިމަ ނަރަކަށް" ހަނިވެއްޖެ!3ހަފްތާ6ދުވަސް ކުރިން\nމާޒިޔާއިން މިލޯސްވެސް ފޮނުވާލައިފި3ހަފްތާ6ދުވަސް ކުރިން


India ah baroasa vegen Raajje kuri naaraane: Ugail\n"އިންޑިއާއަށް ބަރޯސާ ވެގެން ރާއްޖެ ކުރި ނާާރާނެ"\nޕްރޮފެސަރު އުގައިލް: އިންޑިއާއަށް ބަރޯސާވުން ދޫކޮށްލަން ގޮވާލެއްވި -- ފޮޓޯ: ދައެޑިޝަން\nއިންޑިއާއަށް ބަރޯސާ ވެގެން ދިވެހިރާއްޖެ އަށް ތަރައްގީ ނާންނާނެ ކަމަށް ޕްރޮފެސަރު ހަސަން އުގައިލް ވިދާޅު ވެއްޖެ އެވެ.\nއިލްމީ ކަންކަމުގައި އަބަދުވެސް ބަސް ވިދާޅުވާ އުގައިލް ވިދާޅުވީ އިންޑިއާ އަކީ އެއްވަނަ ދުނިޔޭގެ ގައުމެއް ނޫން ކަމަށާއި ކަންކަމުގައި އިންޑިއާއަށް މާ ބޮޑަށް ބަރޯސާވެގެން ރާއްޖެ ތަރައްގީގެ މަތީ ފަންތިއަށް ގެންދެވޭނެ ގޮތެއް ނުވިސްނޭ ކަމަށެވެ.\nއުގައިލް ވިދާޅުވީ ކަންކަމުގައި އިންޑިއާ އަށް ބަރޯސާ ވާން ވެއްޖެ ނަމަ މި ގަރުނު ނިމޭ އިރުވެސް ރާއްޖެއަށް ތަރައްގީ އަންނާނީ ފިނިހަކަ ސްޕީޑުގައި ކަމަށެވެ.\n"އިންޑިއާއަށް މާބޮޑަށް ބަރޯސާވެގެން ދިވެހިރާއްޖެ ތަރައްގީގެ މަތީފަންތިއަކަށް ގެންދެވޭނެ ގޮތެއް ނުވިސްނޭ. ނޫނީ އެކާވީސްވަނަ ގަރުނު ނިމޭއިރު ވެސް އަޅުގަނޑުމެން ބޭނުންވަނީ ރާއްޖެ ފިނިހަކަ ދުވެލީގެ އޮންނަން ތޯ؟" ޕްރޮފެސަރު އުގައިލް ވިދާޅުވި އެވެ.\nމީގެ އިތުރުން އުގައިލް ވިދާޅުވީ އޭނާގެ އެ ވާހަކައަކީ ސިޔާސީ ވާހަކައެއް ނޫން ކަމަށައި އެއީ އިލްމީ ވާހަކައެއް ކަމަށެވެ. އުގައިލް އެހެން ވިދާޅުވެފައި ވާއިރު އައްޑޫގައި ކޮންސިއުލޭޓް އޮފީހެއް ހެދުމަށް އިންޑިއާ ސަރުކާރުން ހުށައަޅާފަައިވާ ހުށައެޅުމާ ދޭތެރޭ ވިސްނާ ވަޑައިގަންނަވާނެ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވަނީ ވިދާޅުވެފަ އެވެ.\nއިންޑިއާ އައްޑޫ ސިޓީ ޕްރޮފެސަރު ހަސަން އުގައިލް\n"ކޮންމެ ގައުމަކަށްވެސް މިނިވަންކަން މުހިންމު"\nއަސްކަރީ މަރުކަޒު އަޅަނީ މަގު ހަދާ ކުންފުނިން


ސައުދީގެ އިފްތާރު ޕެކޭޖުތައް ބަހަން ފަށައިފި\nސައުދީގެ އިފްތާރު ޕެކޭޗްތައް ބެހުން\nސަޢުދީންވަނީ ރާއްޖެއަށް 25 ޓަނުގެ ކަދުރުވެސް ހަދިޔާކޮށްފައި\nޕެކޭޖްގައި ހިމެނެނީ، ކުކިން އޮއިލް، މަސްދަޅު، ޓޮމާޓޯ، ޕާސްތާ، ޖޫސް، ހަނޑޫ، ހަކުރު އަދި ފުށް ފަދަ ކާބޯތަކެތި\nސަޢުދީ ސަރުކާރުން ރާއްޖެއަށް ފޮނުވާފައިވަނީ 290 އިފްތާރް ޕެކޭޖް\n20 އޭޕްރިލް 2021 | އަންގާރަ 18:15\nސަޢުދީން ހަދިޔާކުރި އިފްތާރު ޕެކޭޖްތަކާއި އިސްލާމިކް މިނިސްޓަރ ހަވާލުވެވަޑައިގަންނަވަނީ\nސަޢުދީ އަރަބިއްޔާ ސަރުކާރުން ރާއްޖެއަށް ހަދިޔާކޮށްފައިވާ އިފްތާރް ޕެކޭޖްތައް ބެހުމުގެ މަސައްކަތް އިސްލާމިކް މިނިސްޓްރީން ފަށައިފިއެވެ.\nސަޢުދީން ހަދިޔާކުރި އިފްތާރު ޕެކޭޖްތަކާއި ރާއްޖޭގެ ފަރާތުން ޙަވާލުވެވަޑައިގަތީ އިސްލާމިކް މިނިސްޓަރ ޑރ.އަޙްމަދު ޒާހިރު ޢަލީއެވެ. ރަމަޟާން މަހާ ދިމާކޮށް ރާއްޖޭގައި ތިބި ފަޤީރުންނަށް ހަދިޔާކުރުމަށް ސަޢުދީ ސަރުކާރުން ރާއްޖެއަށް ފޮނުވާފައިވާ 290 އިފްތާރް ޕެކޭޖް ބެހުމުގެ މަސައްކަތް ކުރަމުން އަންނަކަމަށް އިސްލާމިކް މިނިސްޓްރީން ބުނެއެވެ. އިސްލާމިކް މިނިސްޓްރީން ބުނިގޮތުގައި ސައުދީގެ އިފްތާރް ޕެކޭޖްގައި ހިމެނެނީ، ކުކިން އޮއިލް، މަސްދަޅު، ޓޮމާޓޯ، ޕާސްތާ، ޖޫސް، ހަނޑޫ، ހަކުރު އަދި ފުށް ފަދަ ކާބޯތަކެތިކަމަށެވެ.\nރާއްޖޭގައި ފަޤީރުންގެ ދަފްތަރުގައި މީހުން ތިބި ނިސްބަތަށްވުރެ މަދުން ޕެކޭޖްތައް ލިބުމުގެ ސަބަބުން މިޕެކޭޖްތައް ބެހުމުގައި ބަލަނީ މީހުން މަދުން ތިބި ޢާއިލާތަކަށްކަމަށް މިނިސްޓްރީން މަޢުލޫމާތުދެއެވެ. އެގޮތުން4މީހުން ނުވަތަ5މީހުން ތިބި ޢާއިލާތަކަށް އިފްތާރު ޕެކޭޖްތައް ބެހުމަށް ނިންމާފައިވާކަމަށް މިނިސްޓްރީން ބުނެއެވެ. އިސްލާމިކް މިނިސްޓްރީންވަނީ މިކަމުގައި މިނިސްޓްރީއަށް އެހީތެރިވަމުން އަންނަނީ ޢާއްމުންނަށް އެހީވުމަށް އެކުލަވާލާފައިވާ އެކި ޖަމިއްޔާތަކުން ކަމުގައިވާއިރު، މިހަފްތާގެ ނިޔަލަށް ހުރިހާ އިފްތާރް ޕެކޭޖްތައް ބަހާ ނިމޭނެކަމަށް ބުނެފައެވެ.\nރަމަޟާންމަހާ ދިމާކޮށް ސަޢުދީންވަނީ ރާއްޖެއަށް 25 ޓަނުގެ ކަދުރުވެސް ހަދިޔާކޮށްފައެވެ. މިކަދުރު ފަޤީރުންގެ ދަފްތަރުގައި ހިމެނޭ 10944 މީހުންގެ ތެރެއިން ކޮންމެ މީހަކަށް ޕެކެޓެއް ބެހުމަށްވަނީ ކަނޑައަޅާފައެވެ.\n20 އޭޕްރިލް 2021 | އަންގާރަ 20:27\nކަދުރުވަގުން ކިހިނެއް އަދި ތި ޕެކޭޖް ބަހާނީ...އެމް.ޑީ.ޕީ ބޮޑުންގެ ގޭގެއަށް ކަށްނޭގެ ތިތަކެތި ދާނީ.


China In Lanka Ah 1 Million Ton Ge Handoo Hiley Dhenee - Vaguthu\nޗައިނާއިން ސްރީލަންކާއަށް އެއް މިލިއަން މެޓްރިކް ޓަނުގު ހަނޑޫ ހިލޭ ދޭން ނިންމައިފިއެވެ.\nލަންކާގެ މަޖިލީހުގެ މެމްބަރު ބަންޑޫލާ ގުނަވާޑޭން އާއި ހަވާލާދީ މީޑިއާ ރިޕޯޓްތައް ބުނާ ގޮތުގައި މިއަހަރުގެ މާޗް މަހުގެ ތެރޭގައި ދިނުމަށް ނިންމާފައިވާ މި ހަނޑޫ އަކީ ދެގައުމުގެ ދެމެދުގައި ރަބަރު ހަނޑޫ ޕެކެޓް އުފެއްދުމަށް 70 އަހަރު ފުރުމާއި ގުޅިގެން ދޭ ހަނޑޫ އެވެ.\nމިނިސްޓަރ ބުނެފައިވަނީ އެ ހަނޑޫ އޭޕްރިލް މަސް ނިމުމުގެ ކުރިން އެގައުމަށް ލިބޭނެ ކަމަށެވެ.\nދެގައުމުގައި ރަބަރު ހަނޑޫ ޕެކެޓް އުފެއްދުމަށް 70 އަހަރު ފުރުން ފާހަގަ ކުރާއިރު، މި މަހުގެ 10 ވަނަ ދުވަހު ޗައިނާގެ ފޮރިން މިނިސްޓަރު ވާންގ ޔީ ވަނީ މި ދުވަސް ފާހަގަ ކުރުމަށް އެގައުމަށް ޒިޔާރަތް ކޮށްފައެވެ.\nކާބޯތަކެތީގެ ދަތިކަމުން އަރައިގަތުމަށް ޖަޕާނުން ލަންކާއަށް 1.5 މިލިއަން ޑޮލަރު\nއޮގަސްޓް މަހު ލަންކާއަށް ކާބޯތަކެތީގެ ދަތިކަން ކުރިމަތިވެދާނެ- ބޮޑު ވަޒީރު\nސްރީލަންކާގެ ވެރިކަންކުރާ ޕާޓީގެ ދެމެންބަރުން ހައްޔަރުކޮށްފި\nޖެނުއަރީ 19, 2022 23:00\nދިވެހިރާއްޖޭގެ ވެރިކަމުގައި ތިބި ސޮހޮލުންނަކަށެއް ނޭނގެ ދޯ އިންޑިއާއަށް އަޅުވެތިވުން ނޫން ކަމެއް ކުރަން. ކީއްވާނީ ޗައިނާއިން މިގައުމަށް ވެސް ހައެއްކަ މިލިއަން ޓަނުގެ ހަނޑު ހިލޭ ހޯދިއްޔާ.\nޖެނުއަރީ 19, 2022 23:32\nޗައިނާއިން ނަގާފައޮތް ލޯނުތަކަށް ލުޔެއްހޯދަން ލަންކާއިން އާދޭސްކުރީމަ އެހާވަރުބައެއްވިއްޔާ ކީއްތަވާނި ހިންދެމިލެވޭވަރު ކޮށްލަދިންނަމަ އެންމެމުއްސަނދި ގައުމާއެކު ކޯލިޝަންހަދައިގެންވެސް ހާލުގަޖެހުނުދުވަހު ވީއެއްވެސްކަމެއްނެތް\nޖެނުއަރީ 20, 2022 08:02\nއަދަދު އެ އޮތީ ރަގަޅަކަށް ނޫން، 70 މިލިޔަން ޓަނުގެ ހަނޑޫ ލަންކާގެ ރައްޔިތުންނަކަށް ނުކެވޭނެ. ލައްކާގެ އާބާދީގެ ކޮންމެ ބޮލަކަށް3ޓަނު ހަނޑޫވީމަ ފުކެއް ބޮޑުހެން ހީވަނީ\nޖެނުއަރީ 28, 2022 14:47\nއެއްމިލިއަން ޓަނުގެ ހަނޑޫ ދެނީ. ދެގައުމުގައި ރަބަރު ހަނޑޫ ޕެކެޓް އުފެއްދުމަށް 70 އަހަރު ފުރުން ފާހަގަ ކުރަނީ. އަޅެ ހަމައެކަނި ސުރުޚީ ބަލާލިނަމަވެސް ދޯ!\nޖެނުއަރީ 20, 2022 09:49\n70 އަހަރޭ އޮތީ...1 މިލިއަން ޓަނޭ އޮތީ\nޖެނުއަރީ 20, 2022 09:50\nލޯނުތަކަށް ލުއި ދިނޭ ނޭނގިގެން ތިޔާ އުޅެނީ\nޖެނުއަރީ 20, 2022 23:03\nލައިން އޮފް ކްރެޑިޓް ގެދަށުން ލަންކާއަށް ތެޔޮގަންނަން އަވަށްޓެރި އިންޑިއާއިން 500 މިލިއަން ޑޮލަރުގެ އެހީދޭން ނިންމުމުން ޗައިނާޔާ ގުޅުންބޭއްވުމުގެ މާބޮޑުބޭނުމެއް ލަންކާއަކަށް ނެތްދޯ\nޖެނުއަރީ 21, 2022 13:03\nބައެއްމީހުންނަށް އެނގޭ ލަދުގަންނަންވެސް އެކަމު މީންއެއްޗަކު އަނގައިންދެރަނުވާނެ ތިޔަ ބޮޑުއިގްތިސޯދުގެ ވެރި ޗައިނާއަށް ބަރޯސާވި އެންމެގައުމެއް ބިކާރީވީމަ ލޯލާރިއެއްވެސް ދިއްކޮށްނުލި ލަންކާގެ ބިންތަކުގަ ބިލިއަނުން އިންވެސްޓުކޮށް އަނދުންއަޅުވާއުޅުނި ކޮންފަދަބޮޑު ހިކުމަތެއްގަކަން ސާފުވާވަރު ވެއޖެއްނު


vnews - Youth Championship mi mahu fahukolhu\nޔޫތު ޗެމްޕިއަންޝިޕް މިމަހު ފަހުކޮޅު\nޔޫތު ޗެމްޕިއަންޝިޕް 2017 ގެ ތަށި އީގަލްސްއިން އުފުލާލަނީ --\nފުޓްބޯލް އެސޯސިއޭޝަން އޮފް މޯލްޑިވްސްއިން ކޮންމެ އަހަރަކުވެސް ބާއްވަމުން އަންނަ 21 އަހަރުން ދަށުގެ ޔޫތު ޗެމްޕިއަންޝިޕް، 19 އަހަރުން ދަށަށް ބަދަލުކޮށް މި މަހު ފަހުކޮޅު ފެށުމަށް ނިންމައިފި އެވެ.\nއެފްއޭއެމްއިން 2011 ވަނަ އަހަރު ފެށި 21 އަހަރުން ދަށުގެ ޔޫތު ޗެމްޕިއަންޝިޕަށް މިއަހަރު ވަނީ ގިނަ ބަދަލުތަކެއް ގެނެސްފައެވެ. އެގޮތުން މިއަހަރަުގެ މުބާރާތް 19 އަހަރުން ދަށަށް ބަދަލުކުރުމުގެ އިތުރުން، މުބާރާތް ކުރިއަށްގެންދިޔުމަށް ރާވާފައިވަނީ ލީގު ފޯމެޓަށެވެ. އެ ގޮތުން ލީގު ދެ ބުރު ކުޅުމަށް ފަހު ފައިނަލްގައި ކުޅޭނީ އެންމެ ގިނަ ޕޮއިންޓު ހޯދާ ދެ ޓީމެވެ.\nމިއަހަރުގެ މުބާރާތުގައިވެސް4ޓީމެއް ވަނީ ބައިވެރިވެފައެވެ. އެއީ މުބާރާތުގެ ތަށި މިލްކުކޮށްފައިވާ ކްލަބު އީގަލްސް އާއި ނިއުރޭޑިއަންޓް ސްޕޯޓްސް ކްލަބާއި މާޒިޔާ ސްޕޯޓްސް އެންޑް ރެކްރިއޭޝަނުގެ އިތުރުން ކްލަބު ގްރީން ސްޓްރީޓްސް އެވެ.\nމުބާރާތުގެ ކުޅުން ކުރިއަށް ގެންދިޔުމަށް ހަމަޖެހިފައިވަނީ ގައުމީ ފުޓްބޯޅަ ދަނޑުގައެވެ. މިއީ މިނިވަން ދުވަހުގެ ހަރަކާތްތަކުގެ ސަބަބުން ދަނޑުގެ ވިނަ ގަނޑަށް ލިބުނު ގެއްލުމަށްފަހު، ދަނޑުގައި ކުޅޭނެ ފުރަތަމަ މުބާރާތެވެ. ވިނަ ގަނޑަށް ލިބުނު ގެއްލުމުގެ ސަބަބުން ދިރާގު ދިވެހި ޕްރިމިއަރ ލީގުގެ ފަސް މެޗެއް ވަނީ މީގެ ކުރިން ފަސްކޮށްފައެވެ.\n21 އަހަރުން ދަށުގެ މުބާރާތް 19 އަހަރުން ދަށަށް ބަދަލުކުރިއިރު، އެފްއޭއެމްއިން މިއަހަރު ވަނީ 13 އަހަރުން ދަށުގެ މުބާރާތެއްވެސް ފަށާފައެވެ.


Prince Harry ge kaivenyge dhauvath aammunge 2,640 meehakah | Mihaaru\nޕްރިންސް ހެރީ އާއި މޭގަލް މާކަލް: ކައިވެނި ކުރާނީ މެއި 19 ގައި.\nޕްރިންސް ހެރީގެ ކައިވެނީގެ ދައުވަތު އާންމުންގެ 2،640 މީހަކަށް ވެސް ދީފި\n05 މާޗް 2018 - 06:29\nޕްރިންސް ހެރީ އާއި ބަތަލާ މޭގަން މާކަލްގެ ކައިވެނީގެ ހަފުލާވެގެން ދާނީ ހަމައެކަނި ޝާހީ އާއިލާއާ ގުޅުން އޮތް ނުފޫޒު ގަދަ މަޝްހޫރު މީހުން ބައިވެރިވާ ހަފުލާއަކަށް ނޫނެވެ. މެއި މަހުގެ 19 ވަނަ ދުވަހު ބާއްވާ ބޮޑު ހަފުލާގައި އާންމުންގެ ތެރެއިން ވެސް ގިނަ ބަޔަކަށް ދައުވަތު ދީފައިވާކަން ކެންސިންޓަން ޕެލަސް އިން މިހާރު ވަނީ އިއުލާންކޮށްފަ އެވެ.\nވިންސާ ކާސްލްގެ ސެއިންޓް ޖޯޖް ޗަޕެލްގައި ބާއްވާ ހަފުލާގައި އާންމުންގެ ތެރެއިން 2،640 މީހަކަށް ދައުވަތު ދީފައިވާކަން މިހާރު ވަނީ އިއުލާންކޮށްފަ އެވެ.\nކެންސިންޓަން ޕެލަސް އިން ކުރި ޓްވީޓްތަކެއްގައި ބުނީ ހެރީގެ ކައިވެނީގެ ހަފުލާ އަށް ލަންޑަންގެ ދެ ސްކޫލެއްގެ 100 ދަރިވަރަކަށާއި ވިންސާ ކާސަލް ކޮމިނިއުޓީން 610 މީހަކަށާއި ޝާހީ އާއިލާ ދިރިއުޅޭ ބަކިންހަމް ޕެލަސްގެ އަވަށްޓެރިންނާއި އެ ސިޓީގެ މެމްބަރުން ހިމެނޭ ގޮތަށް 530 މީހަކަށާއި ހިލޭ ސާބަހަށާއި އެ ނޫން ވެސް ގޮތްގޮތަށް އިޖުތިމާއީ މަސައްކަތްކުރާ ޖަމިއްޔާ ޖަމާއަތްތަކުގެ މެމްބަރުންގެ ތެރެއިން 200 މީހަކަށާއި އިނގިރޭސިވިލާތުގެ އެކި ކަންކޮޅުތަކުން 1،200 ޒުވާނުންނަށް ޝާހީ އާއިލާގެ ކައިވެންޏަށް ދައުވަތު ދީފައިވާ ކަމަށެވެ.\nކެންސިންޓަން ޕެލަސްގެ ޓްވީޓްތައް.\nއަދި މިގޮތަށް ނިންމީ ހެރީގެ ހަޔާތުގައި އަންނަ އެންމެ ބޮޑު އަދި އެންމެ އުފާވެރި ދުވަހު ވީހާ ވެސް ގިނަ ބަޔަކަށް ބައިވެރިވެ، އެ އުފަލުގައި ހިއްސާވުމުގެ ފުރުސަތު ދިނުމުގެ ގޮތުން ކަމަށް ކެންސިންޓަން ޕެލަސް އިން ބުންޏެވެ. ޕްރިންސް ހެރީއަކީ އިިނގިރޭސިވިލާތުގެ ޒުވާނުންނާ ވެސް ވަރަށް ގާތް ގުޅުމެއް ބާއްވާ ބޭފުޅެކެވެ.\nޕްރިންސް ހެރީ އާއި މޭގަންގެ ކައިވެނީގެ ހަފުލާ އޮންނާނީ މެއި މަހުގެ 19 ވަނަ ދުވަހު އިނގިރޭސިވިލާތުގެ ގަޑިން އެ ދުވަހު މެންދުރު 12:00 ގަ އެވެ. އެއީ ރާއްޖޭ ގަޑިން ހަވީރު 5:00 ގަ އެވެ. ކައިވެނީގެ ކުލަގަދަ ރަސްމިއްޔާތަށް ފަހު މެހެމާނުންނާ އެކީ ސެއިންޓް ޖޯޖް ހޯލްގައި ކައިވެނީގެ ރިސެޕްޝަން ކުރިއަށް ދާނެ އެވެ. އަދި ޕްރިންސް ހެރީގެ ބައްޕާފުޅު ޕްރިންސް ޗާލްސްގެ ފަރާތުން ދޭ ޕްރައިވެޓް ރިސެޕްޝަނެއް ވެސް އާއިލާގެ މެންބަރުންނަށާއި ގާތް ރަހުމަތްތެރިންނަށް އޮންނާނެ އެވެ.\nކައިވެނީގެ ހަފުލާގައި ބައިވެރިވެވަޑައިގަންނަނާ ނުފޫޒު ގަދަ ބޭފުޅުންގެ ތެރޭގައި އެމެރިކާގެ ކުރީގެ ރައީސް ބަރަކް އޮބާމާ އާއި އަނބިކަނބަލުން މިޝޭލް އޮބާމާ އަދި ކެނެޑާގެ ބޮޑުވަޒީރު ޖަސްޓިން ޓްރޫޑޯ އާއި އަނބިކަނބަލުން ސޯފީ ގްރެގޯ ފަދަ ބޭފުޅުން ހިމެނިވަޑައިގަންނަވަ އެވެ.


ޤާސިމް އިބްރާހީމް ޖޭ.އެސް.ސީ. ގެ މިނިވަންކަމާއި، މުސްތަޤިއްލުކަމާއި، އިންސާފުވެރިކަން ގެއްލުވާލި މައްސަލަ ކުށްވެރިކުރުން – Maldivian Democratic Party\nޤާސިމް އިބްރާހީމް ޖޭ.އެސް.ސީ. ގެ މިނިވަންކަމާއި، މުސްތަޤިއްލުކަމާއި، އިންސާފުވެރިކަން ގެއްލުވާލި މައްސަލަ ކުށްވެރިކުރުން\nމާމިގިލި ދާއިރާގެ ރައްޔިތުންގެ މަޖިލީހުގެ ޢިއްޒަތްތެރި މެމްބަރ އަދި ޖުމްހޫރީ ޕާރޓީގެ ރިޔާސީ ކެންޑިޑޭޓް ޤާސިމް އިބްރާހީމް ޖުޑިޝަލް ސަރވިސް ކޮމިޝަން (ޖޭ.އެސް.ސީ) ގެ މެމްބަރެއްގެ ގޮތުގައި އިންނަވައިގެން، އެކޮމިޝަނުގެ ޤާނޫނާ ޤަވާޢިދާ ކަނޑައެޅިގެން ޚިލާފަށް އަމަލުކުރައްވަމުން ގެންދަވާތީ، އެކަން މޯލްޑިވިއަން ޑިމޮކްރެޓިކް ޕާރޓީ (އެމް.ޑީ.ޕީ) އިން އެންމެ ހަރުއަޑުން ކުށްވެރިކުރަމެވެ.\nސްޕްރީމް ކޯޓުގެ ފަނޑިޔާރު ޢަލީ ޙަމީދު އަންހެނަކާއެކު ބަދުއަޚުލާޤީ އަމަލުހިންގަވަމުންދާ މަންޒަރު ދައްކުވައިދޭކަމަށް ބުނާ ވީޑިއޯގެ މައްސަލައާއި އަދި އެ ވީޑިއޯ ބޭނުންކޮށްގެން އޭނާ ބްލެކްމޭލް ކުރަމުންދާ މައްސަލަ ޖޭ.އެސް.ސީ އާއި އަދި މޯލްޑިވްސް ޕޮލިސް ސަރވިސްގެ ފަރާތުން ބަލަމުން ގެންދަނިކޮށް، ޤާސިމް އިބްރާހިމް ޖޭ.އެސް.ސީގެ މެމްބަރެއްގެ ގޮތުގައި އިންނަވައި، ވަކިފަރާތަކަށް ޖެހިވަޑައިގެން އެ މައްސަލަ ނިމުމުގެކުރިން ތ.ހިރިލަންދޫގައި އޮތް ޖަލްސާއެއްގައި ފަނޑިޔާރު ޢަލީ ޙަމީދުގެ އެ ބަރަހަނާ ވިޑިއޯއަކީ “ދޮގު ވިޑިއޯ” އެއްކަމަށް ވިދާޅުވެ ޖޭ.އެސް.ސީގެ ޤާނޫނާއި ޤަވާޢިދާ ޚިލާފަށް ވާހަކަފުޅުދައްކަވާފައިވެއެވެ.\nޖޭ.އެސް.ސީގެ މެމްބަރެއްގެ ޙައިޞިއްޔަތުން ޤާސިމް އިބްރާހިމް ތަބާވެވަޑައިގަންނަވަންޖެހޭ ޖޭ.އެސް.ސީގެ ޤާނޫނުގެ 17 ވަނަ މާއްދާގެ (ހ) ގެ (7) ގައި ބުނަނީ މެމްބަރަކު ކުރާކަމަކުން، ނުވަތަ ބައިވެރިވުމަކުން، ނުވަތަ ދައްކާ ވާހަކައަކުން، ނުވަތަ ފާޅުކުރާ ޚިޔާލަކުން، ނުވަތަ އެނޫންވެސް އެހެންގޮތަކުން، އެމެމްބަރެއްގެ މުސްތަޤިއްލުކަމާމެދު ސުވާލުއުފެދޭނެ އެއްވެސް ކަމެއް ކޮށްގެންނުވާނެކަމަށާއި، ކޮމިޝަނުގެ މިނިވަންކަމާއި، މުސްތަޤިއްލުކަމާއި، އިންސާފުވެރިކަމާމެދު، ސުވާލު އުފެދޭނެ ނުވަތަ އުފެދި ދާނެ އެއްވެސް ކަމެއް ކޮށްގެންނުވާނެކަމަށެވެ.\nހަމައެފަދައިން ޖޭ.އެސް.ސީ ގެ ހިންގާ ޤަވާޢިދުގެ 24 ވަނަ މާއްދާގެ (ނ) ގައި ބަޔާންކުރަނީ، މަޤާމުގެ ޙައިޞިއްޔަތުން މެމްބަރަކަށް ލިބިފައިވާ މައުލޫމާތެއް، މެމްބަރުކަމުގެ ވާޖިބުތަކާއި މަސްއޫލިއްޔަތު އަދާކުރުމުގެ ގޮތުން ފިޔަވައި، ތިންވަނަ ފަރާތަކަށް އެމައުލޫމާތު ހާމަކޮށްގެން ނުވާނޭކަމަށެވެ.\nމިހެން މިކަން އޮތްއިރު، ޖޭ.އެސް.ސީ އިންނާއި މޯލްޑިވްސް ޕޮލިސް ސަރވިސްގެ ފަރާތުން ބަލަމުންދާ ބަރަހަނާ ވިޑިއޯގެ މައްސަލަ ވަކިގޮތަކަށް ނުނިމި ވަނިކޮށް، ޤާސިމް އިބްރާހީމް ޖޭ.އެސް.ސީގެ މެމްބަރެއްގެ ގޮތުގައި އިންނަވައިގެން އެ ބަރަހަނާ ވިޑިއޯ އާމެދު ވަކިގޮތަކަށް ވާހަކަ ދެއްކެވުމަކީ އެ މެމްބަރުގެ މުސްތަޤިއްލުކަން ގެއްލި، އަދި ވަކި އަތަކަށް ޖެހިވަޑައިގެން ހުންނެވިކަން ސާބިތުވާކަމެއްކަމާއި، އަދި އެކަމުގެ ސަބަބުން ޖޭ.އެސް.ސީ. ގެ މިނިވަންކަމާއި، މުސްތަޤިއްލުކަމާއި، އިންސާފުވެރިކަން ގެއްލިދާކަމެއްކަން ޖޭ.އެސް.ސީގެ ޤާނޫނާއި އެންމެހައި ހަމަތަކުން އެނގެއެވެ.\nހަމައެއާއެކު މިޤައުމުގައި ފާސިދުވެ، އަބުރުގެއްލި، އަދި ބްލެކްމޭލްކުރެވިފައި ނުވާ، “ޑޮލަރަށް ނުގުޑާ” ކޯޓުތަކެއް ޤާއިމުވެދާނޭތީ އެކަމާ އިދިކޮޅަށް މުގުލުގައި ހުންނެވި އެއްބޭފުޅަކީ ޤާސިމް އިބްރާހިމް ކަމަށް އޭނާގެ އެ އަމަލުތަކުން ހާމަވެއެވެ. އަދި މިކަމަކީ މި ޕާރޓީއާއި އިންސާފަށް އެދި ގޮވާ ދިވެހި އެންމެހައި ރައްޔިތުން ނުހަނު ކަންބޮޑުވާކަމެކެވެ.\nއެހެންކަމުން ޖޭ.އެސް.ސީ ގެ މެމްބަރަކަށް އިންނަވައި، ޤާސިމް އިބްރާހީމް އެކޮމިޝަނުގެ ޤާނޫނާއި ޤަވާޢިދާ ޚިލާފުވެވަޑައިގެން، ޖޭ.އެސް.ސީ. ގެ މިނިވަންކަމާއި، މުސްތަޤިއްލުކަމާއި، އިންސާފުވެރިކަން ގެއްލުވާލެއްވި މައްސަލަ މިހިނދުން މިހިނދަށް ބަލައި ފިޔަވަޅު އެޅުމަށް ޖޭ.އެސް.ސީއަށާއި ރައްޔިތުންގެ މަޖިލީހަށް މި ޕާރޓީން ގޮވާލަމެވެ.


އެސިސްޓެންޓް ޕްރޮކިއުމަންޓް އޮފިސަރ - އޮފިޑް ޕްރޮޖެކްޓް މެނޭޖްމަންޓް ޔުނިޓް ޕްރޮޖެކްޓްސް\nއޮފިޑް ޕްރޮޖެކްޓް މެނޭޖްމަންޓް ޔުނިޓް ޕްރޮޖެކްޓްސް\nއެސިސްޓެންޓް ޕްރޮކިއުމަންޓް އޮފިސަރ\nދިވެހި ސަރުކާރުގެ ފަރާތުން މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާންސްޓްރަކްޗަރ (އެމް.އެން.ޕީ.އައި.) އިން އޮޕެކް ފަންޑް ފޯރ އިންޓަރނޭޝަނަލް ޑިވެލޮޕްމަންޓް (އޮފިޑް) ގެ ލޯން އެހީގެ ދަށުން ކުރިއަށްގެންދާ ވޯޓަރ ސަޕްލައި، ސެނިޓޭޝަން އަދި ހާރބަރ މަޝްރޫޢުގެ ޕްރޮޖެކްޓް މެނޭޖްމަންޓް އަދި އިންޕްލިމެންޓޭޝަންގެ މަސައްކަތްތައް ބަލައި މެނޭޖްކުރާނެ އެސިސްޓެންޓް ޕްރޮކިއުމަންޓް އޮފިސަރ އެއް ހޯދުމަށް ބޭނުންވެއެވެ.\nޝައުޤުވެރިވާ ފަރާތްތަކުން 18 ފެބްރުއަރީ 2020 ވާ އަންގާރަ ދުވަހުގެ މެންދުރު 14:00 ގެ ކުރިން "އެކްސްޕްރެޝަން އޮފް އިންޓަރެސްޓް" ސިޓީ ނުވަތަ އީމެއިލް މެދުވެރިކޮށް ތިރީގައިވާ އެޑްރެހަށް ފޮނުއްވުން އެދެމެވެ.\n- (TOR - APO (OFID PMU


Sirru committee ehge yaumiyya court ah dheyn ninmaifi\nސިއްރު ކޮމިޓީއެއްގެ ޔައުމިއްޔާ ކޯޓަށް ދޭން ނިންމައިފި\n241 ކޮމިޓީގެ މިއަދުގެ ބައްދަލުވުން: ޖިނާއީ އިޖުރާއަތުގެ ގާނޫނާއި ގުޅޭ ސިއްރު ބައްދަލުވުމެއްގެ މައުލޫމާތު ކްރިމިނަލް ކޯޓަށް ދޭން މިއަދު ނިންމި -- ފޮޓޯ: މަޖިލިސް\nރައްޔިތުން މަޖިލީހުން ޖިނާއީ އިޖުރާއަތުގެ ގާނޫނު ފާސްކުރިއިރު މެމްބަރުންގެ ނިޔަތް ދެނެގަންނަން ކްރިމިނަލް ކޯޓުން ބޭނުންވާތީ އެ ގާނޫނާ ގުޅޭގޮތުން ބޭއްވި ބައްދަލުވުމުގެ ޔައުމިއްޔާގެ ކޮޕީ ދޭން މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީން ނިންމައިފި އެވެ.\nޖިނާއީ އިޖުރާއަތުގެ ގާނޫނުގެ ބިލް ދިރާސާކުރަން މަޖިލީހުން ބޭއްވި ބައްދަލުވުންތަކުގެ ޔައުމިއްޔާތަކުގެ ކޮޕީ ހޯދަން ކްރިމިނަލް ކޯޓުން މި މަހު ހަތަރުވަނަ ދުވަހު އެދިފައިވާ ކަމަށް މިއަދުގެ ކޮމިޓީން ބައްދަލުވުމުގައި ކޮމިޓީގެ މުގައްރިރު އަދި ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވި އެވެ. ކޯޓުން ޔައުމިއްޔާތައް ހޯދަން އެދުނީ ގާނޫނު މާނަކުރުމުގައި ގާނޫނު އެކުލަވާލި ފަރާތުގެ ނިޔަތް އެނގެން ޖެހޭނެ ކަަމަށް މަތީ ކޯޓުތަކުގެ ނިންމުންތަކުގައި އޮންނާތީ އެވެ.\nއަސްލަމް ވިދާޅުވީ މަޖިލީހުން ކޮމިޓީއަށް މި މައްސަލަ ހުށަހެޅީ ޖިނާއީ އިޖުރާއަތުގެ ގާނޫނުގެ ބިލު ދިރާސާކުރަން އެކޮމިޓީން އޭރު ބޭއްވި ބައްދަލުވުމެއްގެ ޔައުމިއްޔާ ހޯދަން ކަމަށެވެ. ޖިނާއީ އިޖުރާއަތުގެ ގާނޫނު އެކުލަވާލުމަށް 2014 ވަނަ އަހަރުގެ ޑިސެމްބަރުގައި 241 ކޮމިޓީން ބައްދަލުވުމެއް ބޭއްވި އެވެ. އެހެން ނަމަވެސް އެއީ ސިއްރު ބައްދަލުވުމެކެވެ.\nކޮމިޓީ މަޝްވަރާގައި ހުޅުދޫ ދާއިރާގެ މެމްބަރު އިލްޔާސް ލަބީބް ހުށަހަޅުއްވީ ސިއްރު ބައްދަލުވުމެއްގެ ގޮތުގައި އޭރު ބޭއްވި ބައްދަލުވުމެއް ނަމަވެސް، ކޯޓަށް ޔައުމިއްޔާ ދިނުމަށެވެ. މި ހުށަހެޅުމަށް ކެންދޫ ދާއިރާގެ މެމްބަރު އަލީ ހުސައިން ތާއީދު ކުރެއްވި އެވެ. އެ ހުށަހެޅުން ފާސްކުރީ ކޮމިޓީގެ ބައްދަލުވުމުގައި ބައިވެރިވެވަޑައިގެންނެވި މެމްބަރުންގެ ވޯޓާ އެކުގަ އެވެ.\nޖިނާއީ އިޖުރާތުގެ ގާނޫނުނަކީ ކުށްތައް ތަހުގީގު ކުރުމާއި ޖިނާއީ ކުށުގެ ދައުވާ އުފުލުމާއި އެ މައްސަލަތަކުގެ ޝަރީއަތް ހިންގުމުގައި އަމަލުކުރާނެ ގޮތުގެ އުސޫލުތައް ބަޔާން ކުރާ ގާނޫނެވެ.\nމި ގާނޫނުގެ ވުޖޫދަށް ގެނައުމުގެ މަގުސަދަކީ ކުށުގެ ތުހުމަތުގައިވާ ފަރާތްތަކުގެ ހައްގުތަކަށް އުނިކަން ނާންނާނެ ގޮތަށް ތަހުގީގުތައް ކުރިއަށް ގެންދިއުމަށް މަގުފަހި ކުރުމެވެ. އަދި އެ ތަހުގީގުތައް ހަރުދަނާ ގޮތެއްގައި ވީހާވެސް އަވަހަށް ކުރިއަށް ގެންދަން ބޭނުންވާ އުސޫލުތައް ކަނޑައެޅުން ވެސް އެ ގާނޫނުގެ ތެރޭގައި ހިމެނެ އެވެ. އޭގެ އިތުރުން ކުށުގެ ތުހުމަތުގައިވާ ފަރާތްތަކުގެ ހައްގުތަކަށް އުނިކަން ނާންނާނެ ގޮތަށް ދައުވާ އުފުލުން ވެސް ހިމެނެ އެވެ.\nރައްޔިތުންގެ މަޖިލިސް ކްރިމިނަލް ކޯޓް\nމަހުލޫފު ވަކިކުރަން މަޖިލީހުގެ ކޮމިޓީއަށް ހުށަހަޅައިފި\nހަމަލާގައި ހިމެނޭ ތިން މީހެއްގެ ބަންދަށް އިތުރު 15 ދުވަސް


BREAKING: Covid-19: Mexico Aai Russia In Meehaku Maruvehjje - Vaguthu\nކޮވިޑް-19: މެކްސިކޯ އާއި ރަޝިއާއިން މީހަކު މަރުވެއްޖެ\nމިހާރު ދުނިޔޭގައި ހަލުވިކަމާއެކު ފުތުރެމުންދާ ކޮވިޑް-19 އާ ގުޅިގެން މެކްސިކޯ އާއި ރަޝިއާއިން މީހަކު މަރުވެއްޖެ އެވެ.\nމެކްސިކޯއިން ކޮވިޑް-19 ޖެހުނު މީހުންގެ އަދަދު ވަނީ 118 އަށް އަރާފައެވެ. އޭގެ ތެރެެއިން 25 މީހަކު މި ވައިރަސްއަށް ފައްސި (ޕޮޒިޓީވް)ވީ މިއަދުއެވެ. އަދި އެ ގައުމުން4މީހަކު މި ބަލި ޖެހިގެން ރަނގަޅުވިިއިރު، އެކަކުގެ ހާލު ސީރިއަސް އެވެ.\nރަޝިއާއަށް ބަލާއިރު، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 147 އަށް ވަނީ އަރާފައެެވެ. އެ ގައުމުން މި ވައިރަސް ޖެހުނު މީހުންގެ ތެރެއިން ރަނގަޅުވި މީހުންގެ އަދަދު 8 އަށް ވަނީ އަރާފައެެވެ. އެ ގައުމުން މި ވައިރަސް ޖެހުނު އެއްވެސް މީހެެއްގެ ހާލު ސީރިއަސްއެއް ނޫނެވެ.\nމުޅި ދުނިޔެއިން ކޮވިޑް-19 ޖެހުނު މީހުންގެ އަދަދު ވަނީ 220,995 އަށް އަރާފައެވެ. މި ބަލީގައި މަރުވި މީހުންގެ އަދަދު 8,990 އަށް އަރާފައިވައިރު، މި ބަލި ޖެހިގެން ރަނގަޅުވި މީހުންގެ އަދަދު 85,782 އަށް ވަނީ އަރާފައެވެ.\nއަދި މި ބަލި ފެނުނު ގައުމުތަކުގެ އަދަދު ވަނީ 176 އަށް އަރާފައެވެ.\nމި ބަލި ޖެހިގެން އެންމެ ގިނަބަޔަކު މަރުވެފައި ވަނީ ޗައިނާއިންނެވެ. ދެވަނަ އަށް އެންމެ ގިނަ މީހުން މަރުވެފައި ވަނީ އިޓަލީންނެވެ/


ބޭސްފަރުވާއަށް ދިވެހިންގެ މިސްރާބު ބެންގަލޫރަށް – Dhen.mv\nބޭސްފަރުވާއަށް ދިވެހިންގެ މިސްރާބު ބެންގަލޫރަށް\nމުޙައްމަދު އަރީޙް June 5, 2022 - 4:50 pm\nމިއަދު އެއީ އިންޑިއާގެ ސިލިކަންވެލީއެވެ. އެ ތަނުގައި ހުރީ މުޅިންހެން އުސް އިމާރާތްތަކެވެ. ބޮޑެތި ފިހާރަތަކެވެ. ކާރުޙާނާތައް އެ ތަނުގައި ސައްވީސް ގަޑިއިރު ހިނގަހިނގާ ހުރެއެވެ. ތަކެތީގެ އިތުރުން، މީހުން އުފައްދާ ކާރުޚާނާތައް ކަމުގައިވާ ޔުނިވަރސިޓީތައް ވެސް އެތަނުގައި އެހާމެ ގިނައެވެ. ސިލިކަންވެލީގެ ނަމުން މި ސިޓީ މަޝްހޫރުކަން ހޯދީ އައިޓީ ދާއިރާގައި މިސިޓީން ހޯދަމުންދާ ކާމިޔާބީގެ ގިނަކަމުންނެވެ. އެ ސިޓީއަކުން ހުރިހައި ޚިދުމަތެއް ލިބޭ ބެންގަލޫރު ސިޓީއަށް ދިވެހިންގެ ކަޅި ވެސް މިއަދު ވަނީ ހުއްޓިފައެވެ.\nޓްރިވެންޑްރަމްއާއި ކޮޗިންއާ އަޅައިބަލާއިރު، ބެންގަލޫރަކީ މީގެ ކުރިން ދިވެހިންނަށް އެހައި ފަރިތަ ތަނެއް ނޫނެވެ. ނަމަވެސް ދިވެހިން މިއަދު އެތަނުގައި ގަދަކުރަން ފަށައިފިއެވެ. ދިވެހިންގެ ގިނަ ބަޔަކު އެކިކަންކަމަށް އެ ތަނަށް ދާން ފަށައިފިއެވެ.\nބެންގަލޫރަކީ ދިވެހިންނަށް ޚާއްސަ ތަނަކަށް މިއަދު ވަނީ ވެފައެވެ. އެއީ ދިވެހިންނާ އެއް ފެންވަރުގެ ޚިދުމަތްތަކެއް އެތަނުން ލިބޭތީއެވެ. ދިވެހިންނަށް ހިތްގައިމު ތަނަކަށް އެ ތަން ވީމައެވެ. އުސް އިމާރާތްތަކާއި ބޮޑެތި މޯލްތަކުގެ އަވައިގައި މިއަދު ދިވެހިން ވަނީ ޖެހިފައެވެ. މާލޭގެ ހަލަބޮލި މަގުތަކުން، ބެންގަލޫރުގެ ހަލަބޮލި މަގުތަކަށް މިއަދު ދިވެހި ފަރިތަ އެ ވަނީ، އެތަނުގެ ޚިދުމަތްތައް އަވަސްވެފައި ފެންވަރު ރަނގަޅު ކަމުންނެވެ.\nފައްސިޔަ ދަތުރުގައި އަޅުގަނޑުމެން ދެން ދަތުރު ކުރި ދެ ސިޓީ ޓްރިވެންޑްރަމްއާއި ކޮޗިންއާ ބަލާއިރު، ބެންގަލޫރަކީ ތަންކޮޅެއް އަގުބޮޑު ސިޓީއެކެވެ. ނަމަވެސް މާލެއާ އަޅައިބަލާއިރު، އެ ތަނުގެ އަގު މާ ބޮޑުތަނުން ހެވެވެ. ދުވާލު ކުއްޔަށް މާލެއިން އެއްކޮޓަރި 500 ރުފިޔާއަށް ލިބޭއިރު، ރާއްޖޭގެ 500 ރުފިޔާއަށް އެތަނުގެ އެއް ކޮޓަރީގެ ތަނަވަސް އެޕާޓްމެންޓެއް ލިބެއެވެ. ބޭސްފަރުވާގެ ކަންކަމުގައި މާލެއަށް ދިއުމުގެ ބަދަލުގައި ބެންގަލޫރު ޚިޔާރު ކުރަނީ މިހެންވެ، ކަމަށް ވެދާނެއެވެ.\nއަޅުގަނޑުމެންގެ ދަތުރުގެ ތެރެއިން ބެންގަލޫރުގައި ހުންނަ ދިވެހިންނަށް ފަރިތަ މަނިޕާލް ހޮސްޕިޓަލަށް ޒިޔާރަތް ކޮށްލީމެވެ. އެތަނަކީ ވަރަށް ވެސް ސާފުތާހިރު ތަނެކެވެ. އަދި އެހާމެ، ހިތް ހެޔޮ މީހުންނާ ދިމާވި ތަނެކެވެ.\nއަޅުގަނޑުމެން ވާނީ މަނިޕާލް ހޮސްޕިޓަލުގެ ތިން ޑޮކްޓަރުންނާއި ބައްދަލުކޮށް، އެކި މައުޟޫއުތަކާ ގުޅޭ ގޮތުން ވާހަކަ ދައްކައިފައެވެ. އެ ވީޑިއޯތައް ދެންގެ ޔޫޓިއުބް ޗެނަލް އިން ފެންނާނެއެވެ.\nމިލިޔުމުގައި މި ގެނެސްދެނީ މަނިޕާލް ހޮސްޕިޓަލްސްގެ އިންޓަރނޭޝަނަލް ހެލްތް ކެއަރ ސާވިސެސްގެ ނައިބު ރައީސް ވިކާސް ތާޔަރގެ ވާހަކަތަކެވެ.\nވިކާސްގެ ވާހަކަ ފެށީ މަނިޕާލް ހޮސްޕިޓަލުގެ ތާރީޚުންނެވެ. އެ ވާހަކަތައް ލިޔުމުގެ އެންމެ ފަހު ބައިގައި ގެނެސްދޭނަމެވެ.\nމަނިޕާލް ހޮސްޕިޓަލު ޚާއްސަވާ ކަމަކީ އެތަނުގައި ބޭނުން ކުރަމުން އަންނަ ޓެކްނޮލޮޖީއެވެ. ބެންގަލޫރުގެ އައިޓީ ދާއިރާއިން، މި ހޮސްޕިޓަލު ވަނީ އުޖާލާކޮށްދީފައެވެ. އެންމެ ފަހުގެ ޓެކްނޮލޮޖީތައް މިތަނުގައި ކޮންމެ ދުވަހަކު އެތައް ފުރާނައެއް ސަލާމަތް ކުރުމަށް ބޭނުން ކުރެއެވެ.\nމީގެ އިތުރުން މަނިޕާލް ހޮސްޕިޓަލްސް ޚާއްސަވާ އިތުރު އެއް ކަމެއް އެބައޮތެވެ. އެއީ އެތަނަށް ކޮންމެހެން ގޮސްގެން ފަރުވާ ހޯދަން އެތަނުގެ ވެރިން ނޭދޭތީއެވެ. ވިކާސް ބޭނުން ވަނީ، ރަނގަޅު ސިއްޙަތު މީހުންނަށް ކިޔައިދޭށެވެ. ބަލި ނުވާނެ ގޮތް ބުނެދޭށެވެ. މަނިޕާލް ހޮސްޕިޓަލްސް އިން މިފަދަ އެތައް ޕްރޮގްރާމެއް ހިންގައެވެ. ބަލައިގެން އުޅުނަސް ބަލިވެއްޖެ ނަމަ މަނިޕާލް ހޮސްޕިޓަލު އޮތީ ތައްޔާރަށެވެ. އެއްފުރާޅެއްގެ ދަށުން އެ ތަނުން ހުރިހައި ޚިދުމަތެއް ލިބެއެވެ. ހުރިހާ ސްޕެޝަލިސްޓުންނެއް އެތަނުގައި ތިބެއެވެ. އިންޑިއާގެ ނަން ހިނގާ މަޝްހޫރު ޑޮކްޓަރުން އެތަނުގައި މަސައްކަތް ކުރެއެވެ.\nމަނިޕާލް ހޮސްޕިޓަލުން ޚިދުމަތް ހޯދަން ބޭނުންފުޅުވާ ދިވެހިންނަށް ޚާއްސަކޮށްގެން އެތަނުގައި ޚާއްސަ މުވައްޒިފުން ތިބެއެވެ. ދިވެހިންގެ ޚިދުމަތްތެރިންތެރިންގެ ތެރޭގައި އިނގިރޭސި ފަރިތަ މީހުން ތިބޭއިރު، ދިމާވާ ކޮންމެ ލުޔެއް މިފަރާތުގެ އެންޑް-ޓު-އެންޑް ސާވިސްއިން ފުއްދައިދެއެވެ.\nމަނިޕާލް ހޮސްޕިޓަލުގައި ދިވެއްސަކަށް ޚިދުމަތްދެނީ.. ދެން އިމޭޖްސް/ޒައީމް\nމިމީހުންގެ ތަފާތުކަން ކިޔައިދެން ހެއްޔެވެ. ޑޮކްޓަރަށް ދައްކަން އައުމުގެ ކުރިން މި ތަނުގައި ތިބޭ ޑޮކްޓަރުން ވީޑިއޯ ކޯލްކޮށްގެން ބަލިމީހާގެ ހާލު ދެނެގައެވެ. އަދި އިންޑިއާއަށް ކޮންމެހެން ބޭސްފަރުވާއަށް އަންނަން ޖެހޭތޯ ޔަޤީން ކުރެއެވެ. ބޭސްފަރުވާއަށް އަންނަން ޖެހޭ ނަމަ ދެން ބަލިމީހާއާ ހަވާލުވާނީ ހޮސްޕިޓަލުގެ ސްޓާފެކެވެ. ޓިކެޓް ނެގުމުން ފެށިގެން ގޮސް، އިންޑިއާގައި ތިބޭ ތަން ހަމަޖެއްސުމަށް ވެސް މި މީހުން އެހީވެއެވެ. ބޮޑު ބަޖެޓެއްގައި ނަމަ ފެންވަރު ރަނގަޅު ތަނެއްގައެވެ. ކުޑަ ބަޖެޓެއްގައި ނަމަ އާދައިގެ ތަނެއްގައެވެ.\nމަނިޕާލް ހޮސްޕިޓަލްސްގެ ފެށުން އައީ، 1953ވަނަ އަހަރު ޑރ. ޓޮންސޭ މަދަވް އަނަންތު ޕައި އުފެއްދެވީ ކަރްނާޓަކާގައި ހުންނަ ކަސްޓޫރްބާ މެޑިކަލް ކޮލެޖެވެ. އެ ކޮލެޖް ހިންގަމުން ދިޔައީ މެންގަލޫރުގައި ހުރި ސަރުކާރުގެ ހޮސްޕިޓަލްތައް ބޭނުންކޮށްގެން ޕަބްލިކް ޕްރައިވެޓް ޕާޓްނަޝިޕެއްގެ ގޮތުގައެވެ. ޑރ.ޕައިއަކީ އިންޑިއާގެ ޑޮކްޓަރެކެވެ. ތަޢުލީމީ މާހިރެކެވެ. މުދައްރިސެއްގެ އިތުރުން 1972ވަނަ އަހަރު އިންޑިއާ ސަރުކާރުން ޕަދްމާ ޝްރީ އެވޯޑް ލިބިވަޑައިގެންނެވި ބޭފުޅެކެވެ.\nމަނިޕަލް ހޮސްޕިޓަލްތަކުގެ ފުރަތަމަ ގޮފި ފުރަތަމަ އުފެދުނީ 1991ވަނަ އަހަރު ބެންގަލޫރުގައެވެ. މި ބްރާންޗަކީ 600 އެނދުގެ ކެއާ ފެސިލިޓީއެކެވެ. އަދި ހޮސްޕިޓަލު ވުޖޫދުވިއިރު 60އަށް ވުރެ ގިނަ ސްޕެޝަލިޓީއަކަށް ދިޔައީ ފަރުވާ ކުރެވެމުންނެވެ. 1997ވަނަ އަހަރު މަނިޕަލް ހޮސްޕިޓަލްސް، މަންގަލޫރު އުފެދުނުއިރު، 251 އެނދުގެ މި ޓާޝަރީ ކެއާ ހޮސްޕިޓަލަށް ނަންދީފައި ވަނީ ކޭއެމްސީ ހޮސްޕިޓަލް، ކަސްޓަރބާ މެޑިކަލް ކޮލެޖް، ހޮސްޕިޓަލެކެވެ.\nމި ވަގުތު މަނިޕާލް ހޮސްޕިޓަލް އިންޑިއާގެ 15 ސަރަހައްދެއްގައި ހުރެއެވެ. އަދި އެއްފަހަރާ 7،500 މީހުން އެނދުމަތިކޮށްގެން ފަރުވާ ކުރުމުގެ ޤާބިލުކަން މި ހޮސްޕިޓަލަށް ލިބިގެންވެއެވެ. މި ހޮސްޕިޓަލުގެ ބްރާންޗެއް މެލޭޝިއާގައި ވެސް ހުރެއެވެ.\nޕާކިސްތާން ގައިވެސް ހޮސްޕިޓަލް ތަކާއި މެޑިކަލް ޔުނިވާރސިޓީ އާއި ކާރުހާނާތަށްވެސް އެބަހުރި !\nދިވެހިންގެ ރަހަ ދަންނަ ޓްރިވެންޑްރަމްގެ ޗާލާ ބާޒާރު\nވިސާއަކާ ނުލައި 90 ދުވަސް އިންޑިއާގައި، ދަތުރު ކުރުމުގެ ކުރިން އެނގެން ޖެހޭ ކަންކަން!\nޓްރިވެންޑްރަމް: އިންޑިއާގެ ދިވެހިންގެ ސަހަރުގައި ދެ ދުވަސް\nފައްސިޔަައިގައި ފުރަތަމަ ކޮޗީއަށް


Raees Solih Verikamah Vadaigathee Rilwan Aai Yameenge Nan Beynunkohggen: Rilwan Ge Aailaa - Vaguthu\n5 މަސް ކުރިން ( އޮގަސްޓް 8, 2020 )\nރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގަތީ ގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން އަދި މަރާލާފައި އޮއްވައި ފެނުނު މަޝްހޫރު ބްލޮގަ ޔާމީން ރަޝީދުގެ ނަން ބޭނުންކޮށްގެން ކަމަށް ރިލްވާންގެ އާއިލާއިން ބުނެފިއެވެ.\nރިލްވާން ގެއްލުނުތާ ހަ އަހަރު ފުރުމާ ގުޅިގެން "ރާއްޖެޓީވީ"ގެ ޕްރޮގްރާމެއްގައި ރިޟްވާންގެ ދައްތަ ޝެހެނާޒް އަދްނާން ބުނީ މިހާތަނަށް އައިއިރު، ރިލްވާނަށް އިންސާފް ލިބުނު ކަމަށް ގަބޫލު ނުކުރާ ކަމަށެވެ. ވޭތުވެދިޔަ ސަރުކާރަކީ ރިލްވާންގެ އާއިލާއަށް އަނިޔާވެރި ސަރުކާރެއް ކަމަށާއި މި ސަރުކާރުން ވެރިކަމަށް އައުމުން ރިލްވާނަށް ވީ ގޮތެއް އެނގޭނެ ކަމާމެދު ހިތުގައި އުންމީދު އާވެގެން ދިޔަ ކަމަށް އޭނާ ބުންޏެވެ. އަދި އެންމެ ބޮޑު އުންމީދެއް ކުރީ ރައީސް ސޯލިހް އުފެއްދެވި ރިޔާސީ ކޮމިޝަނާ އެކު ކަމަށް ޝެހެނާޒް ބުންޏެވެ.\n"އެ ކުދިންގެ ނަން ބޭނުން ކުރައްވައިގެން ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތީ" ޝެހެނާޒް ބުންޏެވެ.\nއެ ޕްރޮގްރާމްގައި ވާހަކަ ދައްކަމުން ރިލްވާންގެ މަންމަ އައިމިނަތު އީސާ ވަނީ ރައީސް ސޯލިހަށް ވޯޓު ދިނުމަށް މީހުން ކައިރީގައި އާދޭސް ކުރީ ރިލްވާނަށް އިންސާފު ލިބޭނެ ކަމަށް އުންމީދު ކޮށްގެން ކަމަށެވެ. އަދި ވެރިއަކަށް ވޯޓު ދިނުމަށް މީގެކުރިން ދުވަހަކުވެސް އެދިފައި ނުވާނޭ ކަމަށް އޭނާ ބުންޏެވެ.\n"އަޅުގަނޑު ބުނިން ހެޔޮ ނުވާނެއޭ ވޯޓެއް ދެއްވާށޭ ދައްތައަށް، ހަމަ މި ކުއްޖާއަށްޓަކާއޭ" އޭނާ ބުންޏެވެ.\nޝެހެނާޒް ވަނީ އަދިވެސް ރިލްވާނަށް އިންސާފެއް ނުލިބި މިއޮތީ މުއައްސަސާތައް ފެއިލްވެފައި އޮތުމުން ކަމަށް ބުނެފައެވެ. އަދި އެއްވެސް ވަރަކަށް މިހާރު ފުލުހުންގެ މުއައްސަސާއަށް އިތުބާރު ނުކުރާ ކަމަށް އޭނާ ބުންޏެވެ.\nރިލްވާން ގެއްލުނުތާ އެތައް ދުވަހަކަށް ފަހު މަރު ކޮމިޝަނުން އާންމުކުރި ރިޕޯޓުގައި ވަނީ ދީނީ ހަރުކަށި ފިކުރުގެ ޖަމިއްޔާއަކުން ރިލްވާން ރަހީނުކޮށްގެން ގެންގޮސް ކަނޑު އުޅަނދެއްގައި އޭނާ މަރާލާ ކަނޑުފެއްތި ކަމަށް ބުނެފައެވެ.\nރައީސް ސޯލިހް ވެރިކަމަށް އައުމުގެ ކުރިން ވަނީ ރިލްވާން އަދި ޔާމީނަށް އިންސާފު ހޯދައިދޭނެ ކަމަށް ވައުދުވެފައެވެ.\nއޮގަސްޓް 8, 2020 12:39\nސޯލިޙް ގެ ބަހާއި ޢަމަލު ދިމާނުވޭ. ރައްޔިތުންނަށް ހެއްލެވުނީ ފޮނި ވާހަކަތަކަށް.\nހަނދާން އާކޮށް ލާން ވާހަކަ ފުޅުތައް އަޑު އައްސަވާލައްވާ. ހުވާކުރުމަށްފަހު ނިންމަން ވިދާޅުވި ކިތައްކަންތައްތޯ ފަނުފުލުން. މަރު ކޮމިޝަނޭ އަމައޭ ބަފައޭ ކިޔަކިޔާފައި އިންސާފް ލިބިއްޖެ ތޯ އެންމެ މަރަކަށް ވެސް. ގެއްލުން އެކަކުވެސް ފެނިއްޖެ ތޯ. ކުރެވުނީ އެންމެކަމެއް. ތަރައްޤީ މެކުހަށް ޖަހަމުން އައި ރައީސް ޔާމީން ހައްޔަރު ކުރުން. ދިވެހި ޤައުމު ތަރައްޤީ ކޮށްފާނެތީ ހުއްޓުވީ. މަޖްލީހުގައި މެޖޯރިޓީ އޮވެގެން ކޮށްދެވުނު ކަމެއް ވިދާޅުވޭ. ރ. ޔާމީން ރައްޔިތުންގެ ބޯހިޔާ ވަހިކަން ޙައްލުކުރުމަށް އެޅުއްވި ފްލެޓް ކޮޅުވެސް ދެވޭވަރުނުވި. ނުވިތާކަށް ލިސްޓް ގަނޑުވެސް އިޢްލާނު ކޮށްނުލެވުނު. ކޮވިޑް ބޮލުގަޔާގައި މުޢިއްޒު ބޮލުގައި ހުރިހާކަމެއް. ކޮންމެ ކަމެއްވާއިރަށް މުޢިއްޒު މަޖްލީހަށް. އިސްތިއުފާ ދެއްވާ ރައްޔިތުން ނަށް ހެޔޮއެދެންޏާ. ރައްޔިތުންނަށް ކޮތަރުކޮށި ވެސް އޯކޭ\nއޮގަސްޓް 8, 2020 12:43\n÷އަނހާ..... މިވީ ކިހިނެއް؟ ކޮބައިތޯ މަރުކޮމިސަން؟؟؟؟\nއޮގަސްޓް 8, 2020 13:35\nމަރުވެއްޖެ! އެކަމަކު އަދި ކަފުން ނުކުރޭ. ކެވުނުވަރު މަދުވީމަ އަދި އެބަޖެހޭ ކާންދޭން.\nއޮގަސްޓް 8, 2020 12:53\nމިހާރުވިސްނިއްޖެދޯ؟؟؟؟ވޯޓުވެސްދިން އަދި ވޯޓުހޯދަންވެސްދުވި !! އެމްޑީޕީ މީހުންނަކީ ވަރަށްމަކަރުގަދަބައެއް !! ރައީސް މައުމޫނުގެނަންފުޅުވެސް ބޭނުންކޮށްގެންދުވިއިރު ހީވީއެހެންފަދަ ކަމެންހެން !! އެންމެފަހުން މިހާރު އެއާދިމާއިދިކޮޅު !! ރައީސް މައުމޫނަކީ އެމީހުންދަންނަބޭފުޅަކަށްވެސްނުވި!!\nއޮގަސްޓް 8, 2020 12:59\nވެރިކަމަށް އައިސް އެމީހުން ބޭނުން ވާ ކަންކަން އެކުރަނީ ، ކޯޓުތައް އަޅު ވެތިކޮށް ، ބަރުލަމާނީ ނިޒާމަކަށް ޤައުމު އަނބުރާލަނީ ، އަދި ވެރިކަމަށް އަންނަން ޚަރަދުކޮށްދިން މީހުންނަށް ދައުލަތުގެ ޚަޒާނާ ބަހާލަނީ ، އަދި ރައްޔިތުންގެ އަތްޖެހޭކަހަލަ ތަނެއްގައި ވިއްޔާ ތަޅުއަޅު ވަނީ ، އެމް. ޑީ.ޕީ ދަސްކޮށްބަލަ\nއޮގަސްޓް 8, 2020 13:28\nވެރިކަމަށް އައީ މާރާލާފައި އަދި ދެއްލިފައިވާ މީހުންގެ ޙައްޤު ހޯދާދިނުމާއި ވާއްކަމާއި ހިޔާނާތުގެ ނަމުގައި! ޑރ. ޢަފްރާޝީމް، ރިލްވާނު އަދި ޔާމީނު ރަޝީދު ޙާއްސަކޮށް ފާނހަގަކޮށް! ރައީސް ޔާމީނު ފިޔަވައި ދެންތިބީ ހުސް ހުދު ކާފޫރު! ކިހުނެއްތޯ މައްސަލަބަލަނީ އެމްޑީޕީ އިސްސަފުގައި ތިބި ގިނަމީހުންނަކީ އެމްއެމްޕީއާރުސީގެ ފައިސާގައި ޖެހިފައި ތިބި ބައެއްކަމަށް ނޫސްތަކުން ނާއި ތަފާތި އެކި މީޑިޔާތަކުން ފެންނަނީ! ޖުޑިޝަރީ މިނަން ކުރުމުގެ ނަމުގައި ތިމާ އިސްވެ ހުރެގެން ހިންގަނީ ހުސްޖަރީމާ! މިހުރިހާ މީހުން ބޭރުކޮށްގެންނޫނި އެއްވެސް ދިވެހި ރައްޔިތަކަށް އިންސާފެއްނެތް!\nއޮގަސްޓް 8, 2020 13:29\nއެމީހުންގެ ޔަހޫދީ ވާހަކަތައް ގަބޫލުކުރާ ބަޔަކު ކުރަނީ ބުއްދި ހަމަނޫން ވީމަ. އެއީ އެމީހުންގެ މައްސަލައެއް ނޫން. ޝަކުވާ ކުރުމުގެ ހައްގު އެމީހުނަށް ވޯޓު ދިން އެކަކަށްވެސް ލިބިގެން ނުވޭ.\nއޮގަސްޓް 8, 2020 13:31\nދެން އެހެންވީއިރު ކުރީގަވެސް އުޅުނުހެން މަގުމައްޗަށް ނުކުމެ ހަޅޭއްފަޅޭއް ޖަހަންވީނު! ކެރޭނެ؟ ލާހިކުކުޅަދާނައެއް ނޫނެއްނު!\nއޮގަސްޓް 8, 2020 13:40\nކަލޭމެނަށް ކެނެރީގޭ ނަޝީދުގެ ސަރުކާރަށް އިތުބާރު ކުރީތީ މަދެން ބުނާނެ އެއްޗެއްނެތް! ރީންދޫކުލަ ޖެހިގެން މިގައުމުގަ މިއުޅޭމީހުންނަކީ އެމީހުން އެބުނާ އެއްޗެއް ދިމާއިދިކޮޅަށް އެކަންކުރާނެ، ކޮށްފައޮތް ޔަހޫދީ ފިކުރުގެ ބައިގަނޑެއް! މީހުން ކަމެއް ބޭނުންވީމަ އޭރުގައޮތް ވަކިވަކި ރައްޔިތުންނަށް ބޭނުންޖެހިފައޮތް ހުރިހާކަމެއް ތިލަކޮށް ބޮލަށްލައިގެން އެމީހުންގެ ސިކުނޑިދޮވެލައިގެން އެކަމެއް ހާސިލްކުރަން ޕްލޭންކުރުން މީކީ އާކަމެއްނޫން! ރައްޔިތުން ގުނބޯހެއްދެނީ، ރައްޔިތުން ހިސާބަށްވުރެ ގަޅިވީމަ! އެމްޑީޕީއަކީ ޝައިތާނީ މަކަރުން ފުރިގެންވާ ޔަހޫދީ ފިކުރެެއްކަން އެންމެ ކުޑަކުއްޖާވެސް އަބަދުވެސް ދަނޭ!\nއޮގަސްޓް 8, 2020 14:16\nއިންސާފު ހޯދުމުގެ ނަމުގައި ވޯޓުހޯދަން ނިކުމެތިތިބީ ރިލްވާނު ގެއްލުވާލިމީހުނާއި ގުޅުންހު ރިމީހުން ނޫންކަމެއް ކިހިނެއްއެނގެނީ!\nއޮގަސްޓް 8, 2020 14:36\nތިޔަ އާއިލާގެ މީހުންގެ އަނގައިން ތިވާހަކަ ތިހެން ބުނުމުން އަހަރެން ވަރައް އުފާކޮއްފިން ސަބަބަކީ ތިމީހުން އަނގައިން ކިއާލި އެއްޗެހި އަޑު އިވިފަ ތިބިމީހުން ވީމަ ބުނެލީ\nއޮގަސްޓް 8, 2020 15:01\nވެރިކަމަށް މީހަކުގެންނަން މަސައްކަތް ކުރަންވާނީ އަމިއްލަ އެދުމެއްނެތި...ގައުމެއްފައިދާ އެއް ވެއްޖެއްޔާ އެނިމުނީ\nއޮގަސްޓް 8, 2020 16:19\nމިދިޔަ ސަރުކާރުން ރިލްވާންގެ އާއިލާއަށް ކުރި އަނިޔާއަކީ ކޮބާ؟ ޢެކަން ފުރަތަމަ ދުވަހު ވެސް ސިޔާސީ ކުރީ ތި އާއިލާ އިން. އިބޫ ބުނީ 24 ގަޑި އިރު ތެރޭ އިންސާފު ހޯދައިދޭނެ ކަމަށް. އިންސާފު ލިބިއްޖެތޯ؟ ރައީސް މީހާވެސް ވެރިކަމުގަ ހުރެ ނިކުތީ މުޒާހަރާއަށް އިންސާފު ހޯދަން.\nއޮގަސްޓް 8, 2020 16:57\nޝަކުވާ ކުރުމުގެ ހައްގު އެމީހުނަށް ވޯޓު ދިން އެކަކަށްވެސް ލިބިގެން ނުވޭ.\nއޮގަސްޓް 8, 2020 19:28\nތީއެއްވެސް ވާހަކައެއް ނުން މައުމޫންޖަލައްލީމާ ޔާމިން ވަކިބަޔަކައް ވަކިގޮތެއް ހަދާތީވެ\nއޮގަސްޓް 8, 2020 19:39\nގުނބޯހެދިގެން ވޯޓްދީގެންނު ތިތިބީ.


ކްލާހުގައި އިންނެވިޔަސް، މަޖިލީހުގައި އިންނެވިޔަސް އިންތި ކުރަހާ:...\n18 ސެޕްޓެންބަރ 2020 | ހުކުރު 18:32\nރައްޔިތުންގެ މަޖިލީހުގެ އެމްޑީޕީ މެމްބަރު އިމްތިޔާޒް ފަހުމީ (އިންތި)\n19 ސެޕްޓެންބަރ 2020 | ހޮނިހިރު 23:29\nއިންތި ބޮޑުކަމުދިޔަސް ތި ރީދޫ ބައިގަޑައް ރީތިވާނެ..\n18 ސެޕްޓެންބަރ 2020 | ހުކުރު 21:25\nޢަދި އޮރިޔާން ނުފޮރުވާ ތިބި މީހުންނޭ މި ކުރަހަނީވެސް.\n18 ސެޕްޓެންބަރ 2020 | ހުކުރު 21:18\nސިފަ ކުރެހުމަކީ ކޮން ކަހަލަ ކަމެއްބާ\nNarrated `Aisha: I stuffed for the Prophet (ﷺ)apillow decorated with pictures (of animals) which looked likeaNamruqa (i.e.asmall cushion). He came and stood among the people with excitement apparent on his face. I said, "O Allah's Messenger (ﷺ)! What is wrong?" He said, "What is this pillow?" I said, "I have prepared this pillow for you, so that you may recline on it." He said, "Don't you know that angels do not enterahouse wherein there are pictures; and whoever makesapicture will be punished on the Day of Resurrection and will be asked to give life to (what he has created)?" Sahih al-Bukhari 3224


ކޯވިޑްގައި އެޑްމިޓް ކުރަން ޖެހޭ މީހުން އިތުރުވުން، ނުރައްކާތެރި ސިގްނަލެއް! – Dhuvas Online\nމިހާތަނަށް ފަރުވާއެއް ހޯދިފައި ނުވާ ނުރައްކާތެރި ކޯވިޑް-19 މިހާތަނަށް ދުނިޔޭގެ 188 ގައުމެއްގެ 30 މިލިއަން މީހުންނަށް ޖެހިފައިވެ އެވެ.\nކޯވިޑް-19 ގެ އެންމެ ބޮޑު ކަންބޮޑުވުމަކީ މި ބަލީގައި މަރުވާ މީހުންނާއި ބަލި ފެތުރޭ ހަލުވިމިނެވެ. މިހާތަނަށް ދުނިޔެއިން ކޯވިޑް ޖެހިގެން 957،000 މީހުން މަރުވެފައިވެ އެވެ.\nކޯވިޑް ޖެހޭ މީހުންގެ ތެރެއިން ބަލީގެ ވޭނުގައި އުޅެންޖެހި ހާލު ސީރިއަސް ވަނީ ދިފާއީ ނިޒާމު ބަލިކަށި މީހުންނެވެ. އޭގެ ތެރޭޭގައި ހިމެނެނީ އުމުރުން ދުވަސްވީ މީހުންނާއި ބޮޑެތި ބަލިތަކަށް ފަރުވާ ހޯދާ މީހުންނެވެ.\nމި ބަލީގައި ރާއްޖެއިން މަރުވެފައިވާ ހުރިހާ އެންމެންނަކީވެސް މިފަދަ މީހުންނެވެ. ރާއްޖެއިން މިހާތަނަށް 12،000 އަށްވުރެ ގިނަ މީހުންނަށް ބަލި ޖެހިފައި ވީނަމަވެސް ބަލީގައި މަރުވެފައިވަނީ 45 މީހުން ނުވަތަ ބަލި ޖެހުނު މީހުންގެ 0.36 ޕަސެންޓެވެ.\nބަލި ޖެހުނު މީހުންނާއި އަޅާ ބަލާއިރު މިއީ މަދު އަދަދެކެވެ. ރާއްޖެއިން ކޯވިޑް ފެނުމާއި އެކު މުޅި ގައުމު ލޮކްޑައުންކޮށްގެން ތިން މަހަށްވުރެ ގިނަ ދުވަހު ބޭއްވި އިރު މި ބަލީގައި މަރުވީ ކޮންޓްރޯލް އަދަދެކެވެ. ކޮންމެ ފަހަރަކު އެޑްމިޓް ކުރާ މީހުންނާއި މަރުވާ މީހުންގެ އަދަދު ކުއްލިއަކަށް އިތުރު ވަނީ ކޯވިޑާއި ގުޅިގެން އަޅާ ފިޔަވަޅުތަކަށް ލުއި ދިނުމާއި އެކު އެވެ.\nޖުލައި އެކެއްގައި ނިއު ނޯމަލްގައި ގައުމު ހުޅުވާލުމާއި އެޑްމިޓް ކުރާ މީހުންނާއި މަރުވާ މީހުންގެ ރޭޓު އިތުރުވި އެވެ. އެކަމަކު އަނެއްކާވެސް ވަރުގަދަ ކުރުމަށް ފަހު ފިޔަވަޅުތަކަށް ލުއި ދިނުމުން މިމަހުގެ ތެރޭގައި އެޑްމިޓްކުރާ މީހުންނާއި މަރުވާ އަދަދު ވަނީ އިތުރުވެފައި އެވެ.\nއެޗްއީއޯސީގެ ތަރުޖަމާނު ޑރ. ފާތިމަތު ނަޒްލާ މިދިޔަ ހަފްތާގައި ވިދާޅުވީ ކޯވިޑް އެޑްމިޓް ކުރަން ޖެހޭ މީހުން އަނެއްކާވެސް އިތުރުވާން ފެށުމަކީ ކަންބޮޑުވާން ޖެހޭ ކަމެއް ކަމަށެވެ. އޭނާ ވިދާޅުވީ އެޑްމިޓް ކުރަން ޖެހޭ މީހުން އިތުރުވާ ނަމަ ބަލީގައި މަރުވާ މީހުން އިތުރުވާނެ ކަމަށެވެ.\nމިދިޔަ ތިން ހަފްތާއެއްހާ ދުވަސް ކުރިން ކޯވިޑަށް ފަރުވާ ދެމުން ދިޔަ މީހުންގެ އަދަދު 700 އަށް ދަށްވިއެވެ. އެކަމަކު މިހާރު އެ އަދަދު 1،000 އާއި ގާތް ކުރާ އަދަދަކަށް ވަނީ އިތުރުވެފައި އެވެ.\nއަދި ހޮސްޕިޓަލްގައި އެޑްމިޓްކޮށްގެން ފަރުވާ ދޭ މީހުންގެ އަދަދު 50 އިން ދަށްވުމަށް ފަހު އެ އަދަދު މިހާރު ވަނީ 80 އަށް އަރާފައި އެވެ. އެޑްމިޓްކޮށްފައިވާ ހުރިހާ އެންމެންނަކީ ބަލީގެ ރިސްކު ބޮޑު ދެ ކެޓަގަރީގެ މީހުންނެވެ.\nމިދިޔަ ދެ ހަފްތާ ތެރޭގައި ބަލީގައި މަރުވި މީހުންގެ އަދަދުވެސް ވަނީ ކުއްލިއަަށް އިތުރުވެފައި އެވެ. ދެ ހަފްތާ ތެރޭގައި ހަތް މީހުން ކޯވިޑް ޖެހިގެން މަރުވެފައިވެ އެވެ.\nޑރ. ނަޒްލާ ވިދާޅުވީ ކޯވިޑާއި ގުޅިގެން ދެން އޮތް އެންމެ ބޮޑު ކަންބޮޑުވުމަކީ ފްލޫ ކްލިނިކަށް ދައްކާ މީހުންގެ ތެރެއިން ޕޮސިޓިވްވާ މީހުން އިތުރުވުމެވެ. އެގޮތުން މިހާރު ފްލޫ ކްލިނިކަށް ދައްކާ މީހުންގެ އަދަދު ނުވަ ޕަސެންޓަށް އިތުރުވެފައިވާ ކަމަށް ވިދާޅުވެވެ.\nކޯވިޑާއި ގުޅިގެން އަޅާ ފިޔަވަޅުތައް ވަރުގަދަ ކުރުމުގައި ބަލާ ކަންކަމުގެ ތެރޭގައި ފްލޫ ކްލިނަށް ދައްކާ މީހުންގެ ތެރެއިން ޕޮސިޓިވްވާ ރޭޓާއި އެޑްމިޓްކޮށްގެން ފަރުވާ ދޭން ޖެހޭ މީހުންގެ އަދަދުގެ އިތުރުން ކްލަސްޓާ އަކާއި ގުޅުމެއްނެތި ބަލި ޖެހޭ މީހުންގެ އަދަދު ހިމެނެ އެވެ.\nއެހެންކަމުން އަނެއްކާވެސް ކޯވިޑް ފެތުރުން އިތުރުވިޔަ ނުދިޔުމަށް ފަރުދީ ގޮތުން ޒިންމާ އަދާ ކުރުން މުހިންމެވެ.\nމިހާތަނަށް ރާއްޖެއިން ބަލި ޖެހުނު މީހުންގެ ތެރެއިން 11،497 މީހުން ބަލިން ރަނގަޅުވެފައިވެ އެވެ. އެއީ ބަލި ޖެހުނު މީހުންގެ 91 ޕަސެންޓު މީހުންނެވެ.\nމަޝްޙޫރު ފުޓްބޯޅަ ލެޖެންޑް މަރަޑޯނާ މަރުވެއްޖެ\nމާލެ ހިޔާ ފުރަގަހުގައި ކުރިއަށް ގެންދިޔަ ފްލޫ ކްލިނިކްގެ ޚިދުމަތް މެދުކަނޑާލަން ނިންމައިފި\nބޮޗޭ އަނެއްކާވެސް ޕީޕީއެމް އާ ގުޅިއްޖެ


MDP memberun ge suvaaleh, Ali Waheed ah! | Jazeera\tއެމްޑީޕީގެ މެެމްބަރުންގެ ސުވާލެއް، އަލީ ވަހީދަށް! - Jazeera\nއެމްޑީޕީގެ މެމްބަރުން އަލީ ވަހީދަށް: ވަޒީރަކަށް ހުންނެވިއުރު ތި ވާހަކަ ނުދެއްކެވީ ކީއްވެ؟\nއަބްދުﷲ ނަސީރު އިބްރާހިމް September 21, 2021 344 views0\nހޯމަ ދުވަހުގެރޭ (ރޭ) ބޭއްވި ނުސްވެރިންގެ ބައްދަލުވުމުގައި ކުރީގެ ޓޫރިޒަމް މިނިސްޓަރ އަލީ ވަހީދު، ސަރުކާރާއި، ރައީސް އިބްރާހިމް މުހައްމަދު ސޯލިހްގެ މައްޗަށް ބޮޑެތި ތުހުމަތުތަކެއް ކުރެއްވިއިރު، އެ ވާހަކަތައް ވަޒީރުކަމުގައި ހުންނެވިއިރު ނުދެއްކެވީ ކީއްވެތޯ ސުވާލުކުރައްވައި، މަޤްސަދަކީ ޤައުމު ބައިބައިކުރުންކަމަށް ރައްޔިތުންގެ މަޖިލީހުގެ އެމްޑީޕީގެ މެމްބަރުން ތުހުމަތުކުރައްވައިފި އެވެ.\nވަޒީރުކަމުގައި ހުންނެވިއިރު، އަންހެން މުވައްޒިފުންތަކަކަށް ޖިންސީ ގޯނާކުރެއްވި މައްސަލާގައި ވަޒީރުކަމުން ވަކިކުރެވުނުފަހުން ބޭއްވެވި ފުރަތަމަ ނޫސްވެރިންގެ ބައްދަލުވުމުގައި އަލީ ވަހީދު ވަނީ ސަރުކާރަށާއި، ރައީސް އިބްރާހިމް މުހައްމަދު ސޯލިހްގެ މައްޗަށް މޯލްޑިވްސް މާރކެޓިން އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ)ގެ ހިޔާނާތާއި ގުޅުވައި ބޮޑެތި ތުހުމަތުތަކެއް ކުރައްވައިފަ އެވެ. އަދި މި ވެރިކަން ގެނައުމަށް ކުރެވުނު މަސައްކަތްތަކާމެދު ހިތާމަ ކުރައްވާ ކަަމަށް އަލީ ވަހީދު ވިދާޅުވި އެވެ.\nއޭގެއިތުރުން އަލީ ވަހީދު ވިދާޅުވީ ރަައީސް އަބްދުﷲ ޔާމީންގެ ވެރިކަން ބަދަލުކުރަން މަސައްކަތް ކުރެވުނީތީ ރައްޔިތުންގެ ކިބައިން މައާފަށް އެދޭ ކަަމަށާއި، އޭނާ ވިދާޅުވީ ބުރަ މަަސައްކަތުން ގެނެވުނީ "ބޭއިންސާފު" ޝަރީއަތެއް ކަމަށެވެ. އަދި އަލީ ވަހީދު ވިދާޅުވީ އެމްއެމްޕީއާރުސީގެ މައްސަލާގައި ރައީސް ޔާމީނަށްގެ މައްޗަށް އެއްވެސް ދައުވާއެއް ނުކުރެވޭނެކަމަށް ވިދާޅުވި އެވެ.\nއަންގާރަ ދުވަހުގެ (މިއަދުގެ) މަޖިލީސް ޖަލްސާ ފެށުމާއެކު އިދިކޮޅު މެމްބަރުން ވަނީ ނިޒާމީ ނުކުތާތައް ނަންގަވައި، އަލީ ވަހީދުގެ ނޫސްވެރިންގެ ބައްދަލުވުމުގެ ވާހަކަތައް ދައްކަވަން ފައްޓަވައިފަ އެވެ. އެގޮތުން އެއީ ކޮންމެހެން ދައްކަވަންޖެހޭ މުހިންމުޤައުމީ މައްސަލައެއްކަމަށް އެ މެމްބަރުން ގެންދެވީ ވިދާޅުވަމުންވެ.\nއެ މެމްބަރުންގެ ވާހަކަތަކަށް ރައްދުދީ ވާހަކަދެއްކެވި އެމްޑީޕީއަށް ނިސްބަތްވެވަޑައިގަންނަވާ މެމްބަރުން ވަނީ އަލީ ވަހީދަށް ވަރަށް ބޮޑަށް ފާޑުވިދާޅުވެފަ އެވެ. އެގޮތުން އެމްޑީޕީގެ މެމްބަރުން ވިދާޅުވީ އަލީ ވަހީދު ކުރެއްވި ތުހުމަތުތަކުގައި އެއްވެސް އަސްލެއް ނުވާކަމަށެވެ. އަދި ވަކިން ހާއްސަކޮށް، ރައީސް އިބްރާހިމް މުހައްމަދު ސޯލިހާއި ގުޅުވައި ދެއްކެވި ވާހަކަތަކުގައި އެއްވެސް ހަޤީޤަތެއް ނުވާކަމަށް މެމްބަރުން ވިދާޅުވި އެވެ.\nއަލީ ވަހީދުގެ އެ ވާހަކަތަކާއި، ތުހުމަތުތަކަކީޤައުމު ބައބައިކުރުމާއި، އަމިއްލަ މަސްލަހަތަށްޓަކައި ދެއްކެވި ވާހަކަތަކެއްގެ ގޮތުގައި ސިފަކުރައްވާ އެމްޑީޕީއަށް ނިސްބަތްވެވަޑައިގަންނަވާ މެމްބަރުން ވިދާޅުވީ އެ ވާހަކަތައް އަލީ ވަހީދު ހާމަކުރެއްވީ ޤައުމަށް އޮތް ލޯތްބެއްގެ ސަބަބުންކަމުގައިވާނަމަ، އެ ވާހަކަތައް ދައްކަވާނީ ވަޒީރުކަމުގައި ހުންނެވިއިރުގައި ކަމަށެވެ. ނަމަވެސް ވަޒީރުކަން ގެއްލި، ބޮޑު ދައުވާއެއް ދައުލަތުން އުފުލާފައިވަނިކޮށް އަލީ ވަހީދު އެ ވާހަކަތައް ދެއްކެވި މައިގަނޑު ސަބަބަކީ އޭނާ ބޭނުންވެވަޑައިގެންނެވިގޮތަށް ޝަރީއަތަށް ރައީސް ސޯލިހް ނުފޫޒް ނުފޯރެވުވުންކަމަށް މެމްބަރުން ވިދާޅުވި އެވެ.\nއެމްޑީޕީގެ މެމްބަރުން ވަނީ އަލީ ވަހީދު ކުރެއްވި ކަންތައްތަކުގެ މަތިން ހަނދާން ނެތުނީތޯވެސް ސުވާލުކުރައްވާފަ އެވެ.\nއަހުމަދާއި، ޖަމްޝީދުގެ ވާހަކަތައް އިމްރާން ދޮގުކުރައްވައިފި\nއަންހެން ކުއްޖަކަށް ޖިންސީ ގޯނާކުރި 37 އަހަރުގެ މީހެއް ހައްޔަރުކޮށްފި\nރާއްޖޭގައި އުފެއްދިދާނެ ދަނޑުވެރިކަމުގެ 17 ބާވަތެއް ފާހަގަކުރެވިއްޖެ: ރައީސް\nދަނޑުވެރިންގެ ދުވަހުގެ ޖަލްސާ


ކުޑައިރު މަދުން ނިދާ ނަމަ އަވަހަށް މުސްކުޅިވޭ – ދިރާސާ – Ungoofaaru\nބަނޑޭރިގަނޑު/ޙަބަރު/ކުޑައިރު މަދުން ނިދާ ނަމަ އަވަހަށް މުސްކުޅިވޭ – ދިރާސާ\n0 308 މިނެޓެއް ނުވަނިސް ކިޔާލެވޭ\nކުޑަކުދިން މަދުވެގެން ދުވާލަކު9ގަޑި އިރާއި 11 ގަޑިރާ ދެމެދުގެ މުއްދަތަކަށް ނިދުމަށް ސިއްހީ މާހިރުން ލަފާދެއެވެ. އެ މިންވަރަށް ކުދިންނަށް ނިދި ނުލިބޭ ނަމަ ސެލްތައް އަވަހަށް މުސްކުޅިވާނެ ކަމަށް ޕްރިންސެޓަން ޔުނިވާސިޓީގެ ސައިންސްވެރިން ހެދި ދިރާސާ އަކުން ދައްކައިފިއެވެ.\nއިންސާނުންގެ ޑީއެންއޭގައި “ޓިލަމިއާ” ކިޔާ ބައެއް ހިމެނެއެވެ. ހަށިގަނޑުގެ ސެލްތައް މުސްކުޅިވުމާ ގުޅިފައި ވަނީ މި ބައެވެ. ހަށިގަނޑުގެ ސެލްތަކުން އާ ސެލް އުފެދުނު ވަރަކަށް ޓެލަމިއާ ކުރުވަމުން ދެއެވެ. އެހެން ގޮސް ވަކިވަރަކަށް ކުރުވުމުން އާ ސެލްތައް އުފެދުން ހުއްޓި ހަށިގަނޑު މުސްކުޅިވާން ފަށައެވެ.\nމި ދިރާސާގައި ބެލީ ނިދި މަދުވުމުން ޓެލެމިއާ އަށް އަންނަ ބަދަލުތަކަށެވެ. އުމުރުން9އަހަރުގެ 1567 ކުޑަކުދިން ބައިވެރިކޮށްގެން ހެދި މި ދިރާސާއިން ދެއްކި ގޮތުގައި މަދުން ނިދާ ކުދިންގެ ޓިލަމިއާ ނިދި މަދުވާ ކޮންމެ ގަޑިއިރަކަށް 1.5 އިންސައްތަ ކުރުވެއެވެ. މިކަމުގެ ސަބަބުން އެކުދިން ބޮޑެތިވުމުން އަވަހަށް މުސްކުޅިވުމާއި ސިއްޙީ އެތައް މައްސަލަތަކަކާ ކުރިމަތިލާން ޖެހިދާނެ ކަމަށް މި ދިރާސާ ހެދި ސައިންސްވެރިން ބުންޏެވެ.\nޓިލަމިއާ ކުރުވުމަކީ ކެންސަރާއި، ހިތުގެ ބަލިތަކާއި ވިސްނުން ކޮށިވުން ފަދަ މައްސަލަތަކާ ކުރިމަތިލާން ޖެހޭ ކަމެއް ކަން ކުރީގެ ހޯދުން ތަކުން ވަނީ އެނގިފައެވެ. މި ދިރާސާގައި ބައިވެރިވި ކުދިންގެ ކިބައިން ސިއްޙީ ބޮޑު މައްސަލައެއް ފާހަގަ ނުވި ނަމަވެސް އެ ކުދިން ބޮޑުވުމުން ސިއްޙަތައް އަންނަ ބަދަލުތައް ބެލުމަށް ދިގުދެމިގެންދާ ދިރާސާއެއް ކުރުމަށް މި ދިރާސާ ހެދި ސައިންސްވެރިން ވަނީ ނިންމާފައެވެ.\nމި ދިރާސާ ޝާއިރުކޮށްފައި ވަނީ ޖޯނަލް އޮފް ޕިޑިއަޓްރިކްސް ގައެވެ.


Raajje aai Lanka aa dhemedhu4ebbasvumehga soikoffi\nމިއަދު ވެވުނު އެއްބަސްވުންތައް ބަދަލުކުރެއްވުމުގެ ތެރެއިން-- ފޮޓޯ: ރައީސް އޮފީސް\nރާއްޖެ އާއި ލަންކާއާ ދެމެދު ހަތަރު އެއްބަސްވުމެއްގައި ސޮއިކޮށްފި\nސްރީލަންކާގެ ބޮޑުވަޒީރު ރަނިލް ވިކްރަމަސިންހަ ރާއްޖެއަށް ކުރައްވަމުންދާ ރަސްމީ ދަތުރުފުޅުގައި ދެގައުމުގެ މެދުގައި ހަތަރު އެއްބަސްވުމެއްގައި ސޮއިކޮށްފި އެވެ.\nރައީސް އޮފީހުގައި މިއަދު ހެނދުނު އޮތް ރަސްމިއްޔާތުގައި ސޮއިކޮށްފައި ވަނީ ވިސާ އާއި މަތީ ތައުލީމާއި އިޖުތިމާއީ ރައްކާތެރިކަމާއި ޒުވާނުންނާ ގުޅޭ އެއްބަސްވުންތަކެއްގަ އެވެ.\nލަންކާގައި އުޅޭ ދިވެހިންގެ ވިސާއާ ގުޅޭ ގޮތުން ސޮއިކުރެވުނު "އެގްރީމަންޓް އޮން ފެސިލިޓޭޝަން އޮފް ވިސާ އެރޭންޖްމެންޓްސް" ގެ ދަށުން ލަންކާއަށް ދަތުރުވެރިއެއްގެ ގޮތުގައި ޒިޔާރަތް ކުރާ ދިވެހީންނަށް 90 ދުވަހުގެ އޮން އެރައިވަލް ވިސާ، ހިލޭ ހަމަޖެހިގެންދާނެ އެވެ. މިއަދު ސޮއި ކުރެވުނު އެއްބަސްވުމަކީ 2008 ވަނަ އަހަރު ދެގައުމުގެ މެދުގައި ވެވިފައިވާ ވިސާއާ ބެހޭ އެއްބަސްވުމަށް ގެނެވުނު އިސްލާހެކެވެ.\nމި އެއްބަސްވުމުގެ ދަށުން ލަންކާގައި ތައުލީމު ހާސިލުކުރަމުންދާ ދިވެހި ދަރިވަރުންނާއި އެދަރިވަރުންގެ ބެލެނިވެރިންނަށް ލުއި ފަސޭހަތަކެއް ލިބިގެންދާނެ އެވެ. އަދި ދެގައުމުގައި ވިޔަފާރިކުރަން ބޭނުންވާ ފަރާތްތަކަށް މަލްޓިޕްލް އެންޓްރީ ބިޒްނަސް ވިސާ ހަމަޖެހިގެންދާނެ އެވެ.\nމަތީ ތައުލީމާ ބެހޭ ގޮތުން ސޮއިކުރެވުނީ "އެމްއޯޔޫ އޮން ހަޔަ އެޑިއުކޭޝަން" އެއްބަސްވުމުގައެވެ. މިއެއްބަސްވުމުގެ ދަށުން ދެގައުމުގެ ދަރިވަރުންނަށް ތައުލީމީ ފުރުސަތުތައް ފަހިކޮށްދޭންޖެހޭނެ އެވެ.\nއިޖްތިމާއީ ރައްކާތެރިކަމުގެ ދާއިރާއިން ދެގައުމުގެ މެދުގައި އެއްބާރުލުން ދިނުމަށް ވަނީ "އެމްއޯޔޫ އޮން ސޯޝަލް ޕްރޮޓެކްޝަން" ގައި ސޮއިކޮށްފަ އެވެ. މި އެއްބަސްވުމުގެ ދަށުން ކުޑަކުދިންނާއި، ދުވަސްވީ މީހުންގެ އިތުރުން، ނުކުޅެދުންތެރިކަން ހުންނަ ފަރާތްތަކަށް އެހީތެރިކަން ފޯރުކޮށްދިނުމަށް އެއްބަސްވި އެވެ.\n"އެމްއޯޔޫ ފޯ ވޮކޭޝަނަލް ޓްރެއިނިން އެންޑް ޔޫތް ޑިވެލޮޕްމަންޓް" ގެ ނަމުގައި މިއަދު ބަދަލު ކުރެވުނު އެއްބަސްވުމަކީ ޒުވާނުންނަށް އަމާޒުކޮށްގެން ވެވުނު އެއްބަސްވުމެކެވެ. އެ އެއްބަސްވުމުގައިވާ ގޮތުން މައުލޫމާތު ބަދަލުކުރުމާއި، ގުޅިގެން މަސައްކަތް ކުރުމާއި، އިސްނެގުމާއި ހިންގުމުގެ ހުނަރު ތަރައްގީ ކުރުމަށް ތަމްރީން ޕްރޮގްރާމްތަކެއް ހިންގޭނެ އެވެ.\nއޭގެ ތެރޭގައި ފަންނީ އަދި ވޮކޭޝަނަލް ތަމްރީންތައް ހިމެނެ އެވެ. މި އެއްބަސްވުމުގެ ދަށުން ދެގައުމުގެ ދެމެދުގައި ތާރީހާއި ސަގާފަތް ދިރުވާ އާލާކުރުމާ، ބަހާއި އާދަކާދައިގެ ތެރެއިން އިލްމީ ދިރާސާތައް ހެދުންވެސް ހިމެނެއެވެ.\nލަންކާގެ ބޮޑު ވަޒީރު ރަނިލް ރާއްޖެ ވަޑައިގަތުމާއެކު ރާއްޖޭގެ ސަރުކާރުން ވަނީ އެމަނިކުފާނަށް ހޫނު މަރުހަބާއެއް ދަންނަވައިފައެވެ. ފޮރިން މިނިސްޓަރު އަބްދުﷲ ޝާހިދު ވަނީ ރަނިލްއަށް ވެލާނާ އިންޓަނޭޝަނަލް އެއާޕޯޓުން މަރުހަބާ ދަންނަވައިފައެވެ.\nއަދި އެމަނިކުފާނު މާލެ ވަޑައިގަތުމުން ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވަނީ ޖުމްހޫރީ މައިދާނުން އެމަނުކުފާނަށް މަރުހަބާ ދަންނަވައިފައެވެ. އެއަށްފަހު ދެބޭފުޅުން ވަނީ ރައީސް އޮފީހަށް ވަޑައިގެންފައެވެ. ރަނިލް ވަނީ ރައީސް އޮފީހުގެ މެހެމާނުން ސޮއި ކުރައްވާ ފޮތުގައި ސޮއި ކުރައްވައިފައެވެ.\nރަނިލް ރާއްޖެއަށް ކުރައްވާ ތިން ދުވަހުގެ ދަތުރުފުޅުގައި މާދަމާ ރައްޔިތުންގެ މަޖިލީހުގައި ތަގުރީރު ކުރައްވާނެއެވެ. އަދި މާދަމާއިން ބުރާސްފަތި ދުވަހަށް ކުރިއަށްދާ އިންޑިއަން އޯޝަން ކޮންފަރެންސްގައި ބައިވެރިވެ އެ ކޮންފަރެންސް ޗެއާ ކުރައްވާނެ އެވެ.\nޒުވާނުން ވިސާ ތައުލީމް ލަންކާ-ރާއްޖެ\nކީއްވެގެން އިންޑިޔާއިން ތިހާ ފަސޭހަ ކޮށް ހަމަޖައްސައި ނުދިނީ


Nurakkaatherikan Boduvegenvaa, Giyaamai Dhuvahah Biruvethive Rakkaatherivey - Khuthuba - Vaguthu\nނުރައްކާތެރިކަން ބޮޑުވެގެންވާ، ޤިޔާމަތްދުވަހަށް ބިރުވެތިވެ ރައްކާތެރިވޭ – ޚުޠުބާ\nމުސްލިމުން الله سبحان و تعالىٰ އަށް ތަޤުވާވެރިވެ އެދުވަހެއްގެ ނުރައްކާތެރިކަން ބޮޑުވެގެންވާ، ޤިޔާމަތް ދުވަހަށް ބިރުވެތިވެ ރައްކާތެރިވުމަށް ހުކުރު ޚުޠުބާގައި ނަސޭހަތް ދީފިއެވެ.\nމިއަދު ރާއްޖޭގެ މިސްކިތްތަކުގައި އިއްވި ޚިޠުބާގައި ބުނެފައި ވަނީ އާޚިރަތް ދުވަހާއި މެދު ޣާފިލްވެ އެދުވަހުގެ ބިރުވެރިކަން ހަނދާން ނައްތާނުލުމަށް ގޮވާލާފައެވެ.\nޤިޔާމަތް ދުވަހުގެ ހާލަތު ބަޔާން ކުރައްވަމުން ލުޤުމާން ސޫރަތުގެ 33 ވަނަ އާޔަތުގައި ﷲ ވަހީކުރައްވާފައިވާ ބަސްފުޅު ހުކުރު ޚުޠުބާފައި ވަނީ ހަނދާން ކޮށްދީފައެވެ. އެއާޔަތުގެ މާނައިގައި ވެއެވެ. "އޭ މީސްތަކުންނޭވެ! ތިޔަބައިމީހުންގެ ވެރިރަސްކަލާނގެއަށް ތިޔަބައިމީހުން تقوى ވެރިވާށެވެ! އަދި އެދުވަހުގައި ބަފަޔަކަށް ދަރިޔެއްގެ މަތިން ކަމެއް ފުއްދައެއް ނުދެވޭނޭ، އަދި ދަރިޔަކަށްވެސް ބަފަޔަކަށް ކަމެއް ފުއްދައެއް ނުދެވޭނޭ ދުވަހަކަށް ތިޔަބައިމީހުން ބިރުވެތިވާށެވެ! ހަމަކަށަވަރުން، اللَّه ގެ وعد ފުޅަކީ، حق ތެދެވެ. ފަހެ، ދުނިޔޭގެ ދިރިއުޅުން ތިޔަބައިމީހުން ހެއްލުންތެރިކުރިޔަ ނުދޭހުށިކަމެވެ! އަދި މަކަރުވެރި شيطان އާ، ތިޔަބައިމީހުން اللَّه އާމެދު ހެއްލުންތެރިކުރިޔަ ނުދޭހުށިކަމެވެ!"\nލައުނަތް ލެއްވިގެންވާ ޝައިޠާނާ ވަނީ އޭނާގެ ދަންތުރައިގައި އެބައިމީހުން ޖައްސައި، ދުނިޔަވީ ލައްޛަތާއި ޝަހުވަތުގެ އަޅުވެތިކަމުގެ ކަސްތަޅުން ކަސްތަޅު އަޅުވާފައި ކަމަށް ޚުޠުބާގައި ބުނެފައި ވެއެވެ.\n"ޝައިޠާނާގެ މި ދަންތުރައިގެން އަޅުތަކުންނަށް ސަލާމަތްވެވެން އޮތް ހަމައެކަނި މަގަކީ ޝައިޠާނީ ވަސްވާސްތަކުން ކިލަނބުވެފައިވާ ހިތްތައް އީމާންކަމުގެ ނޫރުން އަލިކުރުމެވެ. ފަނާވެދަނިވި ދުނިޔޭގެ މިކުރު ދަތުރުގެ މަޤުޞަދާއި މެދު ފުންކޮށް ވިސްނައި، މިދަތުރު ނިންމައިލަން ޖެހޭ މަންޒިލު ކަމުގައިވާ އާޚިރަތުގެ މަތީން ތާއަބަދު ހަނދުމަކުރުމުގައި ސާބިތުވެ ތިބުމެވެ." ޚުޠުބާގައި ބުނެފައި ވެއެވެ.\nޤިޔާމަތް ދުވަހުގެ ބިރުވެރިކަން ހަނދާން ކޮށްދިނުމަށް ﷲ ގެ ވަހީބަސްފުޅު ޚުޠުބާގައި ގެނެސްދީފައިވެއެވެ. ﷲ ވަހީކުރެއްވި ބަސްފުޅެއްގެ މާނައިގައި ވެއެވެ. "ފަހެ، ގަދަފަދަ އަޑު އަތުވެއްޖެހިނދެވެ. (އެއީ) މީހާ އޭނާގެ أخ އާގެ ކިބައިންނާއި، އޭނާގެ މަންމައާއި، ބައްޕަގެ ކިބައިންނާއި، އޭނާގެ އަނބިމީހާއާއި، ދަރިންގެ ކިބައިން ފިލަންދާ ދުވަހެވެ."\nކޮންމެ މީހަކީވެސް ދުނިޔޭގެ ދަންފަޅި ހަމަކޮށް ޤިޔާމަތް ދުވަހުގެ ދަރުބާރުގައި ޖަވާބުދާރީވާން ޖެހޭނެ މީހެއް ކަން ހަނދާންކޮށް، އެދުވަހަށް ތައްޔާރުވުމަށް ޚުޠުބާގައި އެދިފައިވެއެވެ.\nދަރިންނަށް ނަސޭހަތް ދޭއިރު، ނިކަމެތިކޮށްލާ ފަދަ ބަސްތައް ނުބުނޭ، އެހެން ކުދިންނާއި އަޅާނުކިޔާ - ޚުތުބާ\nސެޕްޓެމްބަރު 13, 2019 14:37\nވަރައްބިރުގަނޭ...ކުއްކުރެވިފަ އެބަހުރި ކުރީގަ ގޯސްކަންތައް ކުރެވިފަ އެބަހުރި.އިންށާ ﷲ މިއަޅާގެ ކުއްފާފަތައް މާތް ﷲ އަފޫކުރައްވާނެ\nމިއަދު އަހަރެންއެކަމާ ދެރަވޭ އަބަދުވެސް ދުއާކުރަން????\nސެޕްޓެމްބަރު 13, 2019 14:40\nޥަރަށް ފުރިހަމަ ހުތުބާއެއް. މިފަދަ ހުތުބާތަށް ގިނަކުރުން މުހިއްމު


BREAKING : Dhivehi Aailaa Eh Lanka In Hayyaru Koffi - Vaguthu\nދިވެހި އާއިލާ އެއް ލަންކާ އިން ހައްޔަރު ކޮށްފި\nދިވެހިންގެ އާއިލާ އެއް އަވަށްޓެރި ސްރީލަންކާ އިން ހައްޔަރުކޮށްފިއެވެ.\n"ވަގުތު" އަށް އެނގިފައިވާ ގޮތުން ހައްޔަރު ކޮށްފައި ވަނީ މޯލްޑިވިއަން އަައިޑޮލް އިން މަޝްހޫރު ވި ލަވަކިޔުންތެރިޔާ ހުސައިން އިރުފާން (ޒަކިއްޓޭ)ގެ އާއިލާގެ ބައެކެވެ.\nލަންކާ އިން ދިވެހި އާއިލާއެއް ހައްޔަރުކޮށްފައިވާކަން ފޮރިން މިނިސްޓްރީން "ވަގުތު"އަށް ވަނީ ކަށަވަރުކޮށްދެއްވާފައެވެ.\nރާއްޖޭގެ ފޮރިން މިނިސްޓްރީގެ ޑިރެކްޓާ އޮފް ކޮމިއުނިކޭޝަންސް މިއުވާން މުހައްމަދު "ވަގުތު"އަށް ވިދާޅުވީ، ލަންކާއިން ދިވެހި އާއިލާއެއް ހައްޔަރުކޮށްފައިވާކަމުގެ މައުލޫމާތެއް މިއަދު ލިބިފައިވާ ކަމަށެވެ.\nމިއުވާން ވިދާޅުވީ، އެފަދަ މައުލޫމާތެއް ލިބިގެން މިހާރު ބަލަމުންދާ ކަމަށެވެ. އެމީހުން ހައްޔަރުކޮށްފައި ވަނީ ކޮން ކަމަކާއި ގުޅިގެންކަން އޭނާ ސާފުކޮށް ދީފައެއް ނުވެއެވެ. އޭނާ ވިދާޅުވީ، އެކަން ބަލަމުންދާ ކަމަށެވެ.\n"މާބޮޑު ޑީޓެއިލްއެއް އަދި ލިބިފައެއް ނެތް، މިހާރު ބޭރުގައި އުޅޭ މީހުންގެ ވިސާ އިޝޫސް އެބަ ދިމާވޭ، ބޭރުގައި ތިބި ހުރިހާ އެންމެންނަށް އަހަރުމެން އެބަ އަންގަން ވިސާ ކަންތައްތަކުގައި ސަމާލުވާން" މިއުވާން ވިދާޅުވިއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ލަންކާ އިން ދިވެހިން ހައްޔަރު ކުރީ އެމީހުންގެ އަތުގައި އެއްވެސް ލިޔެކިޔުމެއް ނެތިގެންނެވެ.\nޖޫން 25, 2020 20:02\nހާދަ އާދައިގެ ބަހުރުވައިން މިއުވާނު ވާހަކަ ދައްކަނީ؟ ބަލަ ސަރުކާރުގެ ވުޒާރާއަކުން ނޫސްވެރިންނަށް މައުލޫމާތު ދޭއިރު ކަލޭ ކަލޭ ކިޔައިގެން ވާހަކަ ދައްކާ އަޑެއް އަދި ނާހަން މިފަހަރު ނޫނީ!\nޖޫން 25, 2020 20:22\nބަލަ މިޤައުމުގައި އެކަނި އުޅެވޭނީ ވިސާޔާނުލާ ، ދެން ދުވަސްކޮޅަކުން ޤަވައިދަށް ފައްތާނެ މީބޮޑު ޖޯކެއްކަހަލަ ޤާނޫން އާއި ޤަވައިދެއް އޮންނަ ޤައުމެއް . މިޤައުމުގެ އުފަން ރައްޔިތުން އުޅެންޖޭހެނީ މިޤައުމުގައި އޮންނަ ޤާނުޫން އާއި ޤަވާއިދުން ސަލާމަތްނުވެގެން ، ބިދޭސިން އުޅޭނީ ހިތުހުރިގޮތަކަށް އޯކޭ ވާނެ\nޖޫން 25, 2020 20:38\nއަޖައިބަކީ ރާއްޖޭގަ ދުވަހަކުވެސް ވިސާމައްސަލައިގަ މީހަކު ހައްޔަރުކުރާއަޑު ނީވޭތީ\nއެއީ ބޭރުގައުމުގަ ދިވެހިން ވިސާ މައްސަލަ ދިމާވެއްޖިއްޔާ ވާގޮތަކީ. އެކަމަކު މިރާޢްޖޭގައި ބިދޭސީން އެއުޅެނީ ވިސާއެއް ވޯލް ޕާމިޓެއް އެކައްޗެއްވެސް ނެތި ފްރީކޮށް. ރާއްޖޭގެ އިޤްތިޞާދުން އެތައް މިލިއަން ޑޮލަރެއް ބޭރުކުރަމުން. ޒިިންމާދާރު މުއައްސަސާތަކާއި އެތަންތަނުގައި ތިބި ވެރިން ލަދެއް ނުގަނޭތޯ؟ ވަޒީފާގެ މަސްޢޫލިއްޔަތު އަދާނުކުރެވޭ ތާގަ ލިބޭ މުސާރަ ހަލާލުތޯ؟\nޖޫން 25, 2020 22:29\nޢެކަމު ރާއްޖޭގަ އުޅެވޭ ވިސާ ނުލާވެސް\nޖޫން 25, 2020 22:31\nލެޔެކިއުން ނެތި ފުރީކޮށް ހަމަ އެކަނި އުޅެވޭ ގައުމަކަށް އޮންނާނީ ދިވެހިރާއްޖެ. އެވެ ސް ހާއ ސަކޮށް ބަނގުލަދޭ ސް ބޭފުޅުންނަށް.\nޖޫން 26, 2020 01:33\n"ލަންކާ އިން ދިވެހިން ހައްޔަރު ކުރީ އެމީހުންގެ އަތުގައި އެއްވެސް ލިޔެކިޔުމެއް ނެތިގެންނެވެ." އެހެން ނަމަވެސް ރާއްޖޭގައި މިކަން އޮތީ ދިމާއިދިކޮޅަށް، ކުޅުދުއްފުށީގައި މިހާރު އުޅޭ ބަންގާޅި ދެބޭފުޅުން އަތުގައި އެއްވެސް ލިއުމެއްނެއް އެހެންވެ އެމީހުން ގައުމަށް ފޮނުވާލެވޭކަށްވެސް ނެއް ހައްޔަރުކުރެވޭކަށް ނެތް، ދިރިއުޅޭނެ ތަނެތްނެތް އެހެންވެ މިހާރު އުޅޭކަމަށްވަނީ ހަދާނިމި މީހުން ދިރިއުޅޭން ހަވާލުނުކޮށްހުރި ފްލެޓެއްގައި އެވެސް އެމީހުން އަމިއްލަޔަށް އެތަނަށްވަދެ... ކިހާ އަރާމު\nޖޫން 26, 2020 08:14\nމިލިއުން ކިޔައިމާ ސިސްސައިގެން ހިނގައްޖެ. ކޮބައިތަ މިތަނުގެ ފުލުހުން. ކޮބައިތަ މިތަނުގެ އިމިގުރެޝަން. ކޮބައިތަ ދިވެހިދައުލަތް. ދައުލަތުގެ ފައިސާ ޚަރަދުކުރާނެގިތާ ބަހާނެގޮތާ ލޯނު ނަގާނެގޮތާ ވަކިބަޔެއެއްގެ މައްޗަށް ދައުވާ ކުރުމާ ވަކިބަޔަކު ޙިމާޔަތް ކުރުމާ ޓެކުސް ނެހުމާ ޖޫރިމާނާ ކުރުން އެކަނިތަ. ދައުލަތް ހިންގުމަކީ.\nޖޫން 27, 2020 21:23\nބަލަ ކަލޭކިޔަސް ނުކިޔަސް މިހާރު ވާނީ ހަމަހަމަ\nމީ އެޖެންޑާ 19 ވަކިއުސޫލެއް ވަކިގޮތެއް ނެތް\nކީއްކުރާނީ ހުރިހާކަމެއް މިދަނީ ގާދޫކޮލުން ބޭރަށް


Newcastle Athun Hoadhi Molhaaeku City Ah2Record Eh - Vaguthu\nނިއުކާސަލް ކޮޅަށް ލަނޑު ޖެހުމަށްފަހު ސިޓީ ކުޅުންތެރިން އުފާފާޅުކުރަނީ\nއިނގިރޭސި ޕްރިމިއާ ލީގުގައި ލީގު ޗެމްޕިއަންކަން ކަށަވަރުކޮށްފައިވާ މެންޗެސްޓަރ ސިޓީން ނިއުކާސަލް އަތުން އުނދަގޫ މޮޅެއް ހޯދައިފިއެވެ.\nނިއުކާސަލްގެ ދަނޑުގައި ކުޅުނު މިމެޗުން ސިޓީ މޮޅުވެފައިވަނީ 4-3 ގެ ނަތީޖާއަކުންނެވެ. މި މެޗުން މޮޅުވުމާއެކު ސިޓީ ވަނީ އިނގިރޭސި ފުޓްބޯޅައިގެ ބޮޑު ދެ ރެކޯޑެއް ގާއިމްކޮށްފައެވެ.\nމި މޮޅާއެކު ސިޓީ ގާއިމުކުރި ދެ ރެކޯޑުގެ ތެރެއިން އެއް ރެކޯޑަކީ އިނގިރޭސި ހުރިހާ ޑިވިޝަނެއްގައި ރަށުންބޭރުގައި އެންމެ ގިނަ މެޗުން މޮޅުވުމުގެ ރެކޯޑެވެ. ރަށުންބޭރުގައި ސިޓީ ކުޅުނު މެޗުތަކުގެ ތެރެއިން ޖެހިޖެހިގެން 12 މެޗުން ވަނީ މޮޅުވެފައެވެ. 1888 ގެ އިނގިރޭސި ލީގު ކަޕުގެ ފަހުން އަދި މިހާތަނަށް އެއްވެސް ޓީމަކަށް މި ޝަރަފް ހާސިލެއް ނުވެއެވެ.\nއަނެއް ރެކޯޑަކީ ރަށުންބޭރުގައި ކުޅުނު 23 މެޗުން ބަލިނުވެ އިނގިރޭސި ފުޓްބޯޅައިގައި ގާއިމުކޮށްފައިވާ ރެކޯޑެވެ. މި ރެކޯޑު ކުރިން އޮތީ ބަލިނުވެ 22 މެޗު ހަމަކުރި ނޮޓްސް ކައުންޓީ އަތުގައެވެ.\nމެޗުގައި ފުރަތަމަ ލީޑުނެގީ ނިއުކާސަލް އެވެ. މި ލަނޑު 25 ވަނަ މިނެޓުގައި ކާމިޔާބުކުރީ އެމިލް ކްރާފްތް އެޗެ. މި ހާފުގައި ސިޓީން ނަތީޖާ ހަމަހަމަކުރީ 39 ވަނަ މިނެޓުގައެވެ. މި ލަނޑު އެ ޓީމަށް ކާމިޔާބުކޮށްދިނީ ކަންސެލޯ އެވެ. ސިޓީން ލީޑުނެގި ލަނޑު ފުރަތަމަ ހާފު ނިމެން ތިން މިނެޓަށް ވެފައިވަނިކޮށް ކާމިޔާބުކުރީ ފެރާން ޓޮރޭސް އެވެ. ނަމަވެސް ފުރަތަމަ ހާފުގެ އިތުރު ވަގުތުގައި ލިބުނު ޕެނަލްޓީއަކުން ޖޮލިންޓަން ވަނީ ނިއުކާސަލް އަށް ނަތީޖާ އެއްވަރުކޮށްދީފައެވެ.\nދެވަނަ ހާފުގައި ނިއުކާސަލްގެ ޖޯސެފް ވިލޮކް އަށް މެޗުގެ 59 ވަނަ މިނެޓުގައި ޕެނަލްޓީއެއް ލިބުނެވެ. މެޗުގެ 59 މިނެޓުގައި ލިބުނު މި ޕެނަލްޓީ ކާމިިޔާބެއް ނުކުރެވުނެވެ. ނަމަވެސް މި ޕެނަލްޓީ ލިބުނުތާ ތިން މިނެޓުފަހުން ލިބުނު ފުރުސަތަކުން ވިލޮކް ވަނީ ނިއުކާސަލްއަށް ލީޑުނެގި ލަނޑު ކާމިޔާބުކޮށްދީފައެވެ.\nނަމަވެެސް މި ލީޑު މާ ގިނައިރަކަށް ހިފަހައްޓައެއް ނުލެވުނެވެ. މެޗުގެ 64 ވަނަ މިނެޓުގައި ފެރާން ޓޮރޭސް އަނެއްކާވެސް ނަތީޖާ ހަމަހަމަކުރި އިރު މެޗުން ސިޓީ މޮޅުވި ލަނޑާއެކު ފެރާން ޓޮރޭސް ހެޓްރިކް ފުރިހަމަކުރީ 66 ވަނަ މިނެޓުގައެވެ.\nމި މޮޅާއެކު ސިޓި ވަނީ އެއްވަނައިގައި 13 ޕޮއިންޓުގެ ލީޑެއް ނަގާފައެވެ. އެއީ ކުޅުނު 36 މެޗުން ލިބުނު 83 ޕޮއިންޓާއެކު އެވެ. އެ ޓީމާއި އެންމެ ކައިރިން ޔުނައިޓެޑް އޮތީ 36 މެޗުން 70 ޕޮއިންޓް ހޯދައިގެންނެވެ.


Hajjah meehun gendhaane kunfuni thah kanda elhi goy ACC ah | Mihaaru\nދިވެހި ހައްޖުވެރިންގެ ބަޔަކު ޖަމްރާތައް ކައިރީގައި-- ފޮޓޯ/ ހައްޖު ކޯޕަރޭޝަން\nހައްޖަށް މީހުން ގެންދާނެ ކުންފުނިތައް ކަނޑައެޅި ގޮތް އޭސީސީއަށް\n19 މެއި 2017 - 18:20 25 comments\nއަމިއްލަ ފަރާތަކުން އޭސީސީއަށް މައްސަލަ ހުށަހެޅީ ޕޮއިންޓް ދިނުމުގައި ކޮރަޕްޝަން އެކުލެވޭ ކަމަށް ތުހުމަތުކޮށްފަ އެވެ.\nހައްޖަށް މީހުން ގެންދާނެ ކުންފުނިތައް ކަނޑައެޅުމުގައި ކޮރަޕްޝަނަށް ތުހުމަތުކުރެވޭ ކަންކަން ހުރި ކަމަށް ބައެއް މީހުން ދަނީ ބުނަމުންނެވެ. އަދި އެ ތުހުމަތުތަކަށް ބާރު ލިބޭ ގޮތަށް އިސްލާމިކް މިނިސްޓްރީގެ އިސް ބޭފުޅަކު ދައްކަވާފައިވާ ވާހަކައެއްގެ އޯޑިއޯއެއް ވެސް ވަނީ ލީކުވެފަ އެވެ.\n"މިހާރަ"ށް ވެސް ލިބިފައިވާ އެ އޯޑިއޯގައި އޭނާ ވިދާޅުވެފައިވަނީ ހައްޖާއި އުމުރާއަށް މީހުން ގެންދާނެ ހަތަރު ގްރޫޕެއް މިހާރު ވެސް ހަދައިދީފައިވާނެ ކަމަށާއި އިތުރު ގްރޫޕެއް ހެދުމުގެ މަސައްކަތް ކުރައްވަމުން އަންނަ ކަމަށެވެ. މިއީ ހައްޖަށް މީހުން ގެންދިއުމުގެ ހުއްދަ ދޭ މިނިސްޓްރީއެއްގެ ވެރިޔަކު، ވަޒީފާގެ ނުފޫޒު ބޭނުންކުރެއްވުން ކަމަށް، މިހާރު ވެސް ހިންގަމުން އަންނަ ބައެއް ގްރޫޕްތަކުން ދެކެ އެވެ.\nއޯޑިއޯގައި އޭނާ ވިދާޅުވާ ގޮތުގައި އެހެން ހުރިހާ ގުރޫޕުތަކެއްގެ ހުއްދަ ބާތިލް ކޮށްލާނެ އެވެ. އެއަށް ފަހު ދެން ކުރިމަތިލެވޭނީ ފަސް ލައްކަ ރުފިޔާގެ ބިޑު ގެރެންޓީއެއް ބަހައްޓާފައި ޕްރޮޕޯސަލް ގަނެގެން ކަމަށް ވެސް ވިދާޅުވެ އެވެ.\n"މަ ބޭނުން ގޮތެއް ހަދާލާނީ،" އޯޑިއޯގައި އޭނާ ވިދާޅުވެ އެވެ.\nމި އޯޑިއޯއާ ގުޅޭ ގޮތުން އިސްލާމިކް މިނިސްޓްރީގެ ބަހެއް އަދި ނުލިބެ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ހައްޖު ކޮރަޕްޝަން އިސްލާމިކް މިނިސްޓްރީ ހައްޖު ގްރޫޕްތައް


އަމީރު، މަހުލޫފް އަދި ފައްޔާޒްވެސް އިންތިހާބު ކާމިޔާބު ކުރައްވައިފި – Haftha\nThu, 20 January, 2022, 12:55 pm\nއަމީރު، މަހުލޫފް އަދި ފައްޔާޒްވެސް އިންތިހާބު ކާމިޔާބު ކުރައްވައިފި\nއިކޮނޮމިކް މިނިސްޓަރު ފައްޔާޒް އިސްމާއިލް, ފިނޭންސް މިނިސްޓަރު އިބްރާހިމް އަމިރު އަދި ސަސްޕެންޑް ކޮށްފައި ހުރި ޔޫތް މިނިސްޓަރު އަހުމަދު މަހުލޫފް އެމްޑީޕީގެ އެތެރޭގެ އިންތިހާބު ކާމިޔާބު ކުރައްވައިފިއެވެ.\nމިއަދު ކުރިއަށްގެންދިޔަ އެމްޑީޕީގެ އެތެރޭގެ އިންތިހާބުގައި މިނިސްޓަރު ފައްޔާޒް ވާދަކުރައްވާފައިވަނީ ގަމު ދާއިރާގެ ރައީސް ކަމަށެވެ. މިނިސްޓަރު ފައްޔާޒް އެ ދާއިރާގެ ރައީސްކަން ކާމިޔާބު ކުރެއްވީ ބޮޑު ތަފާތަކުންނެވެ.\nގަމު ދާއިރާގައި ހިމެނެނީ ލ. ގަން އަދި މުންޑޫއެވެ.\nސަސްޕެންޑް ކޮށްފައިހުރި ޔޫތް މިނިސްޓަރު އަހުމަދު މަހުލޫފް ވާދަކުރައްވާފައިވަނީ އެމްޑީޕީ މެދު އުތުރު ޕްރޮވިންސްގެ ރައީސް ކަމަށެވެ. އެދާއިރާ މަހުލޫފް ވެސް ކާމިޔާބު ކުރައްވާފައިވަނީ ބޮޑު ތަފާތަކުންނެވެ. މިނިސްޓަރު އަމީރު ވާދަކުރައްވާ ކާމިޔާބު ކުރައްވާފައިވަނީ މެދު ދެކުނު ޕްރޮވިންސްގެ ރައިސްގެ މަގާމެވެ.\nއެމްޑީޕީގެ އިންތިހާބު މިއަދު ކުރިއަށް ގެންގޮސްފައިވާއިރު, 455 މަގާމަކަށް ބޭފުޅުން އިންތިހާބު ކުރާނެއެވެ. މި އިންތިހާބުގައި 300 ވޯޓު ފޮށި ބަހައްޓާނެކަމަށް އެމްޑީޕީން މައުލޫމާތުދެއެވެ. އިންތިހާބަށް ކުރިމަތިލި ކެނޑިޑޭޓުންގެ ތެރެއިން 165 ކެނޑިޑޭޓަކު ވަނީ އިންތިހާބަކާނުލާ ހޮވިފައެވެ.\nފާހަގަ: އިކޮނޮމިކް މިނިސްޓަރު ފައްޔާޒު އިސްމާއިލް, އެމްއެންޑީއެފް, ފިނޭންސް މިނިސްޓަރު އިބްރާހިމް އަމީރު, ޔޫތް އެންޑް ސްޕޯޓްސް މިނިސްޓަރު އަހުމަދު މަހްލޫފް


ތިނަދޫ ކޯޓްގެ މެޖިސްޓްރޭޓް ފަނޑިޔާރުކަމުން ވަކިކޮށްފި ތިނަދޫ ކޯޓްގެ މެޖިސްޓްރޭޓް ފަނޑިޔާރުކަމުން ވަކިކޮށްފި\nގދ. ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު\nގދ. ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު ފަނޑިޔާރުކަމުގެ މަޤާމުން ވަކިކޮށްފިއެވެ. އިބްރާހީމް ރަޝީދު މަޤާމުން ވަކިކުރުމަށް ފާސްވީ ވޯޓްގައި ޖަލްސާގައި ބައިވެރިވެވަޑައިގެންނެވި 70 މެންބަރުންގެ އަޢުލަބިއްޔަތުންނެވެ.\nމީ އާ ގާނޫނު އަސާސީގެ ދަށުން ފަނޑިޔާރަކު މަޤާމުން ވަކިކުރަން ރައްޔިތުން މަޖިލީހުން ނިންމި ފުރަތަމަ ފަހަރެވެ. ޤާނޫނު އަސާސީ ބުނާގޮތުން ފަނޑިޔާރަކު މަޤާމުން ވަކިކުރެވޭނީ ރައްޔިތުން މަޖިލީހުން ނަގާ ވޯޓަކުންނެވެ. އަދި އެ ފަނޑިޔާރަކުން މަޤާމުން ވަކިވިކަމަށް ކަނޑައަޅަނީ ވޯޓްގައި ބައިވެރި މެމްބަރުންގެ ތިންބައިކުޅަ ދެބައިގެ އަޣުލަބިއްޔަތު ލިބިގެންނެވެ.\nއޭނާ މަޤާމުން ވަކިކޮށްފައިވަނީ ޖުޑީޝަލް ސާރވިސް ކޮމިޝަން، ޖޭއެސްސީން ރައްޔިތުންގެ މަޖިލީހަށް ފޮނުވާފައިވާ ސްލޫކީ މައްސަލައެއް ބެލުމަށްފަހުއެވެ. ފަނޑިޔާރުކަމުގެ މަޤާމުން އިބްރާހިމް ރަޝީދު ވަކިކުރީ ބޭއަދަބީ ބަސްތަކުން އަންހެނަކާއި މުޚާތަބުކުރި މައްސަލައެއްގައިކަމަށް ޖޭއެސްސީން ރައްޔިތުންގެ މަޖިލިހަށް ފޮނުވި ތަހުގީގު ރިޕޯޓުގައިވެއެވެ.\nއިބްރާހީމް ރަޝީދު ފަނޑިޔާރުކަމުގެ މަޤާމުން ވަކިކޮށްފައިވާއިރު، 2016 ވަނަ އަހަރުގެ މެއި މަހުގެ 30 ވަނަ ދުވަހުން ފެށިގެން އޭނާ މިހާތަނަށް ހުންނެވީވެސް ސަސްޕެންޑްކޮށްފައެވެ. އިބްރާހީމް ރަޝީދު ވަނީ 2016 ވަނަ އަހަރުގެ މާރޗް މަހުގެ ތެރޭގައި މަސްތުވާތަކެތީގެ މައްސަލައެއްގައިވެސް ހައްޔަރުކޮށްފައެވެ. ނަމަވެސް މިހާތަނަށް ދޫކޮށްފައިހުރީ ހައިކޯޓުގެ ޢަމުރެއެގެ ދަށުންނެވެ.


Cup of Nations: Congo balikoh Misru gadha 16 ah\nކަޕް އޮފް ނޭޝަންސް: ކޮންގޯ ބަލިކޮށް މިސްރު ގަދަ 16 އަށް\nކޮންގޯގެ މައްޗަށް މިސްރު ކުރިހޯދީ 0-2 ގެ ނަތީޖާއަކުން\nކ. މާލެ | 27 ޖޫން 2019 | ބުރާސްފަތި 09:42 | 2,488\nމިސްރު އަދި ކޮންގޯ ބައްދަލުކުރި މެޗުގެ ތެރެއިން - ގެޓީ އިމޭޖާސް\nއެފްރިކާ ކަޕް އޮފް ނޭޝަންސްގައި ކޮންގޯ ބަލިކޮށް މިސްރު ގަދަ 16 އިން ޖާގަ ހޯދައިފިއެވެ.\nބުދަ ދުވަހުގެ ރޭ ގްރޫޕް އޭގައި ކުޅުނު މެޗު ކޮންގޯއާ ވާދަކޮށް މިސްރުން ކާމިޔާބުކުރީ 0-2 ގެ ނަތީޖާއަކުންނެވެ.\nމިސްރުގެ ކައިރޯ އިންޓަނޭޝަނަލް ސްޓޭޑިއަމްގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށް، ރަނގަޅަށް ކުޅެމުންދިޔައީ މިސްރުންނެވެ. އެގޮތުން އެޓީމުން ދިޔައީ ކޮންގޯގެ ގޯލަށް ފުލުފުލުގައި ނުރައްކާ ކުރަމުންނެވެ.\nމިސްރުން މެޗުގެ ލީޑު ނެގީ 28 ވަނަ މިނެޓުގައެވެ. މި ލަނޑު އެޓީމަށް ކާމިޔާބުކޮށްދިނީ އަހުމަދު އެލް މުހައްމަދީއެވެ. މި ލަނޑަށްފަހު ވެސް މިސްރުގެ ފަރާތުން ވަނީ މޮޅު ކުޅުމެއް ފެނިގެން ގޮސްފައެވެ.\nފުރަތަމަ ހާފް ނިމުމުގެ ކުރިން މިސްރުން ވަނީ ލީޑު ފުޅާކޮށްފައެވެ. މި ލަނޑު ޓްރެޒުގޭޓްގެ އެހީތެރިކަމާއެކު ކާމިޔާބުކުރީ ލިވަޕޫލްގެ ފޯވާޑް މުހައްމަދު ސަލާހުއެވެ.\nދެވަނަ ހާފް ފެށިގެން ވެސް މިސްރުގެ ފަރާތުން މޮޅު ކުޅުމެއް ފެނިގެންދިއިރު، ލަނޑު ޖެހުމަށް ވެސް ގިނަ ފުރުސަތުތައް އެޓީމަށް ވަނީ ލިބިފައެވެ. ނަމަވެސް ލިބުނު ފުރުސަތުގެ ބޭނުން އެޓީމަށް އެންމެ އެދެވޭ ގޮތެއްގައި ނުހިފެއެވެ.\nމި ހާފްގައި ކޮންގޯގެ ފަރާތުން ވެސް ހަމަލާތަކެއް ފެނިގެންދިޔައިރު، އެޓީމަށް ވެސް ލިބުނު ފުރުސަތުތަކުގެ ބޭނުން އެންމެ އެދެވޭ ގޮތެއްގައި ހިފިފައެއް ނުވެއެވެ.\nމި ނަތީޖާއާއެކު ކުޅުނު ދެ މެޗު ވެސް ކާމިޔާބުކޮށް، މިސްރުން ވަނީ ހަ ޕޮއިންޓާއެކު ގަދަ 16 އިން ޖާގަ ކަށަވަރު ކޮށްފައެވެ. މެޗުން ބަލިވި ކޮންގޯ ޕޮއިންޓެއް ނުލިބި ގްރޫޕްގެ ފުލުގައި އޮތްއިރު، ދެވަނައިގައި ހަތަރު ޕޮއިންޓާއެކު އޮތީ ޔުގާންޑާއެވެ. އަދި ތިންވަނައިގައި އޮތީ ޒިމްބާބްވޭއެވެ.\nމުބާރާތުގައި 24 ޓީމެއް ހަ ގްރޫޕަކަށް ބަހާލާފައިވާއިރު، އޭގެ ތެރެއިން ގަދަ 16 އަށް ދަތުރުކުރާނީ އެންމެ ގިނަ ޕޮއިންޓް ހޯދާ ދެ ޓީމެވެ. އަދި ހަ ގްރޫޕްގެ ތެރެއިން އެންމެ ރަނގަޅު ހަތަރު ޓީމަށް ވެސް ގަދަ 16 އިން ޖާގަ ލިބޭނެއެވެ.